text:
心結
呢一切嘅問題,都似乎終於有一個初步嘅答案.
佢俾我嘅答案係叫「Double Depression」,即係Dysthymia 同埋Major Depressive Disorder合併埋一齊.
成長就係咁,有邊一個人喺成長嘅過程中唔係滿身傷㾗?又或者我呢類人係少數啦,因為我喺識嘅人入面十個有九個都係同屋企人嘅關係都幾close,而望返我,我有兄弟姊妹,亦唔係嚟自一啲我哋所謂嘅破碎家庭,但係我嘅成長就係咁樣,好似一個孤兒咁,同屋企人嘅交流可以話係冇.喺我嘅認知入面,屋企人永遠開聲第一句就係想鬧人,或者其實呢個只係我內心嘅恐懼,但呢種嘅恐懼正係源自於我成長嘅經歷.
你嘅教科書,甚至係整個嘅教育制度都係不停咁同我講嗰啲理想中嘅家庭,講咩你嘅父母會點支持你,父母會呢樣會嗰樣.只不過喺我童年嘅係咩?父母只係對自己一個又一個嘅枷鎖,不斷去唔俾你做呢樣,唔俾你做嗰樣.喺我嘅印象之中,佢哋連電䐉game都唔俾打,social media唔俾用,但當然我有偷偷地用啦,但朋友,同學呢啲嘢我從來都唔會攞出嚟同佢哋講,因為我知道無論我講親啲乜嘢都好,有九成嘅機會係會俾佢哋叫自己呢樣唔准嗰樣唔准.所以我嘅童年就係咁,有啲咩事就自己一個人處理,而呢種嘅處事方式係從來都冇人教過我,只係一路從自己失敗嘅經驗入面學習返嚟,可能正為呢種處事嘅方式係由我自己摸索出嚟,所以做起事上嚟會有好多唔成熟嘅地方.旁人見到我咁樣嘅處事方式,可能會覺得我好獨立,而事實上呢個都的而且確係其他人對我嘅印象嚟,但或者係因為多年嚟所謂獨立嘅行事作風已經令到我好疲備,而造就出一個好容易依賴人嘅性格.童年呢一回事喺我嘅人生都可以係話冇存在過咁滯,其實我都唔知道童年應該要係點樣樣,但我淨係知道當其他人嘅父母帶緊佢哋嘅仔女去邊度玩邊度旅行,我嘅父母就係喺度打緊仔,而我嘅童年就係喺打罵之中渡過嘅,而嗰種恐懼嘅陰霾其實從來都冇離開過我.
我諗正係童年嘅呢啲經驗令到我會有dysthymia,咁咩係dysthymia呢,中文叫持續性抑鬱症.簡單嚟講就係個人長期都down,其實我一直都係咁嘅狀態,到上年八月真係開始有啲嚴重咗喇,先真係去睇醫生,先知道原來我都係一直被情緒問題困擾.而嗰種冇方向嘅感覺,社交障礙,選擇困難呢啲,我以為係我性格嘅一部份,但原來係一種mood disorder嚟.
再之後嘅時間,嚟到同年十月,發生咗啲事啦,有睇開呢個blog嘅人都知道係啲咩事嚟㗎啦,咁佢就直頭變埋Major Depressive Disorder,但當然,本身有dysthymia嘅人係會容易啲出現MDD,而前日睇完公立嘅psychiatry,個醫生話,咁你要解決咗呢一件事先,咁你個MDD先會好到.咁其實我都知,我都試過好多唔過嘅方法啦,有第三方介入過啦,但都依然係解決唔到件事.如果係解決到嘅話,我諗早喺十世之前已經解決咗呢個問題.
或者唯一能夠做嘅,就係接受呢樣嘢會跟我一世嘅現實.


c: text/html

text:
《鳴鳥不飛:The Clouds Gather》動畫電影大體改編自漫畫《鳴鳥不飛》第一集內容(利申無睇漫畫,直接入場睇電影),故事圍繞只有姓而無名嘅主角矢代展開.矢代童年受創傷,人際關係觀念從此偏移,十幾年嚟一路用性做籌碼上位,故事開始時終於遇上新保鏢百目鬼力.百目鬼喺二人相識前就對矢代相當迷戀,但佢背負一件身不由己又好沉重嘅事,欲愛又怯——
係到睇《鳴鳥不飛》時,先知道處理相類嘅題材,原來可以如此.
(戴個頭盔:創傷係相當個人嘅,每個人嘅痛苦與應對方式都唔同,絕無高低.)
——
原來有方法破除標籤嘅枷鎖.
矢代作為本篇主角,所得刻劃尤其精彩.開場任一幕都極失序夠做Grand Opening,矢代竟一注獨得:東京入夜,一條暗巷內矢代西裝骨骨隱於黑暗,點煙嗰一下你先第一次隔住煙睇到佢個樣,冷眼望住手下被懲處面不改容,叫做緊醫生嘅中學同學影山嚟執手尾——然後內心獨白講你知,佢苦戀影山十幾年唔敢表露,但反之裝cam偷窺影山點樣用性去征服另一個人——下一場就到佢被其他人一邊㩒喺檯上辱罵一邊插入.再之後,仲會見到矢代故作粗暴嘅溫柔,與佯作堅強嘅脆弱,暫且不贅.
黑社會大佬神秘又危險但對觀眾暴露軟肋,圓滑深沉但偏偏愛人時不得其法,姿態冷傲但性交時由被凌辱中尋找快感(或稱M底,有受虐傾向)——公與私間嘅矢代喺極端之間來回,而作者功力足以將呢啲劍走偏鋒嘅尖利切面,用一種幽暗瘋狂嘅陰灰調性貫穿,一度度灰巧妙地相扣,好似撥亂扭正中嘅扭計骰一樣錯綜迷亂又諧協,以觀眾嘅全知遠觀,會發現每一幕都拼成更炫目映光嘅立體:作者原來正構建月球.
矢代的確有弄潮嘅巨大引力.
電影描繪人物時狠心,流血都唔留手,但對於佢哋嘅歪斜,又極盡溫柔,不帶批判.正正係劇本夠豐厚又寫得到位,大家唔會流於標籤.矢代內心有個黑洞,佢要與之共生,而佢更係個完整嘅人,前有往跡,後有未來,當下佢有自己性格與能耐,舉手投足魅力流轉,同佢相處,你唔會去研究佢身後黏連嘅一串memo,唔會反而去深究啲memo咩紙質,上面有無寫錯字,你會見佢瀟灑地繼續行走,身上惡名於是隨風飄散:矢代就係矢代.
——
同樣處理性嘅陰暗,《鳴鳥不飛》作者嘅思路就清晰得多,處理亦相對大膽.
濫交唔係矢代埋得深又為之羞恥嘅秘密,亦唔係一直鋪陳要作為主要衝突嘅關鍵,係佢生活方式嘅一部份,有人撞見有人挑釁都坦坦蕩蕩全無忌諱,更唔難發現性對矢代(或所有人)除咗肉慾,更關乎心理,係佢為面對創傷,重新拼砌自我而生成嘅下策,電影講得幽微但清晰:矢代追求粗暴嘅性交,源自無法自愛與愛人嘅自虐.
性中無愛,無比抽離,不過係矢代嘅工具,好似電影中班黑社會大佬明明全部煙不離手,點煙,叼煙,凳煙灰,反反覆覆,每支煙匆匆燃點又被㩒熄踩熄,過後再不屑一顧全無餘韻,更鮮見佢哋吞雲吐霧,露出一剎忘我沉溺:不過係習慣已成,懶得戒;況且隔住煙講嘢,無咁赤祼.
私生活不但唔可以定義矢代,更甚或可以話係佢嘅煙幕,明明縱橫黑白兩道極有手腕,張羅對家痛腳不動聲色,但街外人講起佢往往先係佢濫交嘅標籤,愚昧片面,大禍臨頭不自知.
其實性如此複雜,本可有更多面向可供挖掘.
——
到底唔介意洗唔洗煞有介事用口講?由咩立場講?唔介意嘅係咩?
聽落矛盾,但《鳴鳥不飛》電影氛圍頗為溫馨,對性的開放更健康到幾近可以做教材.
難忘矢代嘅大佬兼前情人三角開門見到矢代搵緊對家龍崎洩慾時,風淡雲輕地話:「合意性交咪得」(當然三角呢句惡趣味比較重).
故事講緊一班真係會組織犯罪,會用暴力收數,堂口之間會暗殺會械鬥嘅黑社會,而詭譎地,電影中同得主角矢代親近嘅人,圍內相處都好真誠.
即使幾破碎,即使幾離經叛道,矢代同佢身邊嘅人都無放大過自己與他人嘅創傷與問題,心平氣和咁相處,又夾帶住自己私情地,用屬於自己嘅方式與限度去關顧彼此.
矢代睇穿百目鬼與義妹間嘅困境,所以扮惡人去開解妹妹.百目鬼知道矢代嘅苦戀孤獨,於是忍唔住對影山探問究竟.三角知道矢代可能會動情自傷,所以叫佢炒咗百目鬼.矢代嘅手下七原唔鐘意對家slut shame矢代,於是事後借機發難同對家一打三打爛仔交.
一日一日,綿綿延延,相伴不離,苦對方所苦,急對方之痛,甚至出手相助——相處融和,比口講一句更動人.
當然呢種微妙又親近嘅關係乃由矢代嘅個人魅力所牽引:劇中露面嘅每個人,喺嗰個時間點或多或少都對矢代有親愛之意,大家都想保護矢代,最少想佢可以保有一直以嚟泰然自若,近乎溺愛.只有百目鬼心性單純,真情難控不守邊界,終於逼到矢代一直戴住嘅面具搖搖欲墜,但本心,都係愛.
可能身歷太多純粹嘅惡,犯過太多錯,個人嘅一啲愛好,乃至軟弱執拗蒙昧,喺佢哋當中就變得無關緊要.
如果你真係唔知點做,我就用我方法幫你.
可能呢啲就係忠與義.古惑仔之義薄雲天.
——
矢代先唔care你,影山或百目鬼係咪介意.
但作為觀眾,你會開始在意矢代可唔可以接受自己,繼而珍惜自己,承受真心嘅重量.因為了解,所以會心痛.
類近剖白,百目鬼講嘅係:「請俾我留喺你身邊,要我點都得.我覺得——你好靚.」
愛未必要似百目鬼一見鍾情似中蠱,但,再破碎都可以係美麗又獨立嘅整體.
令人咁樣相信,就已經係種不完滿嘅救贖.
——
[1]隨後睇咗漫畫.之後劇情走向係無間道級數咁濟嘅複雜幫派鬥爭.氛圍同電影唔太同,無咁單純.
[2]本來想講好健康,但矢代作為堂主會打到佢條𡃁七原爆晒缸,我收返.
[3]有人會話矢代與大家相處時柔情到唔似黑社會,我明白呢句情感主導嘅感慨嘅情感基礎,但事實就係,身為黑社會經營嘅生意,與對他人嘅壓逼剝奪,佢哋都難辭其咎.唔應該美化甚至將犯罪視作浪漫.矢代真係好有魅力,大家好可愛.但佢哋都係黑社會.兩樣嘢分開.

robotstxt: allowed

filter: keep


text:
今次小丸又收到個新版本嘅風雲 TV BOX 啊!今次佢重要係支持 8K 顯示!睇黎真係越來越有誠意,不過想信大家都想知點解係「又」呢?咁小丸就極度建議各位陣間可以去睇下上次個篇 6K 版本嘅風雲 TV BOX,而加就唔離題,即刻睇睇佢啲規格先!
規格
- 處理器:四核 Cortex-A55 架構 Amlogic S905X3
- 記憶體:4GB RAM + 32GB ROM/6GB RAM + 64GB ROM
- 系統:Android 9
- 藍牙:4.1
- 網速:WiFi AC 2.4GHz / 5GHz,LAN 支援 1000Mbs 網速
- 畫質:支援 4K 或以下@24fps/60fps
- 配件:藍牙遙控器,HDMI 線,充電線
先講下啲規格,呢粒處理器又係個好奇怪嘅處理器 ,小丸做緊 research 嘅時候仲要 search 到呢粒 U 係只有支持 4K@24fps/2K@60fps ,不過而加啲電視主要都係用到 4K or 6K ,所以都係夠用嘅.不過點解今次冇講到電視有咩頻道呢,呢個陣間再講.
優點
今次嘅 TV BOX 又有新功能,多咗兩個叫MBO Movie 同 NOVA TV 嘅東西,簡單啲來講就係兩個千尋影視,不過有更多嘅選擇,例如係 Netflix 或者係 Marvel 之類嘅授權電影,全部都有得睇!非常適合啲唔想浪費錢訂閱 Netflix or Disney Plus 嘅人!不過大家唔好咁快將佢放入購物車,因為小丸希望大家睇完下面,再諗諗佢.
功能展示
缺點
講到缺點,今次嘅風雲 TV BOX 比上次嘅 6K version 仲要多,原本風雲 TV 特有嘅風雲直播同風雲影視都用唔到,因為地區限制問題所以連 network 都連唔到,重點就只可以轉移去頭先所講嗰兩個, MBO Movie 同 NOVA TV ,但係呢兩個影視 app 又係有嚴重瑕疵嘅 app , MBO Movie 係睇戲嗰陣會出超多廣告,咩「澳門線上賭場」啊,應有總有,再加上係聲音方面極差,音質大多都係好沙,同聽收音機差唔多.另一個 NOVA TV 係聲音方面係做得好啲,但係就係無字幕,雖然係有得揀"Play with subtitle"但係個字幕就係唔出黎,無辦法就只可以自己睇,同埋個畫質係真係相當感人,雖說係 1080P,但係啲格子係真係出晒腸,雖然八舊水可以睇到 Netflix 同 Disney Plus 嘅資源,但係要忍受咁多嘢,想買嘅朋友就真係要三思而後行.


text:
近排楊茜堯越瘦越紅,拍完一劇又接一劇,忙到七彩都竟然可以現身尖沙咀名店掃貨,仲要畀我見到添...
專攻名店細碼衫
見楊茜堯揀衫揀到興高采烈,我扮客入去八吓啦!我睇睇下打咗個突,因為楊茜堯唔單止靚咗咁簡單,身型仲fit到爆,專攻細碼衫,睇到我都暈得一陣陣.
▲見楊茜堯就算平時都咁sharp,我都好想知佢有咩方法.
店員同我講話楊茜堯係常客,仲話佢身型越來越好,最近買褲度到22寸腰添,連sales都話好羨慕.
肚腩脂肪消得特別勁
個sales話佢問過楊茜堯點揀先可以咁fit,楊茜堯話呢半年日日用2B Into Arm & Body,冇斷過唔用,先著得落細碼衫;而家店裏面個個sales都有用,用落效果真係唔錯.搞到我都忍唔住買嚟試下.
當搽咗喺我肚腩仔度,有種熱力即刻喺肚腩入面滲出嚟,用咗幾日已經firm咗好多,唔使一個月連拜拜肉都減到! 我覺得2B Into Arm & Body 用喺肚腩燒得特別勁,我諗我都好快著到細碼衫!
台灣節目勁推
▲台灣綜藝節目大談2B
燒腩Gel講開2B真係紅遍亞洲,受歡迎到連我個台灣朋友都話,瑤瑤係台灣綜藝節目都大力推介,佢話自己試過都覺得超勁,用完真係瘦咗,仲話喺香港萬寧買嗰時超搶手,好多間萬寧都無貨!
[萬寧]長期熱賣No.1
2B喺萬寧好受歡迎,不時都出現斷貨情況,真係超搶手!
在家抗疫修腰 無難度!
呀Wing: 12日 總共減3cm!
呀Wing比年尾節日洗禮,肥左超多,自從用左2B之後腰位手臂即刻唔同左,Wing最鍾意2B地方係: 每天只需3分鐘就可以控制個肚腩仲可以減埋手臂Bye Bye肉!真係正!效果都幾誇張!!短短日子減左成3cm,朋友們!加油!妳地都得架!
Inma 媽媽: 第1星期 已經起效
Inma自從2年前女兒出世,麒麟臂大肚腩就揮次不去!點知一用2B,只係幾日已經開始減緊佢兩年積落脂肪,真係好誇張!
呀CA :短短2星期 總共減接近1吋
用上2星期的成績:
肚腩無節食由25.6 吋 減至 25.2 吋,非常ok!
楊怡堅持用 唔反彈 效果驚人!
後記
認住楊茜堯貼紙去買,就唔怕買錯啦!原來萬寧有幾支瘦身產品同2B好似,但舖頭職員都話2B最有保證,而且個個受訪者都話,2B質素最好,始終都係2B最專業最有效果.計我話呢,認住有楊茜堯貼紙嘅4款產品嚟買,就一定唔會買錯啦!我仲發現萬寧而家有超抵優惠,詳細可打去熱線查詢.
▲小篇係網上發現呢張現金劵,同大家分享
▲查詢電話: 24111144
編輯推介
我打去2B個熱線問,原來萬寧冇得買都唔緊要,因為熱線都有得買,仲有免費送貨添!
網購限定優惠
需要網購朋友,可以選購不同療程裝,除了價錢實惠之外,仲有好多唔同收貨方法,由順豐智能櫃以至上門送貨都有,非常方便,而且而家香港及澳門地區仲免運費添! https://www.skinnymore.com/pages/2bann
2B Alternative 系列 - 專業瘦面微精華,消水腫,修咀嚼肌,更好趕走雙下巴!


text:
QR碼
QR碼(英文:Quick Response code)又叫QR code,係二維碼嘅一種,1994年由日本Denso-Wave公司發明.QR係英文Quick Response嘅縮寫,即係快速反應嘅意思.QR Code比普通條碼可以儲存更多資料,亦唔需要好似普通條碼噉喺掃描嗰陣需要直線對準掃描器.
組成[編輯]
QR碼呈正方形,只有黑白兩色.喺其中3隻角嗰度有個好似「回」字嘅正方圖案.呢3個係幫助解碼軟體定位嘅圖案,用嘅人唔需要對準,無論以任何角度掃描,資料都可以正確噉讀取.
解讀方式[編輯]
利用30萬畫素以上鏡頭嘅智能電話,配搭手機裏面嘅QR碼解碼軟件,鏡頭對準QR碼大概2秒,解碼軟件會自動解讀QR碼嘅訊息,顯示喺手機螢幕上面.亦有PC版嘅QR碼解碼軟件,畀冇鏡頭嘅電腦或手機直接讀取螢幕上嘅QR碼得到相關資訊.
資料容量[編輯]
主要應用項目[編輯]
QR碼嘅主要應用項目可以分成四類:
- 自動化文字傳輸:通常應用喺文字嘅傳輸,利用快速方便嘅模式,畀人可以輕鬆輸入例如地址,電話號碼,行事曆等,進行咭片,行程資料等嘅快速交換.
- 數碼內容下載:通常應用喺電信公司遊戲同影音嘅下載,喺帳單度印咗相關嘅QR碼資訊畀消費者下載,消費者透過QR碼畀嘅解碼,就能夠輕易連線到下載嘅網頁,下載需要嘅數碼內容.
- 網址快速連結:畀使用者進行網址快速連結,電話快速撥號等.
- 身分鑑別同商務交易:好多公司而家推行緊QR碼防偽機制,利用商品提供嘅QR碼連結到交易網站,完成畀錢程序之後系統發出QR碼用嚟做身分鑑別,應用喺購買入場券,販賣機等.消費者方面,亦開始有企業提供咗商品品牌確認服務,透過QR碼連結到統一驗證中心,去核對商品資料係咪正確,並提供生產履歷畀消費者查詢,消費者能夠更明白商品嘅資訊,除咗能夠杜絕冒牌貨,對消費者嘅購物更多咗一層保護.


text:
自從白白出左世之後,所有時間嘅重心好似都落左喺佢身上…除左返工之後喺酒店有得訓覺好嘅,返到香港,又係另一份工(當媽的工作)嘅Duty Start …
老實講,MeTime真係好奢侈嘅要求!好在今日羅大少放假,佢負責看住白白,我就可以去 @yinensis 然淙觀塘店,好好享受一下我嘅MeTime Treatment!
今日做嘅係 「還原塑身擀筋療法」(背部和腿部)
由於疫情關係,到店後先用酒精搓手液清潔雙手,同時需要量度體溫,然後就入房換衫,準備開始療程!
今日師傅用上一枝特別設計,彎彎地嘅木棍,喺背脊同腿部地方進行按摩.由於木擀嘅彎形設計,可以更大面積咁覆蓋身體,即使好似我呢啲咁好肉地嘅虎背熊腰,都因為木擀嘅弧度設計,而輕易按到一啲淋巴位置,而且唔會好似傳統人手按淋巴咁痛.
由於姬絲長期因為湊B造成好多積落嘅疲累,甚至開始勞損,身體亦因為淋巴塞,攪到水腫,身形肥胖,身體失去原有線條,甚至睡眠質素下降,訓極都唔夠咁.
而呢個療程除左可以利用木擀嘅弧度,更準確地按摩淋巴位置外,亦因為木擀面積較大,同時做到塑型效果
只係一次療程,我頸部嘅富貴包,虎背平左,熊腰有返個彎位出現呀!
由於全身淋巴疏通返,當晚訓覺真係好好訓呀!成個人好似差返電咁!
而家天氣成日潮濕,攪到個人濕氣都鬼死咁重,成日好攰提唔起勁咁
呢個療程一次做到塑型,排濕,排毒,通淋巴,真係爽歪歪!


text:
人類總是要犯下同樣的錯誤.現在不少人會因為一款新穎的潮物而為之瘋狂,即使這一件潮物已證實有缺憾,仍然會願意花寶貴的時間及金錢去追捧它!不過,同樣的情況早於數百年前的古代亦一樣會發生.當「販賣人口」在這個社會仍然合法的時候,我們在某一家客棧會聽到類似的話︰
「講起我就扯火嘞!話說最近坊間流傳第一批來自番邦嘅妹仔,個個都話呢一批妹仔屬於第四代,唔單只外貌不凡,做事效率特別高,聽聞仲飽讀詩書添!我都唔明白咁高質素嘅女子點解要去做妹仔!佢哋入皇宮做後宮佳麗都得啦!不過呢一班妹仔都唔平,買一個十六歲妹仔返嚟盛惠五千文錢!三十二歲妹仔仲貴!要六千文錢!咁我咁啱需要一個妹仔返嚟幫我揼骨,又聽啲人講呢班妹仔有幾咁好,咪諗住買一個妹仔返嚟囉!
「哈!點知要買個妹仔返嚟都唔容易!我要等到開賣日,親自去位於中原嘅人力市場門口!仲要等到子時先至開賣!我唔使瞓覺咩兄台!最慘嘅就係去到人力市場門口,發現嗰度已經有成二千位兄台排緊隊!似乎呢班妹仔真係好受歡迎!結果我等咗足足五個時辰,先至帶到一個十六歲嘅妹仔返嚟咋.三十二歲嗰啲妹仔,晨早畀前面啲兄台揀晒嘞!
「花咗五千文錢帶咗個妹仔返歸,諗住佢好掂啦.哈!點知就出事嘞.個妹仔樣貌都算唔錯!弊就弊在,佢身體某啲部位,係唔掂得㗎!你唔好誤會呀!我唔會亂咁搞我啲妹仔㗎!我買佢返嚟只係想佢幫我揼骨嗟!偏偏佢左手無啦啦有一個穴位,每次佢幫我揼骨,佢左手個穴位掂到我皮膚,佢就會好似點中咗死穴咁,郁都唔郁!佢幫唔到我揼骨,咁我買佢返嚟做乜鬼嘢呀兄台?我嘗試返去人力市場同店家理論,佢竟然叫我幫佢戴番對手套,咁咪解決到問題囉!掉哪媽!佢咁算乜嘢服務態度呀兄台?
「好彩我今日收到消息,話芒角有個好大嘅二手人力市場,嗰度嘅商人會高價回收呢班第四代妹仔!咁我咪將我個妹仔帶去芒角賣番出去囉!你估吓最後個妹仔賣到幾多文錢?係一萬文錢呀!你都唔信哩!我都估唔到最後仲賺咗一倍文錢呀!聽聞二手人力市場班商人會將呢班妹仔轉手畀外省班兄台,話佢哋好想買呢班第四代妹仔喎!咁貴又有缺陷嘅妹仔,外省兄台都肯出更貴嘅價錢去買?呢班兄台係咪黐線㗎???」


text:
收人哋手信就收得多喇,今次去台灣輪到我買番俾人啦.
呢個係西門町一間滷水專門店,叫做「老天祿」,因為我即時買過嚟食,覺得味道唔錯,所以我同 Winnie 都買咗滷水海帶返嚟俾屋企人食,佢哋仲有滷水鴨舌,豆腐等等.
我諗你哋都認得呢兩樣嘢係喺邊度買啦!無錯,咪就係西門町果間「果風小舖」囉!呢,仲有安全套朱古力賣果間呢!
呢包衛生巾綿花糖係買俾 Lily 嘅,因為佢係女仔嘛,實啱用啦!
樽假「曼秀雷敦」就自己食嘅.我打開過嚟睇,聞到好香濃嘅榛子朱古力味,正!
慢慢研究吓佢個說明同用法,勁抵死攪笑.
請留意第 5點嘅「用法」,以我嘅經濟狀況,我就實唔可以用嚟敷面囉!
胡椒餅咁好食,梗要買兩個返嚟做手信啦!一個俾阿馳同阿瑩試;一個就俾我老豆食.
胡椒餅未切開時個 outlook.
呢包烏龍茶就係阿珊嘅指定手信,我同 Winnie其實係見佢價錢抵先買,港紙約$25,點知 Li Kien同阿珊都話「天仁」嘅茶葉原來係屬於當地嘅名牌,真係誤打誤撞 o架咋!
跟住落嚟果四樣嘢都係喺南門市場買嘅.
知唔知係咩嚟嘅呢?係九層塔呀,即係泰國嘅金不換.喺香港都幾難買到,因為少人買,又易變壞,所以好多賣東南亞食品嘅舖頭都唔入貨.我知道喺台灣一定買到,因為台灣人好鍾意用佢嚟煮餸.
大果個係芭樂,即係番石榴;而細果兩個就係棗子,係 Winnie 個台灣 friend請我哋食嘅.
喺切件嘅芭樂上灑上話梅粉寧捨好味,情況同灑鹽落西瓜一樣,吊起咗佢嘅清甜,呢招係喺士林夜市一個專賣水果嘅街邊檔度學番嚟.
唔好以為呢包係啲 "拆家" 帶嘅 "粉" 呀,我係正人君子,唔販毒 o架! 其實係包純杏仁粉,可以要嚟沖嘢飲或者整蛋糕餅乾,維起港紙都係大約 $45,已經有一斤 (600g) 重喇,平過香港好多,勁抵!
迷你鳳梨酥.原本係 Li Kien買嚟做手信先嘅,不過佢話即刻拆嚟大家試吓,食完覺得幾 OK,唔會太甜,又夠鬆,所以我哋每個人都有買嚟做手信.
行師大夜市時買嘅貼紙,原本係俾你貼喺台北地鐵嘅「悠遊通」上面,但原來 size同香港嘅「八達通」,甚至英國鐵路車票相同,所以咪買返嚟囉!一張送俾我學生軒軒嘅,另一張就俾我老豆.
呢兩包麻糬就喺淡水老街買嘅,連埋迷你鳳梨酥一齊分俾媽咪幾個最熟嘅晨運 friends.
呢盒「台北犁記」鳳梨酥就係今次手信中嘅主打.之前其實 Winnie已經做哂 research,佢睇果本雜誌話,「犁記」嘅鳳梨酥係最重果味,最少牛油味同價錢最合理嘅一隻,所以我試過之後就買咗兩盒,一盒就自己食啦,另一盒就梗係送俾乖學生 Louisa 啦!呢兩盒鳳梨酥應該係全場所有手信中最貴 o架喇,不過我覺得都物有所值.
有興趣嘅朋友,有機會去台北玩果陣就跟住個地址去買啦!
今次嘅台北自遊行能夠咁順利完成,實在要勞動到唔少人力,所以我想喺度多謝幾位重要人物:
首先係 Louisa,雖然佢無份去玩,但佢就幫咗我哋4個最多,不但做中間人幫我哋接洽佢個做旅行社嘅 friend訂酒店,book 機票,買 package,仲私下以超荀嘅價錢讓咗張 Asia Miles換嘅機票俾我,臨出發前仲專登打電話俾我,問我 print好機票未,攪好證件未,駛唔駛幫我哋 "唱" 台幣等等,呢個學生真係唔話得,做我哋呢行其實都識到唔少 "大粒","猛料" 之人,但係一個咁好,咁無架子嘅 CEO就真係未見過囉!
第 2個要多謝嘅就梗係老死 Winnie啦!佢唔單只做好哂 research,幫我哋 plan好哂行程,仲幫我聯絡 Louisa攪酒店,機票,因為佢知我係個 "出門白癡",乜鬼都唔知,今次去旅行仲調番轉做我枝盲公竹 o添!
跟住要多謝嘅就係阿聰媽咪,因為原本佢淨係幫個仔 "唱" 台幣就得 o架喇,點知發現原來台幣唔係周圍都有得 "唱",我搵咗好幾間都無,於是我就搭阿聰叫佢媽咪幫我 "唱" 埋,點知後尾又要走多轉去幫 Winnie"唱"錢,累到伯母無端端走多咗幾轉去幫我哋 "唱" 台幣,真係唔好意思,所以我哋都夾份買番啲嘢送俾佢.
第 4個就係 Gordon喇,佢原來喺我哋出發之前係好唔舒服,仲攪到去咗醫院急症室 o添 (我都係返到嚟香港佢話番俾我知我先知咋!佢話唔話俾我聽係唔想掃我哋興喎 ),但佢知道我哋第二日就出發去台灣,就算佢幾唔舒服都專登打電話俾我,叫我哋萬一喺台灣發生乜嘢突發事件需要人幫忙的話,就打電話 call佢個台灣 friend求救,佢都算唔話得喇.
最後就係要多謝 Winnie個侄仔洛洛,慷慨咁借出佢嘅用餐較剪,有咗呢把較剪,我哋就可以試多咗好多唔同嘅小食 ( 特別係掃街果陣時 ).點解?因為無論食物大小,大至一塊大雞扒,細至一舊鳳梨酥,我哋都將佢剪開 4份嚟 "分享",咁就每樣嘢都可以只係食少少,唔會食到飽哂,可以試多啲唔同款式嘛!


text:
代理伺服器
代理伺服器係一種特殊嘅網絡服務,畀用戶端,例如屋企入面啲電腦,通過佢同另一個網路服務進行間接嘅連接,亦都可以叫做網絡代理.提供代理服務嘅電腦或者其他類型嘅網絡節點叫做「代理伺服器」,代理伺服器入面嘅軟件稱為「代理軟件」,要有呢個軟件先至可以做到網絡代理呢樣功能.
具體過程大致上係:用戶端(第一部電腦)想要目標伺服器(第三部電腦)嘅某啲資源,但用戶端就唔直接同目標伺服器連接.用戶端(第一部電腦)首先同代理伺服器(第二部電腦)連接埋一齊,跟住話畀目標伺服器(第三部電腦)知,想要佢入面嘅檔案或其他資源.代理伺服器透過同目標伺服器直接連接,或者從緩存中攞到第一部電腦想要嘅資源,就畀返用戶端(第一部電腦).通常喺呢個過程入面,代理伺服器可能會改變用戶端嘅請求或伺服器端(第三部電腦)回應嘅一啲內容,從以滿足各種代理嘅需要.
代理伺服器嘅工作協定[編輯]
Socks[編輯]
HTTP[編輯]
喺工具→Internet 屬性→連接→局域網路設定→代理伺服器 中可以改
- Firefox嘅設定
位於工具→選項→常規→連接設置下. 喺一般情況,安裝SwitchProxy會容易啲設定代理伺服器.中國大陸出產嘅xyzproxy亦都係一個選擇.
其他[編輯]
匿名代理伺服器帶嚟嘅風險[編輯]
當使用代理伺服器嘅時候,所有發送去被訪問服務(例如一個網站嘅HTTP伺服器,即係第三部電腦)嘅資料都必須先流經代理伺服器,通常呢啲資料都係無經過加密.所以,一個惡意嘅代理伺服器就有可能記錄底所有經過呢個代理嘅資料,包括用戶名同埋密碼咁.
開放嘅代理伺服器令到用戶可以隱藏佢嘅來源,因此有部分人通過呢種途徑嚟發表垃圾留言.所以唔少網路管理員禁止使用開放代理伺服器嘅非註冊用戶發表內容.
反向代理伺服器[編輯]
反向代理伺服器架設喺伺服器端,通過緩衝成日被請求嘅頁面來緩解伺服器嘅工作量.


text:
破冰船
破冰船係一種專門用喺結咗冰嘅水面上開闢航道嘅特種船.破冰船嘅主要特點係船身闊(縱向短,橫向闊),船殼厚,馬力大,並且船體各區域設有唔同嘅壓水艙,動力多數採用對稱嘅多軸,多螺旋槳配置.
好多高緯度嘅國家都擁有破冰船,特別係俄羅斯因為大部分海岸線都喺北極海,並且擁有蘇聯時期研製嘅核子技術,建造咗多艘核動力大馬力破冰船,用於開闢北極航道,俄羅斯亦擁有專職嘅23550型破冰巡邏艦係破冰船嘅武裝軍艦化.喺二戰時發明,英國遭德國潛艇封鎖北海,蘇俄咗為突破封鎖,自北極航線運用破冰船得以運送外界物資.
破冰方法[編輯]
破冰船通常使用兩種破冰方法,當冰層厚度唔超過1.5米嘅時候,會用「連續式」破冰法,主要靠螺旋槳嘅力量同船頭將冰層劈開撞碎,每小時能夠喺冰海航行9.2公里.如果冰層較厚嘅時候,就會用「衝撞式」破冰法,衝撞破冰船船頭部位嘅食水位,撞到去冰面上面,船身就會將下面厚厚嘅冰層壓成碎塊,然後破冰船後退一段距離,再開足馬力撞上前面嘅冰層,將船下嘅冰層壓碎,重覆噉進行,就可以開出一條新嘅航道.破冰船用嘅燃料通常採用柴油機帶動發動機發電,電動機驅動螺旋槳,驅動功率可以達到百萬瓦,可以滿足較長時間破冰航行嘅需要.破冰船主要係靠重力嚟破冰嘅.喺船頭同船尾各有一個或幾個壓水艙,破冰嘅時候,先將前櫃排空,後櫃灌滿海水,前面會屹起,開大馬力撞去冰面,然後排空後櫃灌滿前櫃,靠重量壓碎冰面,如果左右太窄嘅話就會使用左右壓水艙,令到船身左右搖擺,將冰面壓碎[1].


text:
政壇:搞搞政:靠「老」虎仔翻身民協難捱
民協嘅KK馮檢基前年競選立法會超級區議會議席時,曾豪言要衝出九龍西,仲搵嚟副主席譚國僑參選佢原本嘅九龍西議席,諗住如果好彩連中兩元,就可打破「一人黨」嘅宿命,可惜事與願違,譚國僑保唔住KK個九龍西議席,仲敲響支持者流失嘅警鐘.下屆區議會同立法會選舉明年起相繼殺到,KK想搵接班人保住民協呢個老字號,但結果一波三折,更因為青黃不接,焗住要「老」虎仔出山.
設計圖片及對白
雖然KK喺今屆選舉得票唔低,但唔好忘記佢嘅泛民主派對手就只有白鴿黨,喺分餅仔下可以話係仲有機會.不過,上次冇派人出選嘅公文袋同工黨都考慮緊派人挑戰超級區議會議席,如果兩黨到時決定參選,而一六年立會選舉方案又原地踏步,佢分分鐘要靠邊站,甚至被人搶走議席.
最後民協面對青黃不接亦都係個不爭嘅事實,經過上次立會選舉嘅經驗,譚國僑同中途退選嘅「老虎仔」廖成利似乎幫個黨吸唔到幾多票,多年來力捧嘅莫嘉嫻又因為生第二胎而暫時退下火線,下屆會唔會接力參選立會仍係未知之數.
老虎仔喺民協咁耐,政途都好坎坷吓,雖然佢早前揚言要接手參選九龍西,仲自比「山貓」,以消滅西九新動力梁美芬呢個「鼠王芬」為己任,但有幾大機會就不得而知喇.如果民協再唔銳意推行年輕化,「亡黨」真係遲早嘅事.


text:
「點解」
點解個個要戴口罩?原因其實好簡單,就係希望唔好傳染其他人同希望唔好俾人傳染.尤其隻肺炎可以係潛伏期都可以傳染俾人,真係同無形殺手一樣,你根本唔知身邊有冇帶菌者.因為佢哋完全無徵狀,就算有亦因為太似流感,所以而家你有感冒嘅症狀都應該去檢查下,因為自己中咗都唔知.而到現時為止仲未有疫苗可以保障大家,唯一可以杜絕傳播就係盡量唔好出街接觸任何人!就算真係要出去,唔該戴返口罩呀!唔該!
「口罩」
世衛真係弱智到一個點,依家先至話戴口罩可能有用,真係有無病呀?仲話要多啲證據?過去兩個月嘅數據仲唔夠?如果真係信世衞嘅話,唔諗好多亞洲嘅國家同城市一早就已經淪陷咗,而啲感染數字仲邊會處於咁低水平?當然除咗中國之外!戴口罩係常識,相信大家經歷過沙士都知道個嚴重性.仲以為個肺炎好似流感?咁就死得啦,睇下外國就知佢哋唔知會幾大鑊啦!
「問題」
其實而家最大問題係人類對於新嘅病毒無抗體!所以身體本身唔識攻擊啲病毒,而就算感染咗,潛伏期長,無症狀,傳染力強,好返可以再中過.而香港大學微生物學系講座教授袁國勇醫生亦都指出,之前有大約四百名香港人由武漢返港,但當中只有4至5%有抗體,顯示即使係疫區有抗體嘅人唔多,未有足夠群體免疫力.所以疫症會持續一段長時間,等到有有效及安全嘅疫苗研發成功.


text:
1959
一級歷史建築
中環政府山雪廠街 11 號
不對外開放
/
政府山現代主義風格建築群之一
自 1940 年代起,喺香港島上嘅港督府,中區政府合署,同聖約翰座堂一帶,漸漸被稱為「政府山」,係當時香港政治同權力嘅象徵.而「中區政府合署」就由三座辦公樓,中座,東座,西座組成.
東座係政府高級官員的辦公室;中座係政府核心官員的辦公室,亦曾經係立法局同行政局嘅會議廳.中座前院係舉行政治同公眾活動嘅熱門地方.西座就有食堂同服務市民嘅各部門辦事處.三座大樓都係屬於低矮嘅建築物,表現出 20 世紀初至中期盛行嘅實用主義建築風格特色.
政府山保育爭議事件
當特區政府總部遷去添馬艦之後,2010 年特區政府建議拆卸西座,重建成 32 層嘅商業大樓同購物中心.其後因市民反對,3 次修訂計劃.古物諮詢委員會亦先作出二級歷史建築評級,後來又再次評級,將西座評做一級歷史建築.最後,特區政府決定保留西座,作為律政中心所用.
本身有份參與興建中區政府合署嘅,前英屬香港工務司署工務司,鄔勵德(Michael Wright, 1912-2018).喺訪問當中,反駁特區政府提出西座同東座以及中座無關聯嘅說法.又批評特區政府捨棄自然得體嘅西座,取而代之興建「醜陋」的32層商業大廈,再配以細小的公園用地,係「不合邏輯」嘅設計.
資料參考-
古物諮詢委員會
香港歷史文物- 保育‧活化
Wikipedia


text:
儒家
儒家(粵拼:jyu4 gaa1,Confucianism)係一種哲學思想體系,由孔子提出,亦有以呢種哲學做類宗敎,叫儒敎或者孔敎.個哲學涉及政治,道德,社會.喺東亞各國好有影響力.
儒家初頭只係屬諸子百家之一,喺秦代大受迫害,但係由漢代起就得到朝廷獨尊,成為官學同國教,掌握文化教育同入仕之途,奠定儒家喺中國歷史文化嘅地位.喺兩晉南北朝同唐朝,儒家同佛教,道教合稱「三教」.儒學試過一度冇咗喺哲理思想領域嘅領導地位,後嚟經宋儒重新闡釋,形成理學,得以重振聲勢,倫理思想滲透到中國社會各個層面,並且流傳到朝鮮,日本,越南,琉球等地,大受尊崇,成為咗東亞一大學術思想體系.
歷史改
儒家嘅歷史可以追溯到春秋時代,由孔子創立.孔子以前曾經做過官,研究出一套理論向各國推銷,之但係唔成功.後來戰國時代,孟子又將儒家改良,再成為新一套理論去推銷,結果一樣冇人理.
學說改
儒家嘅內容基本上就係一個道德觀念嘅大雜燴.佢嘅核心思想係「仁」,即係做人要仁慈.孟子話「無惻隱之心,非人也」,就係主張人天生就係善良嘅.因為人天生善良,君王只需要發揮仁慈嘅心,就可以治國平天下.
儒家另外一個主張就係「復古」,即係要返番到舊陣時.孔子成日都強調「克己復禮為仁」,本意就係走返遠古時代嘅規範.


text:
一鯨落.萬物生
內房產業鏈佔全國gdp近半
銀行停貸民企內房已接近一年
錢錢最終想流去邊樹
有冇板塊會得到滋潤
最近幾個大城市房價已經有明顯調整.
民企內房美元債亦受到美英政府官員關注
嘻....
我吉咗自己一刀但十萬九千里外嗰個人嗌痛
至低限度證明咗一件事
~吉得好
組合當中 1171及688 強勢得過份
未知道會唔會有調整
但若果有的話相信會係大大刀劈落去 等吓....
组合三間服裝零售派息能力及意願
無庸置疑. 等吓.....
轉咗一間公司去宇華教育 雖然比較鍾意1317(多數係錯)
又或者只係留意楓葉比較多.
哈.....
東方鋼點樣處理賣走防城港D$$
有冇特別息呢. 定係會有啲乜嘢重大收購. 總之唔嚇我就得㗎喇
中建材 中交建 中車 中海油
技術走勢睇好交建中車. 賺錢能力就係海油建材及派息亦會比較好
等吓....
淨低慶鈴仍然於新高之後獲利調整 當中 又等吓...
仲有410. $1.6走人
目的地 $4
仲有係站樁
可以提升免疫系統對疫情有幫助
試吓啦
哈....
5年前大感冒 中西醫都睇過
就係斷唔到尾. 嬲嬲地切一碗洋蔥榨汁. 就咁成個頭伸落去深呼吸兩下. 當堂跪低咗兩三分鐘先起到身. 個頭痛到爆開成面口水鼻涕
唔記得咗係幾多個鐘頭之後
走去馬桶cut咗一口黑痰係墨水一樣色. 最記得拉水幾次都沖唔走. 最後用紙巾抹走感覺同蠟青一樣黏力. 第二日瞓醒覺已經完全好番.
細菌病毒真係犀利 用黑色嘅萬能膠去形容最貼切
不過唔建議其他人用呢個方法
因為鄉下仔唔係普通人
鄉下仔窮到吊頸都搵唔到繩
所以我知道
亦 頂 得 住
嘻.......


text:
回贈網站其實係咩嚟?
回贈網站係可以令你喺網上購物嘅時候可以慳多啲嘅一種手段,透過用特定嘅方法,例如使用專屬嘅連結去買嘢或者使用唔同嘅推廣代碼,就可以有唔同嘅回贈或者優惠.就好似之前港究專員介紹過嘅 iherb 咁,利用港究嘅特定優惠碼,就可以有特定嘅折扣!不過補充返:港究專員所推介嘅唔會有賣個人資料嘅可能架.如果你想知多啲關於唔同嘅網購平台,可以參考吓:
今次介紹嘅同之前介紹過嘅回贈網一樣,都係透過網上購物嚟拎回贈,唔同商鋪有唔同嘅回贈比率.
回贈比率係會時不時就會轉,所以以下嘅截圖都係只供參考
提示:你一定唔可以用一個有 ad block 或者一啲有阻止第三方 cookies 嘅瀏覽器嚟買嘢,例如之前港究專員之前推介過嘅 Brave Browser,如果想知多啲,可以參考吓 :
Maxrebates 同其他回贈網站有咩分別呢?
回贈網站最重要都係個網站嘅整體回贈比率,當然係愈高愈好啦!個個網站都話自己有最好嘅比率嘅時候,咁邊間先係最好?用一個用嚟形容其他事嘅比喻,當你玩緊一盤大富翁,當然係愈多錢就會愈大機會贏依個遊戲.如果你係啱啱加入一場已經開始咗二十年嘅大富翁,你要點先有大啲嘅獲勝機會?可能你可以用一個薄利多銷嘅策略,將你自己嘅收入降低去換取一個多啲次數嘅交易,即係租金可以收少啲去令其他玩家寧願交你兩次租金都唔去交其他玩家一次租金.依間公司都有啲咁嘅意味,佢寧願你繼續用佢嘅回贈網站多一次都唔用佢嘅競爭者一次.咁佢點去吸引唔同嘅新用家呢?就係由大家最關注嘅回贈比例著手,透過減低自己嘅分紅,將收益轉送消費者,即係大家手上.就好似大富翁嘅例子一樣,一個啱啱投入行業嘅年輕公司點可以同一間有五,六年嘅同類型公司競爭呢?年輕嘅群體係需要唔同嘅用家去支持先至可以對抗唔同嘅霸權.
就好似上面依個常用嘅例子嚟講,Adidas 喺大家最常見到嘅 Rebatesme 有10.2%回贈,不過喺 MaxRebates 係有12%嘅回贈.
佢仲有一個賣點就係佢可以容許其他國家嘅用家都可以用到晒佢嘅全部功能,有啲其他回贈網站係只可以係美國或者加拿大綠卡嘅持有人先可以使用同埋拎到佢嘅迎新獎賞,就正如上面嘅條款及細則一樣,唔係喺美國或者加拿大居住都可以拎到由 Maxrebates 畀嘅迎新同埋平時嘅回贈.
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!唔好漏咗Follow Kong’s Cult嘅 Facebook 同 Instagram 專頁啊!你哋嘅支持同意見絕對係我哋港究專員繼續發掘著數嘅動力,下次見!


text:
「MPF?唔check啦,肯定好多數字要睇,太複雜喇.」對於投資初哥嚟講,聽到管理戶口同投資通常都會怯一怯,原因不外乎以下兩個:
話晒MPF投資橫跨幾十年,係退休儲備嘅其中一個重要部份,如果因為唔識或者覺得難搞就話「不了」,連自己個戶口有幾多錢都唔知,又點樣令幾十年後嘅退休生活secured?到退休嗰刻先發現退休金掹掹緊,無辦法財務自由,到時決定點過退休生活嘅就唔係你,而係你嘅老本,嗰陣先後悔點解後生時唔𥄫實啲已經太遲喇.
唔想退休都要過住「睇餸食飯」嘅日子咁閉翳,不如而家開始由淺入深學下點打理強積金.只要你肯理,就實有好嘢幫到你.
- 唔知可以點check
- 啲文件好多數字好難明
話晒MPF投資橫跨幾十年,係退休儲備嘅其中一個重要部份,如果因為唔識或者覺得難搞就話「不了」,連自己個戶口有幾多錢都唔知,又點樣令幾十年後嘅退休生活secured?到退休嗰刻先發現退休金掹掹緊,無辦法財務自由,到時決定點過退休生活嘅就唔係你,而係你嘅老本,嗰陣先後悔點解後生時唔𥄫實啲已經太遲喇.
唔想退休都要過住「睇餸食飯」嘅日子咁閉翳,不如而家開始由淺入深學下點打理強積金.只要你肯理,就實有好嘢幫到你.
一張statement 睇晒結餘賺蝕仲喺MPF新手村嘅你,可以由最基本嘅入門級方法做起,就係log in入你嘅MPF戶口度,望下你嘅MPF「成績表」—周年權益報表,入面有晒你MPF戶口過往一年嘅供款同投資表現:
- 帳戶收支(包括供款,權益轉移及基金交易)
- 帳戶結餘
- 帳戶賺蝕
雖然周年權益報表有幾頁紙咁長,但只要跟住下圖就一眼搵到重點㗎喇:
一個平台 基金表現高低立見睇完自己嘅MPF成績表,如果有需要調整自己嘅投資組合,都要做下功課,等自己嘅退休投資經驗值再level up!醒你一個唔使課金嘅工具啦,強積金基金平台有齊所有MPF基金嘅資訊,入面有三大功能幫你輕鬆搵到需要嘅資訊:
- 我的選擇:可以直接揀幾個基金比較回報,收費同風險等
- 基金表現圖表:以圖表方式睇晒各個基金回報表現
- 基金資訊表:詳細列出各個基金嘅重要資料
知道你做得投資當然緊張回報,可以撳入去「基金表現圖表」,有圖,少字更易明,仲畀你分門別類咁睇五年/十年嘅年率化回報比較:
- 唔同基金類別嘅比較(例如股票基金VS債券基金)
- 同類基金中個別基金嘅比較
舉個例,你想知某個強積金計劃入面嘅股票基金,同市面上其他計劃嘅同類型基金嘅往績相比,係跑贏,中規中矩定係落後,就可以咁做: 除咗可以比較唔同計劃嘅同類型基金表現,其實仲睇到同一計劃下同一基金種類嘅回報㗎.睇番上圖,計劃A嘅亞洲股票基金回報率約為2%,環球股票基金回報率大約10.8%,而香港股票基金就大約有7%嘅回報!即係話就算係同一個強積金計劃,同一個基金種類,表現都有機會受唔同市場嘅經濟影響,而回報都有差別.所以斷估唔係無痛苦,唔好單靠基金種類而估佢嘅表現,要花少少時間睇真啲.
一click 隨時隨地check實戶口當你出咗MPF新手村,下個stage就要養成主動檢討投資嘅好習慣.例如踏入人生新階段,小至轉工,大至結婚買樓,都應該睇睇你嘅投資組合啱唔啱你嘅風險承受能力.用齊以上介紹嘅工具,check實自己嘅MPF投資唔再係難事.
當然,唔使等到周年權益報表出爐先再plan嘅,隨時log in入受託人提供嘅網上平台,咁就幾時都可以睇住投資現況或者調整投資組合,打理投資就更方便.


text:
香港4大台式手抓餅合集!蔥花玉子燒口味,紫薯皮手抓餅
超過40款口味+紫薯餅皮 艾·蜜思手抓餅
西灣河太安樓其中一間人氣小食店!呢間小店就主打台式手抓餅,最特別係佢哋有普通餅皮同紫薯餅皮,兩者都做到好香脆,但紫薯味更有驚喜,因為真係有好香.餡料方面更超過40款,推介邪惡嘅芝士雞蛋午餐肉,蘑菇美國肥牛,芝士火腿粟米蟹籽沙律等.或者鍾意自由配搭自己鍾意嘅配料都得,份份都好足料㗎.
葵廣超人氣 慧食貓
葵廣長期人氣高企嘅小食店,最近去埋旺角開分店,而家唔使特登走入葵廣都有得食啦!火腿雞蛋肉鬆,蟹籽吞拿魚及火腿雞蛋芝士豬柳等都好受歡迎,拎上手熱辣辣,餅皮仲係好脆,而且份量一樣唔會手軟,每一份都會加入生菜,咁食落就無咁易膩啦~價錢方面廿幾蚊就有一份,今時今日嚟講真係好抵食!
蔥花玉子燒手抓餅 德懿屋
土瓜灣區一間新開無耐,主打台式手抓餅,台式小食同港式小食嘅小食店.而佢嘅手抓餅口味都好有特色,如蔥花玉子燒手抓餅,手抓餅入面包住成寸厚嘅玉子燒,玉子好滑溜而且蔥花味香而不嗆,好香濃仲好飽肚~古早風味手抓餅,餡料有肉鬆,芋泥同煉奶,味道香甜芋泥味濃郁,鍾意鹹鹹甜甜嘅朋友唔好錯過!另外仲有泡菜玉子燒,粟米玉子燒及爆荽玉子燒等口味添!
流心麻糬芋泥雞蛋手工手抓餅 勝面
來自台灣的手工麵店,不過佢嘅手抓餅一樣咁受歡迎.流心麻糬芋泥雞蛋手工手抓餅,香脆嘅煎餅,軟糯又煙韌嘅麻糬同軟滑嘅芋泥,一入口有三重口感,味道方面三者都好配合,難怪咁受歡迎!唔係太好甜嘅,都有芝士肉鬆雞蛋口味,同時食到手工餅皮嘅蛋香同麵筋香,同樣出色~
文: Yanica


text:
你究竟係咪真係做緊對沖 II(蔡嘉民)
上兩期好簡單咁提及到分散投資同埋對沖,究竟分散投資係咪指打散哂咁買就安全呢?究竟對沖係咪差唔多嘅產品,一手買升,一手買跌就係做緊有效對沖呢?
係入正題前,要講下除左上集提到嘅聰明對沖嘅例子,其實有啲對沖嘅做法,唔同人做,成個意義都唔同.有時見倒有啲朋友,例如買左20萬匯豐,然後覺得個市唔安全,心郁郁想做對沖,買幾張Long Put做下保護.但問真啲,佢其實並無check到引伸波幅(Implied volatility)高唔高,或者對後市無咩特別睇法.呢種做法嘅對沖,倒不如直接放左手上嘅正股佢.因為計計埋埋啲期權買賣差價(Bid ask spread),以及手續費,有可能得不償失.
相反,大型基金嘅操盤手就會經常用呢類方法對沖,一來因爲佢地額大,對流通性(Liquidity)有要求,而市場深度(Market depth)不足,唔可能係短短幾分鐘/一小時內放哂手上嘅股票,甚至如果反手後要再度入市,需要一定嘅時間;二來佢地有規定最少嘅正股持倉量.當然如果你係計過數,相信引伸波幅有機會爆升,買Long put搏賺Vega,順手保護正股係唔錯選擇.
除左上述呢個,用同一Underlying唔同工具嘅對沖例子之外,亦有同一工具但不同標的(Underlying)嘅玩法.例如你手頭上有好多恆指期貨,突然你發現個市好似想跌咁,正常黎講,可以選擇直接放左啲期貨佢,你亦都可以選擇搵一啲相關性高嘅產品做反向,例如國企指數.佢地過去1年嘅相關性有高達92.5%,絕對可以幫倒手.咁恆指同國指有咩大分別呢?可以留意下高權重嘅成分股,例如3大內銀係國企有超過30%權重,而佢地喺恆指就只有15%左右.如果你唔睇好個市之餘,特別唔睇好內銀,咁沽返幾張國指就係一個唔錯嘅Hedging idea喇.
不過記得,對沖一定要搵啲相關性高嘅產品,唔係嘅話,就有機會雙失架喇.下期會講多啲分散投資同對沖嘅分別!


text:
30 AUGUST 2014(SAT)原本相約左好朋友一齊入迪迪尼玩一轉,不過大肥豬因為臨時有事,所以節目就告消了.
開頭仲以為要留係屋企同小小豬悶悶的過一日,不過因為朋友仔GLORIA抽中左 Biotherm舉行嘅Jeffery Koo甜品工作坊 X 藍鑽新品體驗活動,所以就約埋糖糖一齊猛車邊去玩啦~
有得去玩就當然開心,不過最興奮就係可以去跟Jeffery Koo學整甜品.之前都有係電視睇過佢整嘅甜品真係超靚,估唔到有機會落手落腳整埋一份添呀~
今個活動係Biotherm舉辦,當然係唔少得佢地嘅產品啦!除左有一系列藍鑽緊緻修護力量俾我地試用之外~
當然唔少得主角全新藍鑽緊緻雙重修護精華~
同埋BLUE SMART智能皮膚分析,其實我地都好想試吓依部儀器,想了解一吓自己嘅皮革,不過因為在場嘅職員未有時候為我地做,所以冇得試,真係有啲可惜添~
活動開始前就先由主持為我地介紹一吓Jeffery Koo~
之後我地就開始整蛋糕,其實我地都唔算係整蛋糕,只係跟古師傅整啲朱古力同糖花佈置個小CUPCAKE~
古師傅先教我地整朱古力片~
睇完示範就到我地啦~
哈哈哈...睇吓我地吱得幾專心~
其實我都真係唔知自己想吱左啲咩出嚟,亂吱一通咁,不過都算合格啦~
等啲朱古力片乾嘅時候,古師傅就示範整個朱古力蛋糕啦~
由於時間關係,古師傅就成為我地先預備左有內涵嘅朱古力蛋糕啦~
到左最緊張嘅步驟(其實係我緊張,因為我嘅手作仔真係幾差呀),就係用用糖膠猜玫瑰花啦!睇古師傅三兩吓就整到朵好靚嘅花啦~
我呢?當然係好困難之下完成左啦!其實係因為整啲玫瑰花片係唔可以大力,我頭嗰幾次都係大力咁推,所以最後又要重新嚟過.
哈哈哈...我嘅四朵玫瑰花都叫做見得吓人啦!個BEAR BEAR係我威迫糖糖俾我呀~
一切準備好晒,就可以大合體啦~
經我努力之下,我嘅靚靚CUPCAKE終於完成,驟眼睇都叫幾靚,呃得吓人啦~
整完CUPCAKE,古師傅仲為我地準備左好味蛋糕同花茶呀~
就係我地食緊好味蛋糕嘅時候,Biotherm負責人就係我地介紹全新藍鑽緊緻雙重修護精華~
佢仲教左我地一個小秘坊,就係用一BUMP藍鑽緊緻雙重修護精華加三BUMP藍鑽緊緻乳液塗面作為日常護理~
一聽到個小秘坊,我地在場所有女仕都即刻嘗試啦~
可以只係試用於手上,所以份量就覺得比較多左啲啲,不過相信用係面上,依個份量應該係剛剛好.
將兩個MIX埋之間,輕輕推開,然後以打八字方式按摩一陣,明顯係覺得手背即時滋滑左,同光滑左,而且一啲都唔覺得笠添~
開開心心又玩左一個下午,我當然有拎個靚靚CUPCAKE返屋企食啦,因為係朱古力關係,小小豬就試唔到啦!大肥豬就只係講過個內涵朱古力蛋糕好好食,不過個裝飾就..........,真係激C我啦!


text:
上次我依莉詩就介紹過 NU Skin 呢部智能護膚機 ageLOC Me 非常之方便好用,只要將隻手放係部機下面,就識得自己擠護膚品出嚟,不過始終跟機果 Set 都未必咁啱自己用,好在佢哋仲有埋 App,只要跟自己嘅皮膚狀況揀幾揀,就可以即時配搭到一套完全啱自己用嘅配方,一於試吓用佢套 App,訂返套啱自己用嘅先得!
女人最驚用錯護膚品 揀啱自己先最重要
護膚品簡直就可以話喺女人嘅第二生命,每朝每晚都要搽唔同嘅護膚品同精華,但係專門店左試又試,始終都唔知邊隻護膚品啱自己.而呢部智能護膚機入面的 3支精華同 日夜霜有 2000幾個組合,只要裝個 App 答廿條問題就可以訂到啱自己的組合.無論日夜霜厚薄,淡斑同抗皺成份都會因應自己要求改變,好似我咁就唔鍾意日霜太油膩,就可以揀比較薄身的日霜.
▲NU Skin 呢部護膚機所用到嘅日霜,晚霜同精華液,全部都喺密封包裝,保證乾淨衛生,用到嘅時候先至拆出嚟裝落部機,咁就保證唔會喺運送或保存當中受到污染.最重要嘅喺,佢每枝都只喺 30 日份量,而且精華係用到先混合,咁就唔怕開咗之後要用好耐先用得晒,保證次次新鮮.
▲ 護膚機入面的 3支精華同日夜霜有 2000幾個組合,只要裝個 App 答廿條問題就可以訂到啱自己的組合.
唔洗專人教路 自己用 App 都識揀
其實個 App 真係好簡單,因為 NU Skin 喺呢方面就真喺相當細心,只要喺隻 App 入面入返一啲自己嘅個人資料,再因應自己皮膚的狀態同個人喜好,答埋佢入面果廿條問題,就可以訂到啱自己的組合.而問題方面,仲有圖揀,唔知自己的色斑,皺紋深淺,對住塊鏡嚟揀就得,大大減少揀錯機會.如果係揀個人喜好的時候發現自己有壞習慣,佢都會提你.就好似如果你皮膚敏感,又揀咗想要有香味的日霜,佢就會提醒你.又會問埋你有無對果酸敏感同敏感程度,咁就唔擔心敏感了.答晒所有問題之後,大家仲可以直接喺個 App 度落埋單,咁就可以坐定定等收貨,完全啱晒我呢啲大忙人!
▲隻 App 相當易用,只要對住塊鏡再揀番圖入面見到嘅色斑同皺紋深淺等等,就算男仔都識得用.
▲ 佢有一些好貼心嘅提示功能,就喺例如防曬好重要,係抗衰老嘅重要一關,個 App 就會提醒返大家要注意返.
▲答晒所有問題,系統就會幫大家揀出最合適嘅配搭,然後俾個代碼你,之後就可以直接落 Order 訂貨.
護膚都講大數據 用得越耐越好用
相信唔少女士都會諗,點解答完果廿條問題,佢哋就可以揀到啱自己用嘅護膚品,仲要有成 2000 幾種唔同配方咁多?因為佢哋集團擁有一個龐大嘅資料庫,入面記錄咗唔同地區唔同年齡人士嘅肌膚資料,所以佢哋所研發嘅 ageLOC Me 配方,都喺透過 ageLOC 科技平台研發,能夠直擊肌膚老化根源,改善基因表達,而且每個月訂新護膚品時候,都可以根據番之前果批嘅情況再作出微調.佢呢個 Database 最好嘅地方,就喺當大家要出 Trip 嘅時候都揀到啱氣候的護膚品.就好似大阪比較乾燥, 就會俾啲比較補濕的精華你.咁到時只要用佢個 App 揀完,訂一套去大阪用就得,唔怕去到果時先發覺而家呢套唔啱果邊用喇.
▲如果臨時要出去玩幾日又唔想拎埋部機,只要預先將要用到既份量放落呢啲盒仔就得.
依莉詩用後感:用咗 Tailor Made 更安心
其實我自己本身啲肌膚都幾敏感,一用到啲唔啱自己膚質嘅護膚品,就會攪到生晒粒粒,之後仲要用返好長時間先改善返,而呢 D tailor made 的護膚品就好好,唔單止唔洗驚敏感,日霜又唔怕油笠笠,晚霜又好保濕,好啱我要求,因為全部都係我自己揀,由我話事.而且每個月都可以根據返之前用嘅感覺再調整,咁就可以隨住皮膚在不同天氣或者地區下嘅不同狀況而用最啱嘅野.試用咗 NU Skin ageLOC Me 呢部智能護膚機一個星期,真係覺得方便咗,早晚搽兩下就得,仲每日定時定候提我記得搽,就係想偷懶都無藉口.
智能護膚機 ageLOC Me
售價:待定
查詢:點按此


text:
今日去買餸時,俾菜檔個阿姨 “Sale” 我買啲冬瓜返去煲湯,我從來都未煲過㗎!😅
佢叫我買啲薏米加條紅蘿蔔再落兩三粒蜜棗去煲,當然仲有瘦肉啦!咁我就一於試吓煲啦!
我仲加咗啲眉豆同唔知係扁豆定赤小豆,屋企有.
其實我覺得唔落紅蘿蔔可能會好啲!不過阿仔鍾意食,當益吓佢!哈…
第一次煲我自己覺得唔錯啦!煲湯咁簡單…
是晚雖然有煲湯,但係又冇整到餸!懶得整就出去食,爸爸講咗好耐話食韓燒,一於滿足吓佢啦!😁
附近有一間7080,但我哋覺得又貴又唔係話好好食,所以自從食過一次之後都冇再幫襯過了!寧願行遠啲去炑八.
今次叫咗個餐,係多咗少少,都食得哂!原來啲牛肉咁好食,對牛肉興趣薄弱嘅媽媽都覺得好好味!今次仲係第一次食呢度嘅芝士生蠔,唔知之前有冇?我覺得都唔錯喎!個餐仲有八爪魚,蝦,雞同多春魚等等.
另外啲 side dishes 大碟咗!啲泡菜實在太正啦!辣得嚟又唔會過咸,之前喺街買果啲完全係唔掂,辣又唔夠辣,咸又咸過人!係食過果啲先知道原來泡菜可以係咁咸囉!
有小朋友又食到要趴喺度瞓覺啦!呢排都係10點幾就瞓,唔知點解出親街食飯嘅話都會早啲眼瞓!走果陣一直瞇住雙眼咁行返屋企!真係眼瞓得好緊要呢!哈哈!


text:
2014年1月31日星期五
2014年1月24日星期五
Muffin & Scone
之前無時間整 scone,趁前兩日比較得閒,快啲郁手整番幾件嚟伴南瓜橙醬一齊食.反正都開爐,唔好嘥資源,一次過焗埋 muffin,今次又再整番好耐之前嘅番茄火腿粟米 muffin,不過呢次用咗大半辣椒油代替橄欖油去整,超正呀!!
2014年1月21日星期二
久未露面的 mushroom risotto
好耐無煮呢個 risotto 喇,因為之前用哂啲牛肝菌,但又一直約唔到 Louisa 做交收,所以無得煮囉!直到上個月,卒之到手喇,噚晚就煮嚟做晚餐.
今次呢隻牛肝菌勁香,即使浸透後再煮一段時間,
食落都仲好有菌香味哦,而且價錢又唔太貴,抵!
做法請參考《雜菌意大利飯》.
2014年1月20日星期一
南瓜橙醬 Pumpkin & Orange Jam
2014年1月17日星期五
冬天必食 — 西洋菜
一踏入冬天,我一定會買西洋菜嚟食,因為係我嘅 "賣飛佛"!仲記得初初開始 incharge 個廚房時,以為一年四季都有得食,夏天時搵極都唔見有得賣,後尾先知原來淨係冬天先有呢!雖然對於入廚都唔係完全得個零,但當時真係好多嘢要慢慢學哦!
紅莓肉桂卷
三年前整過一次肉桂卷之後就無再掂呢樣嘢喇,因為當年係跟足食譜用牛油做餡,嘩,難頂到呢,真係一路食一路反哂胃!但係我又一向好少浪費食物,無理由整左咁多個包全部掉哂佢㗎,唯有硬啃,所以一路都無再整,有陰影呀!!
直到最近,又睇番《不使用砂糖的自然派 sweet 甜點》呢本食譜,發現原來都有肉桂卷,個餡係用紅花油嚟整,咁所以我今次就試吓改用橄欖油嚟整,果然好好多,起碼個人食得開心先啦!
一般肉桂卷都會落提子乾,不過咁啱食哂,就隨手用紅莓乾代替啦,整嘢食就係咁靈活多變哦!
直到最近,又睇番《不使用砂糖的自然派 sweet 甜點》呢本食譜,發現原來都有肉桂卷,個餡係用紅花油嚟整,咁所以我今次就試吓改用橄欖油嚟整,果然好好多,起碼個人食得開心先啦!
一般肉桂卷都會落提子乾,不過咁啱食哂,就隨手用紅莓乾代替啦,整嘢食就係咁靈活多變哦!
2014年1月13日星期一
橙皮朱古力咖啡包 Orange Peel & Chocolate Coffee Bread
雜果仁香料 biscotti
2014年1月8日星期三
沙蔘玉竹雪梨糖水
上次就因為要清蘋果而整咗肉桂蘋果蛋糕,今次就到清雪梨.
雪梨,雪耳,沙蔘,海玉竹同南北杏,見到呢幾樣材料,你會諗住點整呢?正常就梗係加嚿瘦肉或豬腱落去煲湯喇!之但係,呢排成日都好易頭痛,加上大懶蟲又成日喺我耳邊做魔鬼,最終意志都係敵不過大懶蟲,少嚿豬肉就自然少啲功夫啦!
加幾粒冰糖,咁就即刻變成滋潤糖水,都唔錯呀!
喺又凍又乾嘅天氣,食完碗糖水即刻又暖又潤哦!
2014 第一爐
噚日卒之都開咗 2014 第一爐喇!
其實都唔應該咁遲先開,原本諗住上個禮拜四 dayoff 就開爐焗麵包,點鬼知起身一睜開眼,個人都未清醒就已經頭痛,見反正都無嘢做,咪迫自己繼續瞓,休息多啲囉!點知一瞓就瞓到差唔多六點鐘先醒,見到個天咁暗,仲以為自己做乜咁早淩晨就起身,再諗清楚,記番起自己曾經醒過一醒時,係見到好猛陽光喎,只不過頭痛再瞓過,所以先知道原來自己已經瞓到傍晚六點.瞓之前見唔到太陽,起身時都係見唔到太陽,你話癲唔癲呀,瞓咗差唔多十四粒鐘!!就係咁浪費咗成日時間,無整到包囉!
訂閱: 文章 (Atom)


text:
人穴兩臀圓,肛交唔厭倦
大家好,小編又番返嚟喇!話說喺中秋佳節嘅前夕,小編就咁啱唔小心中咗 COVID,今次睇嚟真係連個天都決定我係「中秋你注定一人~冇嘢食又冇氣氛」㗎喇,唔知大家喺中秋節又有冇食到想食嘅「好西」,更重要嘅,係有冇見到想見嘅人呢?講開又講,大家估唔估到今個 post 係有關咩主題㗎呢?唔知大家有冇留意我哋喺中秋節正日出嘅 post呢?上面就寫住一句話「人穴兩臀圓」,再加上中秋節「八月十五」又有「羅友」咁嘅意思,睇到呢到相信今日嘅主題都非常之呼之欲出㗎喇——冇錯!是日主題就係「後花園的性愛」:肛交.
男男先後入?個個都適合!
唔知大家會唔會有啲誤解,以為肛交就一定係男男性行為先會發生㗎呢?(話曬冇窿喇嘛)事實上,尤其係有追蹤開歐美派別嘅人都應該知道,其實肛交無論喺男性定係女性身上都非常普遍,甚至有時候呢一種手段係令到情侶又或者有穩定性關係嘅伴侶獲得新鮮感又或者提高性愛快感嘅方法.相信唔少伴侶多多少少都應該有試過嘗試去刺激對方嘅肛交位置,例如肛門指交,舔肛又或者係使用肛門玩具嘅~嗱!以上推測絕對唔係小編亂講㗎!美國 2010 年就有一個調查發現有 51% 嘅男性同埋 43% 嘅女性曾經嘗試過以上嘅活動至少一次喇!所以大家都唔需要覺得呢一種係啲乜嘢「變態癖好」,咁係因為不論男女的確都可以喺肛交裏面得到唔同程度嘅快感!聽到呢度如果你發現你同你嘅伴侶對於日常性行為感到有一定厭倦而且又想試吓啲新嘢,探索一下「禁忌的後花園」嘅時侯,咁就記住留意以下內容喇!
肛交步驟要做足 套套戴好唔會哭
相信大家都會有一個憂慮,就係進行肛交嘅時候陰莖會唔會有機會喺抽插嘅過程裏面沾上糞便呢?答案係絕對有機會㗎!所以喺進行肛交之前記得有一樣好重要嘅步驟要做——灌腸.首先大家千祈唔好將呢個程序諗到好複雜又或者好似 A 片裏面咁做到咁變態先!其實灌腸嘅過程一啲都唔難:首先只要將花灑頭拆落嚟,利用花灑喉距離肛門 1 至 2 厘米位置噴暖水,然後維持踎廁一樣嘅姿勢,打開菊花,將水沖入直腸位置 2 至 3 秒,重複三四次直到流出嚟嘅水變得乾淨咁就可以喇!
而嚟到重點嘅環節,即係「單 jer 直入」嘅時候,因為肛門同陰道唔同,唔會自行分泌愛液,所以記住一定要落潤滑液!一定要落潤滑液!一定要落潤滑液!呢度好重要所以要講三次!而最好就當然係晴趣屋有售嘅肛門潤滑液啦~第一次嘗試肛交點都會有啲緊張,而最緊要就係有一個放鬆嘅心情同埋環境氛圍,因為如果做唔到嘅話,括約肌係唔會「打開開」㗎~而開始進行嘅時候首先要保證你已經落咗唔會太少嘅肛門潤滑液,首先可以嘗試一下用塗滿肛門潤滑液嘅手指輕撫並插入伴侶肛門入面,等到對方冇咗不適或者排斥嘅反應,咁就可以嘗試將陰莖/玩具插入伴侶嘅肛門,享受肛交~提提大家,如果係第一次玩嘅話就記住盡量唔好用狗仔式喇,因為完全由攻方主導可能會令受方無所適從,甚至留下陰影㗎!最好就用側入式或者女上男下慢慢試探啦~記住!性愛係雙方協調享受嘅過程,而唔係單方面嘅快感嚟㗎~~
仲有仲有!作為一個負責任嘅小編我要喺度同大家講返,就算係肛交都記得戴套啊!因為套套唔單止係避孕,仲可以預防性病同大腸桿菌等細菌同病毒,肛交同陰道交仲可以無縫交替,咁就玩得開心又放心,做到真正嘅「人穴兩臀圓」啦!


text:
入籍:重新申請各種文件
話說呢根據葡萄牙法律規定呢,所有文件都需要喺180日之內發出,所以我就要喺出生登記處嗰度重新出過個核證副本.
咁需要幾多錢出呢張嘢呢?呢張嘢需要$140嘅,然而張出世紙嘅格式可能同你本身嗰張嘅格式有所改變,中英排序,字體等等都同當年嘅唔一樣.
新出嘅核證副本係會寫明發出呢張核證副本嘅日期,咁所以都冇得魚目混珠嘅.
咁需時幾耐呢?如果你出生嘅記錄唔係年代久遠的話呢,即係你出世嘅時候已經電腦化晒的話呢,你最快係即時攞得到,但若然係手寫嘅話呢,根據翻政府網站所寫係需要九個工作天嘅(大約兩個星期),咁你唯有等下.
點解要申請出生證明書嘅核證副本?以葡萄牙爲例,此舉嘅目的係要用嚟做出生轉錄,將你(申請入籍的你),閣下父母(如果葡萄牙領事館或者本身葡萄牙方面冇記錄的話需要一併轉錄)嘅出生事實登記於葡萄牙當局,當佢地有你出生事實嘅資料,就知道你係葡萄牙公民所生嘅子女,就賦予閣下國籍,理論上唔會失敗(除非閣下申請時已經17歲又或者運氣差到極點),當然文件交齊,一早申請好晒顯示你嘅誠意都可能會提升你成功嘅機會.
順帶一題,(申請時)過咗17歲仲入唔入到葡國籍?首先釐清一下點解要17歲前,因爲葡國領事館嘅職員話:文件去到葡國需要一年時間,當你到葡國手上嘅時候已經年滿18歲,基本上都唔會通過到呢個方法取得,但可以用另一個方法.咁如果真係咁不幸超過17歲的話呢,就係通過歸化嘅方式嚟取得葡萄牙國籍喇,歸化其中一個大挑戰就係葡文試,即係要識葡文,不過筆者只係識睇同寫少少字,寫句子我就唔識㗎啦,但又葡文譯出嚟都還可以嘅,當然,係越早做,成功率越高啦.


text:
- Jason Lee
2019香港 Band 1 名校中學排名(男校)
間間都名校,唔通間間都係名校咩?名師 Blogger 今日就同大家分析下傳統名校,地區名校,傳統英中嘅排名,幫大家望一望宜家全港中學最新排名.大家係為小朋友揀選名牌中學時就能更有打算,為子女搵到最好的名校,無論係選科定升學路上都會有更好嘅打算,隨時搖身一變,成為人中之龍!
1. 喇沙書院
作為Band 1中學排名的頭三位,就當然有喇沙書院份啦!淨係計醫科生,喇沙書院每年都會有差唔多二十位畢業生會投身醫生嘅行業.不但係咁,喇沙書院係2019年亦勇奪校際田徑比賽男子組第一位,證明同學唔係淨係死讀書,連運動音樂都範範掂,作為全港中學排名50強第一位實在係實至名歸!
2. 拔萃男書院
講起喇沙,又點可以無拔萃呢!雖然拔萃DSE嘅成績無喇沙咁優秀,不過勝在有IB可以讀!拔萃每年都總會出幾個IB狀元,實在係為校爭光.除左奪目嘅公開試成績,男拔亦都成日爭奪到紫荊杯嘅殊榮,同喇沙係運動方面嘅比較都可以話係好熱烈!
3. 皇仁書院
講左咁多間係九龍區嘅學校,就等我地去港島區望一望啦!皇仁書院歷史悠久,有過百年嘅歷史.每年學生嘅DSE成績都非常亮眼,學生唔係讀醫科,就係讀法律,絕對係培育下一代嘅一個好選擇!不單只係咁,皇仁書院作為一間官立學校亦唔收各位同學學費,係草根階層嘅首選!
總結
正所謂『近朱者赤近墨者黑』,小朋友入到心儀嘅中學,真係可以為人生帶黎好大影響.入到香港中學排名嘅學生不但係成績方面比較優秀,係名校入面仲可以引起協同效應,目光視野都比普通學校的同學來更上一層樓.要小朋友入到名校,成績固然好重要.要好成績就首先要有一位好嘅導師,名師補習中介有齊上面咁多間名校嘅狀元畢業生,入學面試無難度!仲唔快手去網頁望一望我地做緊醫科生嘅上門補習老師?


text:
春天臨近尾聲,夏天已在敲門,同時開始嚟探訪大家嘅,係令人冇覺好瞓嘅蚊子.天雨過後,蚊蟲滋生,佢哋最鍾意喺夜間進入家居,在大家耳邊「嗡嗡」作響,冷不防就吸你啲血……諗起都憎!市面上有不少專為家居設計嘅 捕蚊器 /捕蚊燈,係時候買定一部看門口!
電器
踏入春季,疫情持續之下,乍暖還寒的潮濕天氣令大家都少不免會擔心家居環境嘅乾爽程度,因為家居潮濕自然有機會成為細菌同病毒嘅溫床.消委會近年就經常與機電工程署合作測試市面上嘅 抽濕機 ,而今年(2020年)就剛公布咗最新測試結果,仲特別推介咗幾款高效能及性價比高之選.
寒意接近中,精明嘅你應趁而家及早為家居選購保暖物品,唔好等到寒鋒襲港先一窩蜂咁走去搶購!尤其是係 暖風機 ,暖爐等,好多電器店已經將新貨陳列晒出來,任君選擇,但大部分人總會等到氣溫急降先走去買,搞到斷晒貨……Boxful提提大家,買暖風機係時候,快啲睇下應該點揀!
盛夏降臨,相信大家不論日夜都會喺冷氣機嘅「照顧」之下過日子!但係冷氣機日開夜開,其實都好傷,極需要有適當嘅「照顧」,等佢哋保持最佳效能同延長夀命.以下係一啲 冷氣機保養 嘅基本步,針對番家居冷氣機,俾大家參考一下.
夏日炎炎,想家居保持涼快舒適,冷氣機自然不可少.然而,風扇作為比較慳電同環保嘅電器,亦係一個相當好嘅選擇,好多時以風扇配合冷氣機一齊使用,降溫效果會更加理想,既可以提升舒適度,亦可以幫你節省電費.市面上嘅風扇種類繁多,令人眼花繚亂,Boxful就同大家認識下風扇嘅不同種類,同埋提提大家一啲 選購風扇 時要注意嘅事項.
冷氣機雖然多數於夏天使用,但其實等到夏季你先發覺部機有事已經太遲,全年嘅保養係相當重要.平日 冷氣機保養 功夫做得足,唔單止可以提升冷氣機嘅效能,仲可以延長佢嘅夀命!等Boxful醒你幾招保養家居冷氣機嘅小貼士.
香港人向來都緊貼科技,大家嘅生活同智能手機,平板電腦,Notebook,Wifi,充電器等息息相關.而當佢哋一齊充電之時,電線交叉糾纏,其實係一大煩惱.Boxful為你提供以下3個 電線收納 秘訣,等你嘅家居唔好俾電線破壞晒美感!


text:
去salon整頭髮,令你享受過程又享受結果.做一個高級hair spa treatment,可以令人愉快,幸福,滿足!近日我就去做咗一次傳說中能夠令到受損髮質大幅改善嘅Goldwell Kerasilk Treatment!
去一間時尚又乾淨的salon,由專業髮型師幫你分析頭皮及頭髮的健康狀況,建議使用最佳產品,可以令你知道自己最新嘅頭髮頭皮狀況.然後由髮型助理細心地洗乾淨頭髮,徹底清潔頭皮,然之後有用優質美髮產品修護.最近我就體驗咗一次專業salon級限定嘅洗髮護髮:Goldwell Kerasilk Treatment.真係一次令人驚喜嘅體驗,令我有機會了解到最新美髮科技.(這是本人的自費評論,沒有收到任何品牌的贊助或折扣)
(網上大熱,據說能夠大大改善受傷髮質嘅嘅Goldwell Kerasilk Treatment)
頭髮頭皮保養問題,你會唔會都有?
我好少去salon做treatment,因為以前試過,效果唔算明顯.都係自己去買一啲比較高級嘅日本洗髮水,護髮素,自己屋企攪掂.
直到近年,發覺自己嘅頭髮同皮膚狀態好似各走極端,經過多年嘅美肌,醫學美容學習,皮膚變得越來越好,但頭髮就變得越來越差!隨着近年嘅染髮同埋唔正確使用洗髮露護髮素,造成頭髮枯黃,乾旱,脫髮,頭皮紅腫,頭皮敏感等等問題!
對於醫學美容,美體健身,我同好多香港人一樣都有少少研究.但對於美髮,好多香港人都有頭髮和頭皮的問題,自己可能未必知道!現代社會的生活壓力與及空氣污染,容易造成脱髮和皮膚敏感.有些人可能出現頭髮乾旱,枯黃,開叉,脫髮的問題;而頭皮方面,就出現發炎,發紅,痕癢,種種皮膚狀況.
其實出現頭皮敏感,脫髮,頭髮枯萎的情況好普遍,原因各有不同.好多人喺萬寧,屈臣氏或超級市場,求其挑選一些護髮素胡亂使用,卻不知道如果使用錯誤,又或者使用含有刺激性化學品嘅護髮素,可能令情況更差!尤其係用品質低劣化學物質的中下價貨品,只會導致毛孔閉塞,製造出更多頭髮和頭皮問題.
而一些因為身體機能轉變,荷爾蒙導致的脫髮問題,因為不能及時對症下藥,而導致惡化,甚至不可挽回情況.
Goldwell Kerasilk Treatment絲蛋白重塑護理:一次療程可以keep到5個月?
Keratin角質蛋白,對於美髮有好大幫助.Keratin本身只係一種化學名稱,並唔係任何一間公司嘅專利產品.佢嘅原理,就係喺頭髮表面製造多一層蛋白保護.
Keratin係角質蛋白,但Kerasilk,就係Goldwell嘅獨家品牌.
(只在專業髮型中心出售嘅Goldwell Kerasilk Treatment美髮系列,一般藥房,超級市場買唔到,官網圖片)
平時有做開美髮嘅朋友,都可能會知道一點,就係曾經紅極一時嘅Brazilian Blowout,被發現原來含有甲醛致癌物質!令到好多人都好震驚.呢隻Goldwell keratin絲蛋白重塑護理 treatment係比較安全嘅美髮療程.
首先講一下Goldwell品牌嘅背景,Goldwell係一個源自德國嘅專業美髮品牌,產品都係專門供應髮型屋,大部份產品都不會在超級市場發售.可能一啲專門出售水貨,批發髮型用品專門店就會有.佢出產嘅產品,大部份都係來自歐洲生產,包括德國,奧地利等等,係真正嘅歐洲產品.品牌已經被個人護理花王集團投資,所以亦都證明有規模.
(Goldwell Kerasilk 只在髮型中心經由專業造型師介紹出售,絲蛋白重塑護理係goldwell皇牌療程)
之前有好多香港網上打手不停推
Goldwell Kerasilk嘅絲蛋白重塑護理,又話呢個療程對於受損髮質有什麼神奇功效,效果又可以last 3-5個月!對於一啲美容丐幫網上公關文章,我都只係當作參考就算,唔會完全當真.
直到近期,望住自己枯黃嘅頭髮,就決定要尋求專業意見同協助!哈哈!
但一睇到salon價錢,就嚇咗一跳!因為我實在太耐冇去專業髮型屋做專業療程,而家嘅hair treatment價錢原來係以$2000起錶!做一次絲蛋白重塑護理,已經等於去酒店spa做一個高級Facial !
Goldwell,Aveda,Shiseido都係屬於大牌子,喺美髮界都有相當高嘅地位.一直都心思思想嘗試Goldwell Kerasilk 絲蛋白重塑護理.但價錢好貴,由於從來冇做過,對於效果始終有懷疑,甚至預約之後嘅1分鐘之內立即再次致電取消,考慮左成晚,直到第二日先決心去嘗試!
我原本對於價錢貴Goldwell Kerasilk絲蛋白重塑護理有保留,原因在於:
效果唔知係咪顯著.以前試過好多高級護髮產品,效果並唔顯著!
對護髮素化學成份缺乏認知.同好多人一樣,我對化學成份對頭髮皮膚嘅影響,根本唔太了解.只能留在頭髮是否順滑的最原始階段,並不知道其實好多所謂的柔順順滑護髮素,用了好多對皮膚頭髮造成長期損害的不良化學物質!
Goldwell Kerasilk絲蛋白重塑護理香港嘅價錢兩千蚊左右,視乎頭髮長度同師傅.如果要俾超過HK$2000做美髮保養,最低限度,要keep到兩三個月!畢竟,整個療程要$2000多元,如果冇中長期效果就太浪費太唔抵!如果只能做到護髮素都可以做到嘅效果,咁我就完全浪費金錢!
雖然我對於美髮行業唔太熟悉,但係對於美容院嘅運作算係熟悉.為咗避免因為初次購物而被狂sell ,買咗超大量冇用嘅產品,我就決定搵一啲價錢中等嘅普通商場salon,而避開一啲最高級嘅中環,銅鑼灣salon.如果你唔太清楚,髮型師,造型師本身係一個傭金為主要收入嘅行業,你買幾多療程,佢就按比例收幾多.所以要搵到客戶錢,髮型師就一定要游說客人瘋狂消費.我特登選擇一啲價錢中等嘅髮型屋,就係因為就算俾人呃,銀包都唔會咁傷.
對於頭髮嘅保養同美髮行業,可能我真係孤陋寡聞,去到髮型屋,同專業髮型造型師溝通過,先發現原來Goldwell Kerasilk Treatment系列有好多唔同嘅產品同服務,Goldwell KK絲蛋白重塑護理只係其中一個.
造型師建議,由於頭髮唔係太長,而受傷情況都唔係太嚴重,暫時唔需要用最王牌最昂貴嘅Goldwell Kerasilk絲蛋白重塑護理.頭髮太短想參加都唔得.哈哈!
反而Goldwell kerasilk系列嘅Repower Treatment包含有效成份Keratin同Elastin護理,可能更加適合.
Kerasilk同一般嘅洗髮露護髮素唔同,佢嘅成份加入左絲蛋白.
既然專業髮型師都建議,就咁樣,我就嘗試Goldwell Kerasilk Repower Treatment嘅產品.
造型師仲建議,由於我會有啲頭皮敏感,紅腫嘅情況,佢會建議用頭皮舒緩系列,針對因為刺激洗髮水引起嘅紅腫,頭瘡問題.
同髮型師溝通過之後,我就決定參加頭皮護理,與及Goldwell Kerasilk Repower Treatment.由於頭髮唔太長,價錢亦唔貴,兩個療程總共$1000,大概兩小時,包含洗頭,按摩,療程完結之後,會獲贈正裝專業級Goldwell Kerasilk洗髮露1枝,同Kerasilk護髮素1枝!
醒目嘅我,就即刻上網用手機查下呢兩支嘢嘅評價同價錢.發現原來評價都相當良好,而且外國都賣緊差唔多17euro同20euro,港幣都超過$310幾蚊!咁即係話,療程本身只係$700.所有嘢都有人幫你搞晒,唔使自己搞,都算可以接受.
(Goldwell Kerasilk Treatment經歷都算係新鮮,因為實在太耐無去過髮型屋,做專業美髮療程.我去間salon頭皮護理同Goldwell Kerasilk全包$1000,仲送正裝專業級Goldwell Kerasilk洗髮露1枝,同Kerasilk護髮素1枝!)
(療程使用嘅Goldwell Kerasilk Treatment,療程後仲獲得一套免費全新!)
(返屋企持續美髮!)
Shiseido專業頭皮清潔與Goldwell Kerasilk Treatment程序曝光
Shiseido專業頭皮清潔程序,由髮型助理深層清潔,按摩,開始.佢會使用一啲專用嘅藥水,係洗頭嘅時候順便按摩進入頭皮.徹底清潔程序會將汗水,油脂,死皮洗走.然後再喺頭髮濕嘅時候,用特製嘅藥水搽喺頭皮上面,並用專業嘅加熱器幫助吸收.
呢個過程大概為時20分鐘左右,之後就係髮型師10分鐘嘅美髮常識講解,再加上30分鐘嘅吸收時間.
之後,我就再一次洗頭.Goldwell Kerasilk Repower Treatment療程正式開始.
髮型師將我嘅頭髮係仲係洗完頭濕潤嘅時候,用上特製嘅Goldwell Kerasilk Repower護髮精華,一執一執咁按摩,搽上.一定要讚嘅係,髮型師真係好有心機,因為唔係平時係屋企就咁一大隊搽抹,係真係好似染髮咁樣,一執一執詳細按摩,確保精華可以深入每一根頭髮之內.過程大概30到40分鐘左右.
過程有啲似絲蛋白重塑護理!如果係Goldwell Kerasilk 最著名嘅王牌「絲蛋白重塑護理」,就會用專用嘅加熱器將頭髮夾起,將精華夾入頭.呢隻Goldwell Repower療程比較簡單,就唔需要用熱力夾,而用一啲專業圓圈型加熱機.
經過塗抹之後,髮型助理會再次洗頭.髮型師吹乾之後,就會發現啲頭髮真係有好大的程度嘅改善!
即時效果係見到,最大驚喜係,第二日洗完頭吹乾之後,仍然覺得頭髮質地係改善咗!
(療程後繼續使用嘅Goldwell Kerasilk Treatment護髮精華,產品係由奧地利製造,根據髮型師意見,要每日使用)
(Goldwell Kerasilk護髮精華係呈現moouse狀態)
如何用最少錢達到salon級美髮效果
對於Goldwell Kerasilk Hair Treatment,我係會俾正評.不過,我會覺得呢個係nice to have,而唔係美髮must have.
可能因為我做嘅係普通keratin / Kerasilk 護髮,唔係最貴嘅「絲蛋白重塑護理」.感覺上覺得其實係屋企自己搞都可以.
如果你大把錢,的確可以成日出街做keratin treatment,有人幫你仔細清潔頭髮,的確可以改善頭皮同埋頭髮嘅狀況!但係我相信如果你買到呢啲專業級護髮產品,持之以恆地做,一樣有呢種效果.
今次去salon treatment,令我對於護髮有深入嘅了解,髮型師嘅講解亦都令我對於頭髮嘅知識增長不少.
但同時,我會諗,如果我下次,就可能會買返屋企自己做.而且,我應該會去價錢平一大截嘅髮品店直接購買.
隨着美髮專業化,好多美髮品牌都有自己嘅專門店同埋專櫃,就好似Shiseido,Goldwell,aveda同keratase.當然,專門店嘅價錢都唔會平得去邊,但係有心搵,就會搵到好多較為平價又效果良好嘅方案.
香港有好多髮品店會有一啲專業嘅頭髮護理產品出售.呢類型嘅髮品店主要供應批發俾美容院,美髮中心,但亦提供零售.由於目標客群係批發,呢度地方就有好多比專門店更加平價嘅原裝正貨.價錢大概係出面嘅五至八成左右.如果你識得想去呢啲地方,旺角,佐敦都有好多髮品店.
去到呢啲髮品店,知道treatment大約嘅成本價,就會知道成個美容,理髮行業嘅利潤係幾咁高.出面平均一次療程大概$500左右,喺呢度已經足夠買一支大支裝嘅名牌理髮產品,足夠用半年.
(香港著名髮品店shampoo.hk嘅實體店,現場實拍)
香港較為方便嘅髮品店包括:
Shampoo.hk
可以網購,亦提供免費港鐵站交收
L's 髮品店
呢次係一次好好嘅Kerasilk Treatment體驗,令我知道我嘅頭髮都仲係有得救.同時,亦都原來有好多方法可以用好低嘅價錢,都可以長期得到salon級享受.
更多免費美容教學,平價好用推薦


text:
墨爾本最近有個超夢幻嘅粉紅色湖泊成為打卡熱門地點! 一到夏天離墨爾本市區唔遠嘅Westgate Park嘅湖泊就會變成粉紅色~ 原因係高鹽分嘅湖水有大量藻類鹽菌,再加上高溫而產生嘅變化! 所以大家如果去打卡嘅時候,記得唔好掂啲湖水啦~會傷皮膚啊! 好靚好夢幻啊! 粉紅色嘅湖水好唔真實~ [instagram...
墨爾本
4,5月秋天旅行必睇攻略! 去澳洲邊到賞楓葉好?|澳洲旅遊|放假去邊
話說南半球嘅秋天同北半球係相反嘅,所以4,5月嘅澳洲先係秋天嚟㗎! 之前就介紹咗澳洲秋天睇靚景嘅地方~ 今次嚟個加強版,介紹多5個位於悉尼/墨爾本嘅賞楓景點俾大家啦! 1. 悉尼 - 藍山 (Blue Mountains, New South Wales) 嚟到盛產咖啡嘅藍山,除咗欣賞著名溫特沃斯瀑布 (Wentworth Falls) ,三姐妹峰 (Three Sisters) 同珍羅蘭山洞(Jenolan Caves) 嘅壯麗景色外~ 當然要去埋藍山世界遺產區內嘅小鎮,追尋楓葉嘅蹤跡啦! [instagram...
在澳洲咖啡首都墨爾本嘆咖啡 | 澳洲美食 | 放假去邊
衝出亞洲,嚟到墨爾本一間叫Pellegrini's Espresso Bar嘅咖啡室,都可以做文青! 呢間1950年代開幕的咖啡室被當地認為第一間提供最正宗嘅Espresso! 話說50年代在大量意大利人移民到澳洲,同時亦將意式咖啡嘅精髓帶到南半球,創造出獨有嘅咖啡! 所以係澳洲呢個「咖啡之都」墨爾本嘅大街小巷,都會傳來陣陣熟悉而且濃郁嘅咖啡香氣~...


text:
塑料機械網> 全部分類> 塑料輔助機械> 進料設備> 真空填料機更新時間:2021-05-20                            返回產品中心
東莞華達機械有限公司
新鄉市同心機械有限責任公司
駿耀注塑機械設備有限公司
科好塑機
科好塑機
科好塑機
廣州市番禺區石基逸通塑料設
上海一塑精密工業設備有限公
上海一塑精密工業設備有限公
廣州市番禺區石基逸通塑料設
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
信易電熱機械股份有限公司
萊州市龍駿化工機械有限公司
中山市信泰機械設備有限公司
中山市信泰機械設備有限公司
中山市信泰機械設備有限公司
中山市信泰機械設備有限公司
中山市信泰機械設備有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司
張家港市二輕機械有限公司


text:
您現在的位置是:首頁 > 高中畢業證 > 廣西省高中畢業證廣西省高中畢業證
廣西省高中畢業證樣本/圖片
2021-08-21 01:44:23廣西省高中畢業證人已圍觀
簡介 高中畢業證補辦網提供廣西省普通高中畢業證圖片,樣本,檔案,英文翻譯,復印件,高中學歷證明,高中生畢業生登記表,高中畢業證證書編號查詢,高中畢業證丟失補辦等相
高中畢業證補辦網提供廣西省普通高中畢業證圖片,樣本,檔案,英文翻譯,復印件,高中學歷證明,高中生畢業生登記表,高中畢業證證書編號查詢,高中畢業證丟失補辦等相關業務!
廣西省高中畢業證樣板
廣西省普通高中畢業證
2018年廣西省高中畢業證模板
廣西省高中畢業證圖片
廣西省南寧高中畢業證
廣西省欽州一中高中畢業證樣本
廣西省上林縣高中畢業證模板
廣西省岑溪市高中畢業證
南寧市高中畢業證樣本及學校名單:
南寧市第二中學,南寧市第三中學,南寧市第十四中學,南寧沛鴻民族中學,北京大學南寧附屬實驗學校,南寧市第八中學,南寧市第三十三中學,南寧市第三十六中學,廣西大學附屬中學,南寧市第一中學,南寧市邕寧高級中學,南寧市第四十二中學,南寧市第四十三中學,武鳴高級中學,武鳴中學,武鳴縣羅波高級中學,廣西民族高級中學,廣西希望高中隆安縣隆安中學,隆安縣第三中學,上林縣中學,上林縣城關中學,廣西賓陽中學,南寧市賓陽縣高級中學,賓陽縣開智中學,廣西賓陽縣新賓中學,廣西賓陽縣新橋中學,橫縣中學,橫縣第二高級中學,橫縣百合完全中學.
桂林市高中畢業證樣本及學校名單:
廣西師范大學附屬中學,桂林市桂林中學,桂林市第十八中學,桂林市逸仙中學,桂林市中山中學,廣西師范大學附屬外國語學校,陽朔中學,臨桂中學,臨桂縣第一中學,首都師大附屬桂林實驗學校,廣西靈川縣靈川中學,全州高級中學,全州縣第二中學,全州縣第三中學,興安中學,永福中學,灌陽縣高級中學,龍勝中學,資源縣資源中學,平樂縣平樂中學,廣西荔浦縣荔浦中學,廣西荔浦縣第二中學,恭城瑤族自治縣恭城中學,恭城瑤族自治縣蓮花中學.
柳州市高中畢業證樣本及學校名單:
廣西柳州高級中學,柳州市第二中學,柳州市第一中學,柳州市民族高級中學,柳州鐵路第一中學,柳州鐵路第二中學,柳州市第六中學,柳州市第三中學,柳州市第四十中學,廣西壯族自治區柳江中學,柳江縣實驗高中柳城中學,鹿寨中學,融安縣高級中學,三江中學,柳州地區民族高級中學.
梧州市高中畢業證樣本及學校名單:
融水苗族自治縣中學,梧州高級中學,梧州市第一中學,蒼梧中學,蒼梧第一中學,藤縣中學,藤縣第一中學,蒙山中學,岑溪中學,岑溪市第一中學,岑溪市第二中學,岑溪市第三中學.
貴港市高中畢業證樣本及學校名單:
貴港市高級中學,貴港市江南中學,貴港市達開高中貴港市民族中學,貴港市貴糖子弟學校,貴港市港北區港區中學,貴港市覃塘高級中學,貴港市橋圩高級中學,貴港市港南中學,平南縣中學,平南鎮中學,平南大安高中平南縣實驗中學,平南大將中學,桂平市潯州高級中學,桂平市第一中學,桂平市第三中學,桂平市第四中學,桂平市實驗中學,桂平市麻垌中學.
玉林市高中畢業證樣本及學校名單:
玉林高級中學,玉林市第一中學,玉林福綿高中玉林市育才中學,玉林實驗中學,容縣高中容縣中學,陸川縣中學,陸川縣第二中學,陸川縣實驗中學,博白縣中學,博白縣王力中學,博白縣第三高級中學,博白縣實驗中學,博白縣龍潭中學,興業縣高級中學,北流市高級中學,北流中學,北流市第二中學,北流市第九中學.
欽州市高中畢業證樣本及學校名單:
欽州市第一中學,欽州市第二中學,靈山縣靈山中學,靈山縣第二中學,浦北中學,浦北縣第二中學,靈山縣新洲中學.
北海市高中畢業證樣本及學校名單:
北海市北海中學,北海市第二中學,北海市第七中學,北海市第五中學,北海市鐵山港區南康中學,合浦廉州中學,合浦縣第一中學,合浦縣第二中學,防城港市防城港市高級中學,防城港市實驗高級中學,上思中學,防城港市第一中學,崇左市崇左市高級中學,扶綏中學,扶綏縣第二中學,寧明中學,龍州縣高級中學,大新中學,天等縣高級中學.
百色市高中畢業證樣本及學校名單:
百色高級中學,百色祈福高中百色民族高中百色中學,百色市第一中學,田陽高中田東高級中學,平果高級中學,平果第三高級中學,德保高中靖西縣靖西中學,凌云中學,隆林中學.
河池市高中畢業證樣本及學校名單:
河池高級中學,河池市第二高級中學,南丹縣高級中學,鳳山縣高級中學,東蘭縣高級中學,羅城縣高級中學,環江高級中學,巴馬高中都安縣高級中學,都安縣第二高級中學,都安民族中學,大化縣高級中學,宜州市第一中學,宜州山谷高級中學.
來賓市高中畢業證樣本及學校名單:
來賓市第一中學,來賓市第二中學,來賓市第四中學,忻城縣高級中學,象州縣中學,武宣縣中學.
賀州市高中畢業證樣本及學校名單:
賀州高級中學,賀州第二高級中學,桂梧高中賀州市中學,昭平中學,鐘山中學,鐘山縣第一中學,富川縣高級中學,富川民族中學.
廣西省高中畢業證號是多少
廣西省高中畢業證書上學籍編號是10位數,全國高中證學籍編號位數都一樣.
要求:每位學生的學籍號共10位數應填滿,不能省略.
第一位表示畢業屆數,第二,三位表示地,州,市代碼,第四位表示各縣,特區,區代碼,第五,六位為學校代碼,最后四位為學生序號.
Tags:普通高中畢業證圖片
很贊哦! ()


text:
「角色」
做咗爸爸嚟個角色接近五年,當然一個小朋友同兩個小朋友嘅分別其實都幾大,真心佩服身邊啲朋友有三個甚至乎四個小朋友.有時都會諗其實係佢哋心目中究竟我係一個點樣嘅爸爸,自問未必係一個最好嘅爸爸,有時真係想陪佢哋多啲,同佢哋玩多啲.雖然話今年有疫情,但係其實上半年係少咗時間陪佢哋.有朝忙到晚,有時淨係想攪掂晒所有嘢可以做返自己嘢.
「環境」
養兒一百歲,長憂九十九.以前細個真係唔係太明,但係做咗人哋嘅父母就明白點解係長憂九十九.當然最希望嘅係可以提供最好嘅資源同環境俾佢哋長大,不過真係仲差一大段距離!其實最擔心嘅就係學習嘅環境,而現時香港嘅情況其實真係唔係太過理想.而好多人都會問點解可以走唔走,老實講我都好想,尤其係為咗下一代.雖然自己去湊佢哋係辛苦,只係係希望佢哋記得嘅係有個爸爸陪佢哋成長.
「階段」
當然近年其實都只係見步行步,可以做嘅都盡量做.無嘢緊要得自己嘅仔女,而同時都要開始為自己退休計劃.最希望嘅就係老咗唔好成為佢哋嘅負擔,所以不斷諗究竟之後十年要做啲乜?十年後就已經五十歲,已經毫無競爭能力,唯一嘅就只係經驗同知識.到時兩個開始步入青春期,又係另外一個人生階段.唔知佢哋仲會唔會好似依家咁,事無大小都會叫我去睇下佢哋做乜.


text:
如果有無限時間, 係可以由Buenos Aires坐車OR揸車去Calafate, 但可惜我無 (之後坐長途車機會多的是), 咁我地選乘可能係世界上 嘅Airline - LAN, 去到機場check-in櫃台先話我地知班機取消左, 仲用SMS通知我地喎, 我地香港電話號碼係阿根廷收唔到果個SMS喔! 點解無e-mail通知呢!!! 處理分流嘅地勤姐姐又點解唔知cancel左Calafate班機, 仲叫我地排多半個鐘隊先話我知呢!!! 之後又要去排另一個counter攪轉航班, 打亂晒我地個plan, 又害我地俾多一晚hostel $, 賠償梗係無, 我地唯有折返hostel再作打算, 浪費左大半日時間,機場巴士講緊七,八十蚊一個人,車費都浪費晒.
第二日終於順利上機出發去Calafate, Calafate係位於Patagonia Area, Patagonia係著名行山天堂, 範圍好大, 橫誇阿根廷同智利架, 我地都係淺嘗呢一片行山天堂咋. 班機會係Ushuaia停站上客, 即係南美洲最南城市, 哈, 咁我地都叫到一到啦! 如果去South Pole, 就係Ushuaia出發架喇!好恨去呀! 不過旅行嘅時候, 一定要學識取捨, 始終我地都係一對草根backpacker, 今次未有budget去南極住啫.
到左Calafate, 市中心有好多Steak House, 呢度好出名食炭燒架, Discovery Channel都介紹過好多次, 我地第一晚隨便閒逛, 去Supermarket入貨, 準備第2日去Chalten. Steak House就之後先試, hostel有廚房就要煮喇! 餐餐出街食, 唔窮死都悶死, (之後旅程多得大少化身大廚銘, 廚藝仲不斷進步架)
當日我都就報定去行Glacier嘅tour, tour分左minitrekking, big ice, etc….我地揀左Minitrekking, 即係體驗式咁行下個glacier, 而Big Ice就會行得深入D, 程度都難D, 大少為左遷就我, 都無可奈何咁去minitrekking個tour咋. 老實講, 係Calafate最主要都係要去Glacier, 之後都無乜特別地方好去.
由Chalten返來果晚, 我地就試左Steak House, 牛同羊都好食, 炭燒得好香, 份量都好多, 多到我地都食唔曬, 價錢好抵, 百幾蚊有一份牛or羊, 仲貪心叫左燒香腸, 好好食架, 想講汽水反而有D貴, 要十幾蚊支, (係南美食飯, 汽水比例上貴主糧好多好多), 來到點都要一試嘅, 之後打包左食剩嘅羊, 買左D包, 火腿, 芝士, 準備第二日glacier tour嘅lunch, tour係無包lunch架, 我地又怕去到捱貴嘢, 所以自備lunch box (之後證明係明智的,因為可以講係無嘢食你買).
終於來到期待已久嘅glacier, 一早出發, 坐左約兩個幾鐘車就到,其實早係三十幾年前,應該唔使點坐車就到,個Glacier越來越細,越縮越遠,唉,地球人真係要環保D,愛惜你地個家園,到左碼頭,轉程十零分鐘船,我同大少不顧寒風(真係凍到入骨),死都企係船頭睇風景,因為越迫近,越震撼,D冰靚到好似有魔力咁,吸引住你.
到達個島上而未行冰川前,會有一個短短嘅Briefing,就係強調要環保,同行緊時,不要亂拋垃圾,要保護這片最親驗民,最易到達嘅Glacier.
正式行近個冰川喇,忽然大雪紛飛,我地即刻入個Tent度避一避,個Guide話Glacier嘅天氣好反覆,一時晴天,一時落雪,所以件外套最好係防風防水,咁就咩天氣都唔怕,雪停左,我地一行二十人就出去排隊著釘鞋,哈哈,我論盡豬就行得好慢,大少就一樣見步如飛囉.
行冰川真係有D難架,好講經驗,上都OK,落就驚驚,路只有一條,跟足個Guide嘅指示,你唔知邊個位D冰行得,有D冰薄到透明咁,折射出來嘅顏色係好靚,深藍,淺藍,湖水藍,D形狀不規則的,而一路睇冰川,睇極都好似"火焰雪山",好想食呀!我地上上落落,個Guide都忍唔住要我行上前,我實在太慢同輪盡喇,中間個Guide帶我地睇一個好深嘅冰洞,大少第一個衝出去睇,個Guide都話個冰川地形千變萬化,冰洞又深,個顏色好靚,有機會都想試去BIG ICE個tour,哈哈.
全程大約行左個零兩個鐘,好開心呀! 其實唔會太攰但又可以體驗到冰川嘅壯觀,到達終點時,個Gudie會有個小小Surprise俾我地,即場整Whisky on Rock,D ICE係即刻𨮝架,佢地話無污染,好乾淨,所以D冰係用得嘅,慶祝完成之後,休息一下就坐船回程喇,大少又點會夠喉,可惜時間關係,我地只可以join mini-trekking.
返到間靚靚Hostel,對住個無敵靚view,hea到暈,我地就算煮飯食,都特別開心,個View係好舒服,又可以同D人吹吓水,旅行就係要咁啦!
離開前,我地行左去小鎮另一邊,有個湖,住左好多紅鶴,帶左三文治過去,一邊食一邊欣賞湖邊風光,輕輕鬆鬆渡過5天阿根廷南部之旅.
一早已經知道幾日唔能夠滿足我地對Patagonia Area嘅探索,計劃一定要再返來呢個地區,仲要去埋智利果邊,可能一向喜歡大自然,所以對呢D自然靚景真係好嚮往.


text:
「傳承」
究竟有幾多年輕人會去悼念六四?佢哋就算去嘅話,其實係唔係為咗趁熱鬧?定係因為朋友或者屋企人話去所以就去?無論係點,新世代應該需要完全了解當年所發生嘅每一件事!用武力去鎮壓手無寸鐵嘅學生,其實同大屠殺係無分別,與此同時大家亦都應該去了解事件嘅始末.其實用乜嘢形式去將六四嘅歷史保存同傳承係一個好重要嘅議題,因為大家唔希望嚟段歷史慢慢咁俾人忘記!
「悼念」
點解仲有人每年都會去維園悼念六四?相信好多年輕人係八九年嘅時候都未出世,因為真係講緊二十八年前嘅事!但係歷史就係歷史,係無可否認嘅一段歷史!但係點解係教科書入面無提及,甚至乎係中國真係有好多人都唔知道當年發生乜嘢事?到今時今日,中國仍然仲未承認當年嘅大屠殺!所以我哋有責任去話俾我哋嘅下一代聽,當年究竟發生過啲乜嘢事.
「意義」
近年好多年輕人覺得悼念六四係無意義嘅事,因為覺得六四同佢哋無乜嘢關係!當然時代唔同咗,諗法唔同咗,無問題.好明顯年輕人對六四嘅觀點與角度都唔同.用乜嘢形式去繼續延續六四係需要繼續討論,但係每年嘅維園集會係希望大家唔好忘記嚟一段歷史.你認唔認同,支唔支持,係個人嘅選擇,無人可以強迫任何人做任何嘢!雖然已經過咗二十八年,但係我哋依然忘不了!
Also published on Medium.


text:
2020年7月18日星期六
(小小豬廚房)薯片玉子燒
17 JULY 2020(FRI)
宅在家中的日子又嚟,小小豬話佢最近睇圖書學整一個薯片玉子燒,所以就想整嚟俾我地來一個開心下午茶哦~
其實依個係小小豬係學校訂嘅兒童雜誌入面其中一個專欄,嗰本雜誌佢都睇左好多日,既然屋企又有齊材料,就得小小豬變身做小廚師,整個好味下午茶啦!
依個薯片玉子燒全程都係佢自己一手一腳整(只係開火煲嗰個步驟就我係旁邊幫下佢),佢仲超級認真咁去整.
材料都好簡單,一包薯片,兩粒雞蛋,一片芝士同埋一片火腿~
先將兩粒雞蛋打散~
薯片先捏碎,再將芝士同火腿都一樣摵細細片~
然後將蛋液同埋芝士火腿片放入薯片袋內~
最後就將所有材料攪拌均勻~
摺好薯片袋後,然後放入渝沸騰的煲中煮大約10分鐘~
話咁快薯片玉子燒就食得,小小豬仲幫手切埋一件件,等我地Happy Share哦~
其實小小豬邊整我就邊擔心,總係覺得怪怪咁,但見到個完成品又好似得得地,食落個味又唔差都幾好食哦,真係有啲估佢唔到呀...哈哈哈~
老實講,初時聽到小小豬話要用薯片嚟整嘢食,我都真係好大個問號,薯片哦....用嚟煮,係咪真係食得落肚呀?都曾經有一刻想叫小小豬放棄,想食玉子燒不如就等我整.
但....最後我都係決定俾佢自己去整,咁都係一個下午茶,如果真係失敗都只係浪費食材,就不如放手俾佢試.始終佢都慢慢大個仔,有自己嘅主見,下下STOP佢嘅提議又點會長大呢?
有左依個成功嘅經驗,小小豬話佢依家充滿信心(佢食薯片玉子燒時真係超滿足嘅滋味樣),之後由佢負責整下午茶我食哦.
都好哦...起碼我頭痛少左一餐食乜呀.....哈哈哈!
訂閱: 發佈留言 (Atom)


text:
農曆新年假期,友人喺日本沖繩帶番嚟嘅手信... 2014 年激新產品 - Sanrio characters 紙巾.
每一大包紙巾共有 16 小包,每小包都會印上唔同嘅公仔,當中當然係會有重複啦!經友人細心揀選,凡係可以搵得到 Pekkle 『蹤跡』嘅紙巾包,都掃咗番嚟比我...
紙巾正面紙巾背面
zoom 近 d 先~
紙巾共有 24 款
根據包裝紙上嘅款式,紙巾包印有 Pekkle 嘅款式應該一共有 5 款〔只計包裝正面〕.
喺總數 48 包紙巾當中,就一共有 15 包紙巾〔正面,背面加埋共 7 款設計〕印有 Pekkle 個樣.都佔咗總數三成有多嫁喇,而且仲齊哂所有 Pekkle 有份嘅紙巾款式,算係有交代啦!雖然當中有 D 紙巾,只係一面印有 Pekkle,而唔係兩面都印哂 Pekkle,不過都已經好滿足嫁喇!
逐款慢慢睇下啦~而整體嚟講,我就只係差兩款,就可以集齊全套 24 款嘅紙巾喇...跟番包裝袋上嘅圖片去排位...就發現少咗右邊嗰兩款...就係少咗呢兩款喇!好彩唔係 Pekkle...
因為剪裁嘅關係,印喺每張紙巾上面嘅 pattern 都會有少許不同之處,所以好期待紙巾上面會印有 Pekkle....
不過當我發現到張紙巾上印咗呢 d 字之後,就知道我呢個 "希望" 已經徹底地『幻滅』喇... 相信一向對 Sanrio,Pekkle 產品有相當認識嘅人,應該知道點解囉...
友人話去到沖繩之後,搵勻都唔見有 Pekkle 嘅產品,估唔到反而喺無心插柳嘅情況之下,就比佢喺 AEON 意外發現到呢款紙巾!睇嚟我同 Pekkle 都幾有緣喎~~


text:
到左星期六,留守中大的示威者陸陸續續離開,最後來回全線係中午前重開,我就叫媽咪通知舅父,睇下會唔會星期日照舊過黎燒.
星期日朝早,一起身當然睇下新聞,睇下最新的交通情況,之後就準備要帶上郊野公園的野,執下執下都一大袋,係裝滿Haglofs Lava 50的大袋.再晏D 收到電話舅父打黎話會出黎,睇下有咩要買,我地繼續執野,仲有媽媽一架買餸車的野食,加多幾袋野.之後就等細佬同佢女朋友上黎幫手拎野上山.
落到樓下等左陣,媽咪截到5人座的新界的上去,個仆街司機一味講話人地好早上去霸位,我地上去應該無晒位,又話上面塞死晒,去到大半就叫我地落車,自己拎野上去,正仆街,拎住D 野行多一段路,到左燒烤場,眼見燒烤爐都仲有,不過石枱就無晒,最後等左陣有人走就讓左張枱俾我地,無耐舅父都到埗,細女要我同佢玩,細佬透爐無耐,佢地開始燒野食.
燒左無耐,老婆傳來訊息,學校宣佈第一次考試取消,大女一定開心到飛起,老婆同佢即刻換衫上黎一齊玩,跟住之後收到電話,老婆話同大女行上黎.我燒多陣野食,就帶左細女行落山搵佢地,行行下有幾隻狗行埋黎,即刻一手抱起細女,佢地主要係聞下我地,上上落落都有其他人,D 狗又走去聞佢地.行到去一個涼亭度,見到老婆同大女,仲撞到瑞均(大女的同學)一家人黎行山,之後一齊行上去.大女上到去就玩玩玩,好彩有老婆同兩位叔叔同佢地玩,我就可以專心燒野食,因為二細佬一路都未到,所以我地燒下燒下都入夜,舅父等到二細佬到左坐多陣就走,我地就再燒多個幾鐘,大家食飽晒先落山,我同老婆同細佬同佢女朋友囉光管同電筒行落山,二細佬就車其他人落山先,之後再折返再車埋我地.


text:
狼隊中堅沙爾斯宣佈離隊
今季排第10嘅狼隊,除左要面對魯賓尼維斯離隊嘅可能性,原來中堅老大哥沙爾斯係今個夏天離隊,32歲嘅沙爾斯(Romain Saiss)2016年8月由法甲昂熱轉投當時仍然係英冠嘅狼隊,係中國資金引入後第一批收購成員,同期仲有中堅高迪,現時去左維拉嘅候斯同熱刺嘅杜靴迪,其後聯同莫天奴,尼維斯一齊打江山,由英冠殺到歐霸盃8強,最終貢獻6年青春歲月比狼隊,現時係時候轉換新環境.
沙爾斯係個人社交平台提到:「最害怕嘅時刻終於發生,就係經歷美好嘅六年後向你哋告別,能夠穿起狼隊球衣並為呢支成功嘅球隊效力,我感到相當榮幸.同時係呢六年我遇到特別嘅一群人,經常留意同照顧我同我嘅家人,非常感謝狼隊呢個大家庭,我永遠唔會忘記.」
呢位摩洛哥大國腳將會免費離隊,下一家暫時冇太多消息,有傳佢係巴塞嘅後備方案,西甲嘅貝迪斯亦有興趣將佢簽下👀
提到狼隊就再講多少少,今季引入嘅門將祖斯沙同領隊般奴拿治都係相當出色,前者英超撲救率為75.2%,僅次於第一位嘅艾利臣,後者竟然能夠無縫接軌並且協助狼隊保住前10名,要知道狼隊係3月尾開始9場聯賽只得1勝,當時中場無左尼維斯,前場無左占美利斯,戰績基本上係一面倒🥵
如今尼維斯有機會係今個夏天離隊,35歲嘅莫天奴亦都合約到期,所以前中後三個點都要補強,特別係前鋒,法比奧施華今季聯賽顆粒無收,黃喜燦除左頭6場有4個入球,其後有24場聯賽都係0入球,魯爾占美利斯係大傷過後狀態大跌,所以前鋒線真係要人,幸好下季有「BB油王」查奧爾回歸,仲有今季係英冠發揮唔錯嘅基比斯韋特外借歸隊,所以今個夏天就要留意狼隊嘅轉會操作🙌🏻
如果睇到呢度,不妨follow我地嘅instagram睇到更多唔同嘅足球資訊!
IG : Footballarena_hk
Facebook: 足球港場


text:
通渠澳門常見嘅幾種下水道堵塞嘅疏通小秘訣,你都知道嗎?
通渠澳門常見嘅幾種下水道堵塞嘅疏通小秘訣,你都知道嗎?
尖沙咀通渠防水公司通渠澳門下水道要係堵塞咗嘅話通渠澳門98159809,日常餬口汙水就無法處理掉咗通渠澳門98159809,良多人都會知道這方面嘅題目,疏通小秘訣所以念要知道致使下水道梗阻嘅原因,跟住進行避開它.要係下水道有得堵塞嘅話,最好係能夠念辦法及時疏浚它,而搵到疏浚下水道嘅妙招非常樞紐.
頭髮構成下水道梗阻:疏通小秘訣下水道通過一段時間運用後,尋常洗澡嘅毛髮會掛喺管壁堆集多咗就會構成梗阻,頭髮通常會構成洗手間地漏梗阻,浴缸梗阻,洗面盆梗阻,淋浴房梗阻.所以尋常運用時必然嘅蓋好地漏蓋等防護設備,如有得頭髮能夠順手撿起嚟丟到垃圾桶內.
油垢梗阻:油垢梗阻下水道通常泛起喺廚房,這種梗阻通常都係管道內壁結垢,管道嚴重結垢後構成下水道唔疏浚,細微嘅能夠運用疏浚機疏浚,假設嚴重嘅話.
用簡略嘅疏浚方法係唔能處理嘅,唔然通咗之後也會重新堵塞,通咗堵,堵咗通,咁係種惡性輪迴,要念徹底處理只能係運用高壓水車清潔管道內壁,或換新管道咯.相啱嚟說,運用高壓清潔車疏浚啱比經濟.
管道塌方,管道錯位:這種梗阻狀況通常泛起喺底層及室外下水道.只有得一種解決嘅下水管疏通方法,只搵準塌方錯位嘅方位,挖開換管,嘢等於運用管道電視(管道探測儀)嚟判別.
地攤上買一根2米擺布嘅管道疏通器,喺頭部2釐米處作彎曲,一邊放水,喺出水處伸入疏通器,邊搖動邊向裡面伸進;再喺進水處伸入疏通器,邊放水邊疏進,重複幾回就行咗,跟住係每隔一個星期疏通一次.
如果係唔係以上堵塞情況,係更嚴重嘅異物,又擔心自己疏通會弄壞下水管,呢度得建議去萬師傅維修小程序搵專業嘅疏通師傅,確保疏通嘅同時,保證財產安全.


text:
less is more除咗對皮膚嚟講係真理之外,對旅行嚟講都係!帶少啲嘢去就可以慳返啲位同重量,買多啲戰利品返嚟〜
1. 飲管keep頸鏈
去旅行要扮靚一定唔少得帶啲頸鏈耳環去襯下衫,但喺袋度想拎條鏈出嚟戴係冇可能,因為佢哋唔知點解喺個袋入面打晒結!!!不過,如果用飲管串起條鏈,就可以輕鬆解決打結呢個問題啦〜
2. 用sample
去親韓國旅行掃完啲化妝品同護膚品都會收到好多細細包嘅sample,留返佢哋下次去旅行嗰時先用是常識吧?全部細細件又可以用完即棄,帶去旅行用真係very good,慳返啲位就可以買多支粉底〜
3. 帶「一物多用」嘅化妝品
如果啲sample已經用晒又唔可以唔化妝,咁你就要識得揀最多功能嘅化妝品!可以「一物多用」嘅當然係帶去旅行用嘅首選〜
粉底液 VS Cushion
Cushion除咗上妝快之餘補妝都好方便!一個圓咕碌盒仔就有粉底同氣墊粉撲,唔使又帶成支粉底再加其他上妝工具〜
胭脂+唇膏 VS Lip Tint
Lip Tint可以用喺嘴度亦可以用喺面上面做胭脂,胭脂同唇妝同色個妝仲會感覺上match啲添〜
眼影+眉筆+眉粉+陰影膏 VS 陰影粉
最萬用應該係帶陰影粉!!!因為陰影粉除咗可以打陰影之外,仲可以用嚟畫眉同畫眼影,一物三用真係可以帶少好多嘢架!
4. 自制卸妝神器
就算去旅行想輕便啲帶少啲啲都一定要帶嘢卸妝,如果唔係皮膚變差化個妝幾靚都冇用啦〜但又唔想帶咁大支卸妝油/水去旅行咁重,咁你就將啲化妝棉放入密實袋度,再倒啲卸妝水入去整濕啲化妝棉,然後封口就OK啦!方便企理又帶少好多嘢
這篇文章 [LIFE] 旅行買多啲!女生必學輕便省時行李Packing Hacks✈ 最早出現於 GIRLTALK 有班女仔.


text:
大家都會問:一般市面上賣嘅行動電源可唔可以拎嚟叉手提電腦?
(延伸閱讀:外置充電器可以幫手提電腦充電? )
咁如果要揀適合叉手提電腦嘅行動電源又要點揀呢?
除咗容量同價格之外,其實更要注意下面幾點,先可以安全又有保障:
1.安全性
任何嘅電子產品其實都要注意安全性問題.
大家喺買之前一定要注意有冇合格標章或者有冇符合BSMI認證,千祁唔好容量矇蔽雙眼!
喺大容量之前一定要先確保產品係咪合格哦!
2.瓦數
叉手提電腦用嘅行動電源同一般行動電源唔一樣嘅地方就係瓦數.
喺買之前請先確認自己嘅手提電腦/平板瓦數,再嚟買比裝置更高瓦數嘅行動電源,咁先有辦法叉電㗎.
低過裝置瓦數嘅行動電源就算插上線,都係叉唔到電!
3.接頭
普通嘅行動電源叉手機沒咩接頭嘅問題.
但叉手提電腦嘅話,根據裝置唔同,可能就要用轉接頭.
唔同手提電腦電源線轉接頭.
(截圖自:24h.pchome)
綜合上面幾點,以一般嘅行動電源嚟講係幫唔到手提電腦叉電嘅.
但如果真係要帶住手提電腦出去,或者一定要開住機,冇辦法有穩定電源嘅地方叉電,咁就可以考慮手提電腦叉電用嘅行動電源:
(截圖自:pchome)
而家嘅行動電源唔單止面向越嚟越多,甚至越嚟越高科技.
好似同無線叉電技術結合嘅行動電源都好受歡迎,唔單止可以係行動電源,亦可以當係無線叉電板用!
仲有自帶線嘅行動電源,叉電線同行動電源綁埋一齊,再唔會唔記得帶叉電線啦!
無論手機用定係電腦用,容量大細,得意定型格,市面上行動電源千百種,但一定要記得揀安全有認證嘅最緊要!


text:
Apple Music比其他串流平台優勝的3個原因
話說筆者以前試用過三個月Apple Music,而喺去年6月筆者重新使用Apple Music作為主要音樂串流軟件,咁到底有乜嘢契機導致我重新投入Apple Music嘅懷抱呢?主要就係因為佢地有得俾我再次試用Apple Music所以我就俾錢用咗大半年,我嚟緊應該都會繼續續期.
咁我以下落嚟就會講下Apple Music喺過去呢大半年俾到我嘅感覺,同埋對比其他平台好嘅地方.
- 歌曲嘅數量多
Apple Music喺Update新歌嘅速度方面其實真係幾快,同埋仲有一個Album嘅Early access.Apple Music因為係Apple旗下嘅服務呢,所以喺西洋音樂方面會較為齊全.筆者平時都係聽開西洋音樂(英文同葡文為主),所以相較其他喺香港提供服務嘅音樂串流服務呢,Apple Music會更加符合嘅需要.
- 唔同平台都有Native Application
大家都知道,某著名免費音樂串流平台J__X喺電腦上面冇一個Native嘅程式,而Web App又虧到啊媽都唔認得,所以基本上電腦冇Native Application嘅都可以Blacklist.基本上電腦裝到iTunes就用到,不過Linux冇iTunes可以話係一個覆蓋唔到嘅平台囉.雖然用Linux做Desktop都係少數,但筆者之前都係用緊Linux做Desktop OS,咁係咪代表少數就冇人用呢?
- iOS平台唔需要另外安裝App
由於Apple Music係本身已經整合咗喺系統內置嘅音樂App入面,所以iOS嘅用家如果用Apple Music嘅話就唔需要另外安裝多個App,額外佔用空間.同時亦因為Apple Music係內置咗喺個System度嘅關係呢,所以亦係能夠更加容易去接觸,使用到嘅.
不過Apple Music都有啲幾明顯嘅缺點嘅,例如播歌嘅音質有限啦,最多得256Kbps AAC,兼且使用者係冇得選擇㗎喎.中文歌曲好似都唔算特別齊全,雖然筆者基本上唔會聽中文歌,但身邊都聽過人話想聽嘅中文歌喺Apple Music上面搵唔到咁,所以邊個平台比較適合自己都係因人而異,視乎自己嘅需求啦.但如果你同我一樣聽西洋音樂較多兼且唔算金耳朵嘅話都不妨一試Apple Music.
利申:本文冇受到任何贊助
測試產品乃由筆者自費購買


text:
同好多品牌一樣,我哋都會將一啲過期嘅貨品先儲存喺倉,隔一段時間就會拎去銷毀,公司主要嘅product係化妝品同香水,但早前就有一個員工私自將過咗expiry date嘅貨轉售圖利.
呢位員工用呢種方法賺咗幾個月外快,之所以會揭發出嚟,係因為有人向公司投訴,表示買咗我哋嘅香水發覺味道同坊間有出入,check返包裝見到有兩個expiry date,一個已經過期,一個就未過期,公司知道之後好緊張,所以追查返整件事搵出真相.
根據投訴人提供嘅資料,公司首先搵到出售我哋化妝品同香水嘅IG shop,再check到賣家係一位貨倉同事,本身佢就係負責處理同運送過期貨品,不過佢冇按程序拎去銷毀,反而影相擺上網賣,仲要偽造另一張expiry date嘅label,結果搞出今次風波.
嗰位貨倉同事強調只係唔想浪費,仲話香水根本唔會過期,就算過咗expiry date都唔會有影響,其實呢一點正正係每個品牌最擔心嘅一環,冇錯,因為香水有70%或更多嘅成分係酒精,故此過咗expiry date嘅香水並唔容易變壞或者發霉,但就會出現變色同埋變味嘅情況,對brand image絕對唔係好事,加上你唔知有冇人因為用咗而令皮膚出現異常情況,屆時法律責任將會更大.
貨倉同事仲話,反正公司拎去銷毀,所以唔算係偷,其實點會唔算呢?畀係一回事,不問自取又係另一回事,而家仲要不問自取再拎出去賣,當然有問題啦!何況仲要整過張label老作expiry date,更加係另一個層次嘅事.
呢個case同多年前嘅Chanel事件相似,話說有個法國Chanel員工喺2011至2014年間,串通負責運送銷毀品去回收場嘅貨車司機(亦係女職員嘅丈夫),喺過程中偷偷將啲化妝品,指甲油,香水,唇膏等等搬走,又係重新打上expiry date轉售圖利,3年間賺咗14萬歐元嘅淨利潤(約125萬港元),而案中仲有5個同黨,即係總共7個人犯案,Chanel將呢件事告上法庭,最終嘅索償金額達到300萬歐元,真係賠凸,總未計牢獄之苦.
其實奢侈品大brand將賣唔晒同埋過期貨品銷毀一直都令人議論紛紛,有報道就講過Burberry每年銷毀嘅貨品包括手袋,飾物,時裝,香水,同埋化妝品,加加埋埋總值2860萬英鎊,即係3億港元左右,Hermès同Richemont都喺年報披露過銷毀品價值過億,美其名係要防止商品貶值,講白啲就係丟咗都唔益你,太多貨又點會有炒價呢?
而我哋公司主力出香水,要面對嘅問題係過期,而唔係過季,當然品牌知名度唔能夠同Chanel,Burberry,Hermès呢啲超級大Brand相提並論,加上嗰位貨倉同事唔算賣出好多單,所以最終冇告上法庭,只係解除合約了事,叫做大事化小.
偽造expiry date肯定唔啱,但係公司嘅銷毀品畀員工拎走又當唔當犯法呢?假設有人齋攞但唔轉售圖利,純粹自用,又應該點處理呢?最近我都喺度諗呢個問題,有機會希望聽下大家意見.


text:
葡萄糖胺 (Glucosamine) 同軟骨素 (Chondroitin) 都係貓狗身體可自行合成嘅物質,有助鞏固關節健康,紓緩關節痛楚及改善關節嘅靈活性.軟骨素大量集中喺關節嘅軟骨中,有助軟骨保留水分,增加潤滑度,令日常身體動作更加順暢,對紓緩關節痛楚同強化軟骨組織都好有幫助㗎!
但隨著貓狗身體嘅老化,葡萄糖胺同軟骨素合成嘅速度會逐漸趕唔上分解嘅速度,影響關節內細胞嘅新陳代謝,令到關節出現僵硬,發炎及疼痛難耐嘅症狀.
軟骨素已被證實可經由口服而達到補充關節軟組織結構嘅效果,同葡萄糖胺一起服用,對改善關節健康,紓解關節炎疼痛,延緩關節老化等問題更有相輔相成嘅作用.
骨關節炎
骨關節炎又叫做退化性關節炎,係由於軟骨出現磨損,厚度變薄而引致.貓狗患上骨關節炎嘅高危因素包括年齡,肥胖,關節不穩定,關節軟骨過度負荷,髖關節發育不良等.
唔同種類嘅貓狗,佢哋嘅理想體重都唔一樣,太肥或者太瘦都唔好㗎!想幫貓狗保養關節,延緩關節退化最有效嘅方式就係保持標準體重同良好嘅身材,減輕關節承受嘅壓力;每日俾佢哋適量嘅運動,均衡飲食,同埋補充返啲寵物用嘅葡萄糖胺同軟骨素嘅保健食品.
以上嘅分享係一班養貓狗人士嘅經驗心得,我哋並唔係專業嘅營養師或獸醫,若大家對貓狗嘅健康問題有所疑問,請向專業嘅營養師或獸醫查詢.祝大家嘅貓狗食得健康!
參考資料
來源
此資訊由 PetNfans 寵物社交 App 提供.


text:
堅尼地城
堅尼地城(粵拼:gin1 nei4 dei6 sing4,英文:Kennedy Town,以前寫堅彌地城,簡稱堅尼地或堅城)係喺香港香港島西環最西面嘅地方,行政上歸中西區.
歷史改
地理同環境改
堅尼地城東面係石塘嘴,南面近薄扶林,西面係摩星嶺,呢處有馬路上去山或者去大口灣,沙灣同薄扶林,再出啲已經係海,而北面就係維多利亞港嘅西端,可以望到九龍西部.向西北望有青洲同小青洲兩個島.
雖然佢嘅氣候同香港其他地區差唔多,冬天一般嚟講都冇新界咁凍,但係因為佢嚮正港島嘅北部,對住海之餘,北面又冇乜嘢擋住,所以冬天一有偏北嘅季候風就食到正.
由於嗰區比較早開始發展,而家入面重有好多唐樓同其他舊樓,好多樓齡都有成40年以上,其中觀龍樓亦都係喺呢區.不過,隨住啲舊樓慢慢咁拆,近年都有一啲新樓例如泓都入伙.
同時,因為港鐵起港島綫西延,嗰區有好大轉變,例如有啲樓要就番地鐵啲工程要拆,入面個泳池都因為咁而要拆,不過地鐵公司就話佢地會搵個地方起好咗個新嘅,先至拆舊嗰個.另外亦有人話地下鐵通車會帶旺嗰區.
交通改
嗰區因為響市區邊邊,所以有電車同埋好多條巴士綫嘅總站,亦都有唔少小巴去九龍同埋香港島其他地方.雖然嗰度啲車開得都算幾密,但係佢人口密度都算高,喺繁忙時間搭車可能都會有啲難,有啲慢.
香港行政會議喺2005年6月通過地鐵開始規劃起港島綫西延,條綫由上環向西伸延,經西營盤同大學去到堅尼地城,西港島綫堅尼地城站經已喺2014年12月28號通車.


text:
千期唔好搵水泉澳承仔裝修 我有圖有真相 大家唔好再中招
大家記住唔好搵水泉承仔裝修佢啲手工差都唔再講,仲要不負責任,徐左唔跟足我要求去做仲要凶我,問佢幾時交到樓比我佢夠膽死完全唔應我,我慢慢講,我5月17号搵佢裝修,當日係一個女人同一個何姓自稱判頭既男人去推銷我既,佢地當日同單上都寫明承諾我6月20交屋,當時我都有問過何姓男人同個女sale問佢20号咁快你地夠時間裝修架啦!我話我唔急架最重要同我整靚啲,整好啲,因為我有小朋友一齊住,我唔急最緊要係佢地整得好就得架啦,個何姓男人就馬上回應一定冇問題一定20号交到屋比你又話一定做得好手工比我,咁好啦!因為我唔識裝修啲野,我係一個女人仔咩都係自己攪掂,咁既然裝修師傅咁講我就當然信佢啦!咁我就立刻同我租住緊個個地方既包租公講我租埋六月就搬上樓啦!包租公就話咁啱我都有人問租,咁當時大家都好開心就係5月份我已經同我包租公攪好哂手續會6月20号後搬走,包租公亦同人簽定左約7月租比新租客.時間過得好,係裝修呢段時間我基本上總共上去都唔夠三次,途中即大約6月10日到我打過比何姓男人佢答我叫我上離比一半錢就會裝埋啲廚櫃,咁我就嗱嗱上去樓等比錢佢,上到去差啲嚇死我,個兩度新間既{長}身基本上都有裂痕更過份既係啲油油到一撻撻仲要唔係我要求既顏色,啲{長}邊幾條崩哂啲野全部望落去唔知以為我個得唔歲既小朋友整既同埋油既,啲電制邊全部冇整好有一大條黑色既隙,我已經好嬲,到有承仔啲人上離收錢點知又唔係個位何姓男人,係一位自稱大判既陳姓男人,我當然即刻問跟開個位何去左邊呢,陳男就話就上離不過你有咩其實同我講就得,咁我就講你地叫我上離比一半錢話已經裝修好個廳,只爭我比錢上埋廚櫃就得既,點解會攪成我個廳咁呢?更住呢位陳男就答我未得架仲要執,我話下,點解你地同我講又話整好要比一半,佢就答我放心仲會執你比左錢先啦!咁我真係一個女人又唔識裝修啲野又冇時間要去接小朋友,咁就為有信佢,比左一半錢佢,到6月20号個日成日都冇承仔電話打離咁我唸住人地可能未執好垃圾第二日先交得樓呢仲幫佢地唸埋,直到21号我打比何男佢竟然話未得咁我見我租約仲未完仲有成個星期反正我都執好哂野唸住抹屋一日第二日就可以入去住咁就比多小小時間佢啦,去到27号我打比佢,佢話交得啦!我就已經約定部份裝電器師傅30号上去裝,點知我當日上到去更火滾既事發生,就係我原先講個廳有問題個啲佢完全冇執,廚房櫃既顏色亦唔係我擇既灰色,變左黑色,個啲裂既牆身依然裂,講到呢到,各位我放啲相比你地睇左先証明呢件事既事實同埋承辦商既不合理不知所謂既小朋友手工再加亂整比我既櫃門顏色先,首先係手工極差而且唔係我要求顏色既吊櫃繼而係個啲牆身.各位請問張裝修收據同埋何姓男人樣貌及承辦商名同相可唔可以放上離?麻煩各位,大家未整既真係要記住唔好再中計,我只係唔想再有人好似我咁比呢啲冇良既承商攪到有屋冇得住,有啲相片放唔到我會放到放得到為止,希望唔好再有人中招.


text:
今次番黎幾日呀?呀媽接過我既背囊問道.
後日就要走啦,好多工作要做.
如果有時間咪住多幾日囉,忙既話就無辦法啦.
呢幾年黎,每次我番屋企,都會重覆呢幾句說話.我同呀媽都係比較內斂既人,唔太會將自己既感情講出黎.其實我心入面好明白,呀媽都係想我住多幾日,見多幾面,擔心我係出面過成點.
餐桌上擺滿左我中意食既野,一邊食住好耐無食過既野,一邊回答呀媽個d faq.唔知幾時開始,面對呀媽呢d問完又問既問題,無再發佢脾氣.跟住個兩日,成日都會聽到呀媽話,你幾時就要走啦,我準備左d野比你帶過去.
每次走既前一日,呀媽都會幫我執背囊,將佢d心意不斷塞落我既背囊,我每次番黎都唔會太多行李,望住面前呢個鼓脹既背囊.我無再責罵呢個彎腰幫手執拾既人,我好明白,當我背上呢個背囊個陣,大概會比而家更加重吧.
離開個日,呀媽送我去車站,手上又拎住一袋野.路上耳邊只有呢個年過半百既人對我的叮嚀.我接過呀媽手上既一袋野,上左車.下一次番黎,我唔知幾時,我唔知仲可以見到呢個慈祥既女人幾多次.坐在車上,我望住窗外,望住我即將離開既那熟悉的地方.此刻,真想為呢個操勞半生既人做一d事,而我係呢一刻,可以做既就係打開手機,輕輕地禁落隻熊度.
宅少
圖片: 互聯網


text:
「空間」
每個小朋友都會鐘意去遊樂場玩,因為可以周圍跑.係香港屋企地方細,可以走動嘅空間亦都唔多,每逢假日家長都會帶小朋友出去玩過夠.其實而家嘅小朋友同我哋嘅年代好唔同.以前我哋會見到一到晏晝啲小朋友放學之後,屋企樓下嘅公園同空地都會有好多小朋友跑嚟跑去.但係今時今日就真係好難見到咁嘅現象.或者真係時代唔同咗,又或者因為而家啲小朋友平日要去唔同嘅興趣班所以少咗係公園玩.
「放電」
基本上每逢週末,好多人都會帶小朋友去放電.而家啲小朋友真係好似勁量電芯咁,精力無限.係因為平時無咗我哋以前嘅玩樂時間,定係因為而家啲家長擔心小朋友自己去玩會搞到損手爛腳?不過而家有啲遊樂場真係好鬼靚,啲設施靚到自己都想玩.今日同郭大少去咗坪石遊樂場,地點真係有啲隔涉,不過就比較識合佢個年紀玩.有啲設施真係第一次係香港見,真係估佢唔到.
「設施」
一般嘅遊樂場大部份都有鞦韆架,瀡滑梯等設施.但係坪石遊樂場有個大型瑤瑤船可以坐六至八個小朋友同一座有升降機嘅城堡,你都咪話唔誇張.真係大有大玩,細有細玩.而家嘅小朋友嘅設施都真係同我哋以前嘅好唔同,真係乜都有.不過有時都真係幾擔心啲大個少少嘅小朋友,佢哋真係會橫衝直撞,好似癲咗咁跑嚟跑去,最驚就當然係佢哋會撞到啲細.或者以前我哋細個都係咁,只不過唔知係唔係因為而家係人哋父母,所以真係驚自己個仔俾人整到.
Also published on Medium.


text:
今朝哥哥要出去拎獎!所以呢個朝頭早得我同芊芊,我就帶咗佢去南昌公園行吓玩吓!如果春天三月份嚟仲會有好靚嘅黃花海睇
喺深水埗附近都冇一個比較大又有草地嘅公園
最近都算係呢一個南昌公園
我哋喺近大角咀嗰邊入口進入公園
先望望吓塊地圖指示板先!唔算好大
但係都有兒童遊樂場可以俾小朋友放吓電
小姐你咁樣係想影我定係想俾我影呢?
呢度有一條石路,小朋友就最鍾意就係有平路唔行行石路
幾多桃紅色嘅花花跌喺草地上變得好靚!
不過今日凍咗少少!
公園唔算多人,所以好好行,又夠
呢個妹繼續喺度執石頭好好玩!
行到過嚟遊樂場,唔駛講梗係俾佢喺度放電,我就叉電啦!
芊芊梗係要玩佢最鍾意嘅韆秋啦
遊樂場隔離仲有個斜坡草地!行上行落佢已經好開心
原來呢度先係正式嘅入口
同個石碑喺呢度影番幅相先!
Photo by CANON 5D Mark III, Len | EF 24-70mm f/2.8L USM
呀劍評語: 勝在唔多人,連雀仔聲都好清楚聽到!可以話真正舒舒服服咁喺度散步,欣賞鳥語花香!哈!不過唔算大,而且草地唔太靚(我見佢都修補緊),仲有如果可以多番少少設施,甚至有個小賣部就更好.
南昌公園 簡介
SCAD 香港分校於2010年9月成立 , 座落深水埗前北九龍裁判法院 , 學校為其進行大規模的保育 , 細心保存其歷史及文化價值 ,於2011年獲頒聯合國教科文組織亞太區文化遺產保護獎榮譽獎.


text:
呢堆老千為左錢不擇手段 連有精神病患既人都搞
為左錢 令到人冇左份工 再借左財仔40萬 人地點哂你名呀
許巧莉 湛灝霖 關嘉儀 黃錦恩
你地點樣補償返呢位苦主? 人地就黎要跳樓
近期有追開/讀呢間 石天(中學)既人都會好清楚
我地出左幾個高收入人士 又買樓 又渣波子 又買錶
整個頭都4000蚊 家陣疫情 4000蚊已經做到好多野
然後莉姐(許巧莉 41 準備升42) 係石天中學搵到兩位下線
分別係第2位老千:湛灝霖同第3位老千:佢女朋友關嘉儀
兩位做到風山水起 又買樓又買錶
成日話SELL到貨比人係自己本事 一買一賣
但會唔會有sales 會sell到個客成身債 破哂產?
湛灝霖仲係中學個GROUP入面搵食 比人拆穿左就同人嘈交
莉莉BB 亦都同樣係中學GROUP搵食 仲話有好野益大家
大家快D做佢既38
佢D朋友叫解釋下間公司背景 產品
就話人唔瞭解佢 有人作野打擊佢間公司
大佬呀 我地做客戶都想瞭解下公司既產品啦
第4位老千 : 感恩姐(黃錦恩)
E位黃錦欣睇黎真係不嬲都大僕街黎,識著佢既朋友真係慘
講到幾咁想幫人 要幫人發達
實際係要人借錢借到盡 升做41 咁佢就可以湊夠6個41 升做42
睇黎佢幫人負債係有一手


text:
160
38
7
港鐵葵芳站 D 出口 繼續閱讀
電話號碼
93317990
開飯介紹
堅持以原隻章魚造成的招牌章魚小丸子,有黑松露,蟹膏,櫻花蝦,芥末蜜糖等10幾款口味,好有特色.設6粒或8粒選擇. 繼續閱讀
營業時間
今日營業
12:00 - 21:30
星期一至日
12:00 - 21:30
付款方式
其他資料
支持減塑 詳細介紹
以上資料只供參考, 請與餐廳確認詳情
食家推介
相關文章
呢間章魚燒之前網上見到好多人推介,一場黎到就試吓啦!葵廣真係好多人,呢間店都排好長隊,就試下佢係咪真係甘好食!店舖有好多款既章魚燒,全部都幾特別,出名都無見過,而且甘多人落單一直keep住整,你拎到手既都係新鮮熱辣!叫咗超正啖啖明太子章魚燒,外賣41蚊有8粒;本身想叫多個小食,可惜當日暫不供應.可能因為周未,落完單要等半個鐘先可以拎!返到屋企食個明太子章魚燒仲係暖暖地既,都有好多明太子係面頭,每一啖都食到.章魚燒入面有粉漿包住粒章魚,唔會燒到乾爭爭.不過,有得揀一定要係現場食熱辣辣,外賣拎返去溫度降左啲同埋有啲倒汗水,個皮無甘脆,所以現場即食應該係最好既味道!上面真係鋪滿明太子,你睇下幾多,完全唔會就住就住,撈埋啲沙律醬都幾夾! 繼續閱讀
見冇咩人排隊就買黎食多數叫8粒雙併我就當一餐lunch食完岩岩好夠飽架喇不過熱辣辣即食係最好味次次拎琴返去淋哂已經差d平日冇咩人我都會企埋一邊食左先👍🏻大阪風味拼多蔥味 $38 繼續閱讀
帶親小朋友黎掃葵涌廣場次次都一定要食章魚小丸三樓有食但係章魚無雙,真係好食,次次都水準一樣原味,黑松露,明太子,蟹糕都食勻食黎食去都係翻兜明太子併蟹膏8粒$44外面薄漿脆皮,入便料多,八爪魚粒都多,章魚粒係中size有咬口 繼續閱讀
taiyaki.couple 等級3 2022-09-01
47 瀏覽
個人認為係葵廣最好食嘅章魚小丸子 經常大排長龍 醬料份量十足 首先 每粒小丸子都包裹住2-3個嘅章魚粒 然後 表面上滿佈哂柴魚片同爆多醬(睇相就知) 最後 一定要一啖食左佢 嘩 !各種 味道 香氣 口感 都衝擊著味覺 你話 能不愛上這店嗎 ?太喜歡了 !我地食佢頻率高達8成 推薦:明太子 同 黑松露 (註意*gas味好重下🤤🤤) 繼續閱讀
Belle. 等級2 2022-08-29
122 瀏覽
一直都想去葵廣試吓章魚無雙 講咗咁耐都系冇去到 之前見觀塘裕民坊近近地開咗間 就即刻去咗 明太子鹹到阿媽都唔認得😖即刻blacklist咗佢 但見網上好多人推介呢間小丸子 冇理由會系咁嘅🤨所以睇下其他分店系點嘅今次嚟到葵廣決定再試一次!本身想食蟹膏但佢話冇貨😔最後食咗芝士味 佢唔單止冇令我失望 仲有驚喜添😳♥ 芝士同沙律醬份量適中 唔會太漏又唔會太鹹 味道啱啱好😋每粒小丸子都有兩粒章魚粒🐙 個漿唔會太厚 真心好食!!🤤*雖然唔系食返明太子比較系有啲唔公平嘅🤣但我諗應該系觀塘分店個staff落醬落重手得滯 唯有想食都系去葵廣食啦😛* 繼續閱讀


text:
男女之間要培養到感情同信任真係要用好耐時間,所以如果建立到就真係要好好珍惜,唔好胡作非為,正所謂一次不忠百次不用,講一句假話比另一半識穿,隨時講一百句真話都補唔返.
根據外國網站《loofyblog》分享,有一個外國女仔Jackie出差就同男友報平安,點知唔覺意露出馬腳,比男朋友知道自己同老闆有路,到底件事係點?
▼Jackie一去到酒店就即刻報平安扮乖
女:喂bb!我終於到酒店喇!要去洗白白喇~~唔好意思班機有少少遲~
▲(圖片來源:loofyblog,下同)
▼男朋友一個人空虛寂寞,一見到條女send性感相過黎,即刻忍唔住叫佢繼續除,不過當佢地玩得咁開心嘅時候,男朋友就發現有啲唔對路
男:咪住,你一個人?
▼性感露奶照似乎無法轉移男友注意力 Jackie見男朋友feel到唔對路,馬上露點斬亂麻轉移視線,不過都係唔成功.
女:梗係一個人啦!我又無識嘅人係亞特蘭大(理直氣壯)
男朋友一見唔對路即刻追問佢房號,不過Jackie都唔係流嘅,拎住2仔底竟然大返男朋友轉頭,叫佢唔信可以打去查.
女:1422,你唔信可以打去酒店問
雖然呢一招技巧分100分,但係男朋友更高明,識穿咗佢呢招,真係打咗去問,結果,1422無Jackie嘅名,反而住客個名叫做Tom,係一個男人.
結果男友即時憤怒了,即刻同Jackie攤牌,因為話第二張嘅行李根本唔係佢嘅,而且話會將佢嘅野掉曬出門口,最後仲以一句充滿霸氣嘅fuck you結尾.真係拎得起放得低.真正演活咩叫帽唔怕戴,最緊要除得快


text:
旅行日期: 2016/05/17
一追再追
我地去旅行不嬲煮到埋嚟就食,準備工夫同交功課一樣吾係hea做就係欠,但我地好好彩,次次吾係死好命就係出路遇貴人.我地嚟個1 day trip, 離開吓莫斯科去吓周邊城市玩吓.金環,我諗大家都有聽過.之所以叫金環係因為九個城市可以同莫斯科連成環狀.係十二十三世紀,金環係俄羅斯重鎮,到後來先將首都遷移至莫斯科.雖然而家已慢慢演變成旅遊景點,但呢啲工藝城市仍然民風純樸,除咗其他人所謂嘅必買手信俄羅斯娃娃外,呢度嘅教堂都好有特色.由於只得一日時間我地就鎖定距離莫斯科兩個幾三個鐘車程嘅Vladimir同埋Suzdal.
老實講去金環有咩嘢睇,點樣去我地真係一啲都吾知.琴晚都係夜媽媽兩條蟲屈係張床搵資料.聽講班車大約8點開,每日得嗰幾班,走咗就冇.我地搵到個火車站名,知道去Vladimir嘅大約票價就瞓咗,見步行步.市內地鐵一早比我地搭到熟哂,感覺同係香港搭地鐵冇乜分別,冇乜陌生感.點樣轉去搭火車都難吾到我地.我地7:45到咗火車站,一心諗住8:12架車先開,諗住買飛仲有時間買份早餐上車食.去到買飛櫃檯先知大件事,啲嬸嬸完全聽吾明我地想點,好啦聽吾明吾緊要,翻譯都得啫,我地拎埋俄文地址比佢.佢好明顯睇得明,左指指右指指再加一大堆火星文.哇救命!即係點呀?!縱使我地頭上有十萬個問號,但我地只能不斷點頭… 身邊買票嘅乘客見我地咁嘅樣都走過嚟幫手,心意係好但就好似變咗二三四五六重唱咁,我地唯一睇得明就係佢地好一致咁指去同一方向.望一望錶52分,跑.順住個方向漫無目的咁跑,心諗邊個櫃檯可以買到飛呀,個火車站又鬼咁死大.不斷問呀問呀先大約知我地要話佢地聽個班次名.好啦好啦,滴哂汗咁搵,有冇攪錯,冇一架去Vladimir,好似呢個地方從來都冇存在過.我地再衝向櫃枱職員問,連續兩個都好決斷咁比個no手勢,意思係我幫你吾到,請你地行開… 56分,我地跑住咁搵班次名,嚟到一個比較隱閉嘅角落,終於比我地見到,8:06開出!嚇死我地,衝去最近嘅櫃枱個職員又指我地去第二度,另一個直頭吾彩我地.急到死嘅時候,我地我隔離個櫃檯博一博.個職員睇得明,仲好快手幫我地攪掂張飛,排係我地後面位婆婆都叫我地跑快啲.8:03,天呀!點解個月台可以咁遠咖?!又安檢又上樓梯,少啲體力都趕吾切… 嗰時正直上班時候,我地完全以打rugby嘅姿態撞散障礙物,上到車坐定定肥蟲1先問我地係咪上啱車… 成功追到第一架火車.
11:45終於到Vladimir,我地因為冇買早餐,肥蟲2已經餓到頭暈暈,去去吓廁所都差啲瞓低咗.保命要緊,雖然好想餓熱批,但搵極都搵吾到,見到有平熱狗就買咗嚟食.一食,驚為天人,仲好食過香港賣到貴一貴嘅熱狗?吾係因為我地餓過龍,而係佢真心超好味!
由Vladimir去Suzdal要一個鐘車程,為咗把握時間,我地即刻去搭巴士!你以為企係巴士站等上到車先比錢就得?nonono!我地兩條肥蟲邊食熱狗邊等巴士,過咗冇幾耐先發現吾妥,一問個司機先知車票係要係樓上買.呢個比起買火車飛容易得多,我地快手快腳趕搭12:20嗰班開往Suzdal嘅巴士,車票上寫明係platform 10等一架 159嘅巴士.我地以為個巴士站就係下面,一眼睇哂.繼續咬住熱狗企係下面等巴士.距離出車時間仲有兩分鐘,見架車仲未到開始急啦.”喂搵個人問吓啦!” “係咪吾係呢度咖?!”都吾理三七二十一衝上一架不知明巴士問司機,佢指住右邊叫我地上呀上呀.咁我地緊係跑㗎,見到有一大段樓梯… 吾係呀,真係係上面呀?喘哂氣咁上到去終於見到所謂嘅巴士站.成車人望住我地,仲要冇座位… 我地就係咁,兩條肥蟲企係架迷你破巴士度一個鐘呆呆咁欣賞窗外嘅鄉村小鎮.
到終點站,肥蟲1以為站隔離就係座教堂.事實係我地被載咗去個荒蕪之地… 語言又吾通,四周全部都係大草原,我地於是決定四圍行吓.冇幾耐我地發現有大洋蔥,係頗遠嘅地方.Suzdal同莫斯科好吾同,佢係一個小鎮,周圍都有天線得得B嘅草地,係路面吾難見到馬拉車接載遊客.人口小,今日又冇乜旅客,係街度行係種享受,寫意又悠閒.佢地嘅屋好有俄羅斯建築風格,木製小屋色彩鮮艷,無論間屋幾舊都好,個窗永遠都雕得好細緻.買咗支雪糕筒行住食,正到痺!
行到大約三點我地搭車番Vladimir,本身諗住參觀埋,但無奈地吾夠時間,四點幾要搭火車番莫斯科.到火車站買票先艱難,前面啲乘客個個攪勁耐,我地等咗好耐,排到我地先放technical break, 天啊!又要走去隔離重新再排過…佢有三個櫃檯,前面只有三四個乘客,但我地企都企咗成個鐘.好吾容易買到5:25分火車,望住張車票呆咗.除咗例牌全俄文外,佢無論質感同格式同機票無異,次次都要show passport.張飛冇寫幾號月台,所以我地好似賭大細咁三選一.到咗再問職員,其實任務好簡單,我地淨係想知邊度等火車.但問咗好幾個人,冇一個答到我地.吾係話未夠時間要等下,就話吾係呢班車.結果我地跑呀跑穿越幾個吾同月台.5:26分,點解架火車仲未到,跑去一問先知我地企錯月台,㗎火車準時走咗.我地簡直晴天霹靂,驚死要係度留過夜,見有架火車都係往莫斯科,吾理三七二十一跳上車先算.後尾先知我地買咗貴價飛,但搭平價慢車,所以check飛時啲職員都冇講啲咩,10點到莫斯科.


text:
Q: 想問下你考dse個陣,做左幾多題DBQ 同essay呀?😂同埋當你想做額外既練習你會係邊到搵?當初點解會有念頭想搞free exercise既Wts group 同免費批改?
.
A: 前幾個問題向同學仔介紹過以操練作為溫習方法,嘻嘻,因為我就係咁樣走過嚟.換言之,當時做嘅練習數量都幾多.
.
DBQ嚟講,中五暑假叫輕易咁做過一次CE同DSE嘅題目.所謂輕易咁做,即係睇線索睇題目再寫返個論點出嚟就算,無完整作答.去到中六就逐個課題咁做,每題做過至少一次.然後?就沒有然後.所以望返份卷發現DBQ個分唔理想都唔係無原因,頂.
.
Essay就瘋狂啲,因為做Essay真係會做上癮.嘿嘿,一方面做兩條就粒半鐘,覺得自己溫咗好耐書(就係咁膚淺,吹咩);另一方面久而久之就有疊戰利品(紙)拎喺手,人哋問你去圖書館做咗啲咩,拎幾題Essay出嚟哂冷咪話唔威(係好白痴,但真係好爽).所以,當時平均每個課題做10條,加埋測驗考試Mock有啲題目重做再做 — 當然要重做!做得唔好難免灰心.但灰心完唔好擺埋一邊,當佢係仇人咁啤住個分,甚至重做做到好為止.以不完美追求完美嘅執著對拎5**嘅人嚟講係非常重要!
.
所以,粗略估計考試前做咗70-90條論述題啦.
.
至於題目邊到嚟?基於當時有補習,自然就喺補習呀蛇果到嚟.題外話,同大家分享吓補習嘅價值,唔知大家對歷史補習有啲咩期望.喺到唔詳講,剩係講一點.一科學費閒閒地都500-600蚊個月,因為歷史係私補所以貴啲,900蚊個月.對個零收入嘅中學生嚟講係難負擔架,不過值得.點樣說服自己值得?就係不斷地做練習.你每個月準時上堂要比900蚊學費,但你上堂之外交多幾份練習又係900蚊學費.之但係,對個補習呀蛇嚟講就另一回事,佢除咗要花時間喺堂課外,仲要抽其他時間批改,有時唔識要問解唔明仲要額外補課,咁仲值唔值?
.
所以當時補習呀蛇真係好好好好好好好好好好好好好好好好好好好好好好好好好好好好好好好好好好好好好好好好,正確嚟講,係世界級嘅好.
.
喺今日講補習就好似問你放晏食咩一樣咁閒.但好奇怪,對於食咩,喺到邊到食,好唔好味等問題甚少人理會,或者交比Openrice,Foodie就算.點先係個精明而又負責任嘅食家,依個問題值得諗吓.
.
答到依到,睇嚟你都明點解會整免費練習,討論小組同免費批改啦.有人話宣傳補習,有人話搏關注,仲有千百萬種講法…嗯.兩方面啦,一方面補習呀蛇咁好,無理由自己爽完就算架嘛,啱唔啱聽先?咪仿傚佢做啲傻事囉;另一方面,雖然唔想做日校老師,但確實想行教育依條路.
.
老土咁學半澤直樹講句︰「要珍惜人與人之間嘅關係,唔要活到成個機械人咁.」
.
P.S. 曾經有同學仔問使唔使做埋AL嘅題目,有時間實好架,反正知識多咗唔會係件壞事.但時間不足要兼顧其他科的話,剩係做CE同DSE嘅題目都好足夠.哎,當然仲可以做埋每星期出嘅Free exercise啦,嘿嘿嘿,自問高質架.
.
關於History有任何嘢想做歡迎喺 Q&A session提出,識答一定答.


text:
我哋兩個都好鍾意小朋友, 我哋仲諗住生兩個…但係一諗到依家呢個社會 & 教育…仲有依家有咁多病,連自己都覺得自己嘅人生其實好辛苦 & 唔快樂,其實係唔係應該生呢? (好驚生左出黎好似害左佢地咁)
生嘅理由 : 1) 因為我地大人鍾意 2) 因為要傳宗接代
唔生嘅理由 : 多的是……
好想生, 但有好多理由驚左生…點好?
SandyGee意見:
冇得驚架喎, 兒孫自有兒孫福! 唔需要咁擔心既,最重要係自己自問做好左自己咪ok囉
katkatbeauty意見:
我覺得我好快樂, 因為我有老公同一個仔仔, 其實做人知足就會常樂架啦…..其實我同老公想要BB之前無諗咁多野架喎 ,只係諗自己要REDAY心情同心態去迎接BB既來臨…..不如唔好諗太多啦, 愈諗就愈煩…..
suki0703意見:
會生bb既原因都系想同老公生個愛情結晶品..
in-nie補充:
愛情結晶品…咁咪又係因為大人自己自私嘅諗法囉!雖然我都好想生, 但係我覺得我嘅人生唔快樂…辛辛苦苦讀書, 長大之後又要努力搵錢, 想生活過得好 d,每個人都係不停咁辛苦努力, 但係有邊個人覺得咁係開心?我一d 都唔覺得快樂(可能我諗得太偏激), 所以我唔想將來 d 仔女都會咁諗
chakng意見:
看看什麼層面,
個人層面 : 聽到骨肉一聲 ” 爸爸 i love you ” 我已經覺得我的人生好快樂
社會層面 : 如果個個都怕唔生的話, 過多幾十年我哋變左老人家邊個養我哋?
Picky意見:
其實喜樂全在主觀的心,不在客觀的事,你個人咁悲,就算有好野都比你諗到唔好啦,你都係攪掂自己先生bb啦
123sillyboy123意見:
將來個世界係點﹐無人知. 唔需要去擔心將來社會變成點﹐因為擔心都無用.我深信一個道理﹐就係「無一個BB天生就係曳蛋」.每一個孩子﹐都係一張白紙. 將來依張紙會變成點﹐我深信係父母如何教導.所以需要學習既唔係孩子﹐而係家長 .家長應好好學習「子女教育」既真理.
碧玉媽媽意見:
快樂, 其實人要快樂好容易, 在於你一念之間,我想讓BB出來看看感受一下這個世界快樂嗎? 應該由他來決定, 唔係我決定, 但係我會比佢一個機會,突然想起好耐以前有個防止自殺的廣告,「媽媽我可唔可以食雪糕?媽媽我可唔可以睇電視?媽媽我可唔可以唔死呀?」有好多事其實唔係應該由我地大人去決定, 小朋友大左佢自己會找到自己的方向. 如果媽媽都覺得人生係快樂, 咁BB出世之後我相信會更易找到快樂!


text:
近年香港人少咗搭飛機外遊,所以假期時,大家都會尋找唔同景點,喺香港玩一日遊.不過,講到旅行,無得搭飛機又好似差少少,所以下次香港一日遊,不如就以一份飛機餐開始啦!位於大角咀嘅The Galley by Cafe Proud Wings,就以機艙做主題,鍾意打卡嘅我哋又飛啦!
沙律,蔬菜湯
飛機餐嘅頭盤就有沙律同蔬菜湯,沙律非常新鮮,蔬菜湯有香濃牛肉味,絕對係一個唔錯嘅開胃選擇.
100萬度馬拉魚蛋
The Galley by Cafe Proud Wings嘅小食有好多種,啱晒中意邊飲酒邊食嘢嘅朋友啦!重點推介呢個100萬度馬拉魚蛋,平平無奇嘅炸魚蛋配上老闆特製嘅辣醬,辣得等級值100萬度呀,非常過癮,即刻令人對佢又愛又恨!
水牛城雞翼
水牛城雞翼就啱晒無咁食得辣嘅朋友,因為佢辣得嚟,又甜甜哋,加上餐廳細心地做成單骨雞翼,食得方便又好味!
西班牙爆脆烤乳豬
呢個西班牙爆脆烤乳豬最特別係佢嘅蘋果醬汁,所以店員都千叮萬囑我地食嘅時候唔好唔記得個醬!原來呢個蘋果醬汁同乳豬係咁夾,乳豬脆卜卜,一層肥一層瘦,再配上醬汁會中和番乳豬油膩感,味道好有層次.但提提大家,乳豬製作繁複,每日限量供應,所以想食就記住提前預定呀!
海鮮龍蝦汁意粉
龍蝦汁好濃好creamy,每條意粉都掛滿汁,好好味呀!另外,煎過嘅帶子外脆內軟,質感軟綿綿,確實考功夫.
焦糖朱古力蛋糕
飛機餐又點可以無甜品呢!呢個焦糖朱古力蛋糕嘅可可偏濃,微苦嘅朱古力中和番焦糖嘅甜,令到整個甜品苦中帶甜,一啲都唔漏.
Green Island,Rosy Garden
呢兩杯Mocktail各有特色,Green Island嘅薄荷味非常清新,加上青瓜,絕對係夏天消暑之選!至於Rosy Garden帶有酸酸甜甜嘅野莓味,非常解喝醒胃.


text:
兩名「大熱」落場開跑唔夠兩個禮拜,高下立見.
數字2.0真係露曬底,不才都唔計佢無時無刻放暗箭啲卑鄙嘢,同埋佢啲離地戇居嘢,齋睇佢成個選舉"campagin",就已經係土炮到分分鐘連啲學生哥去競選學生會都好過佢.
依家嘅數字2.0,只係喺度充緊大頭鬼,情形同數字1.0喺舊年被宣布要照顧家庭之前充到好似必定連任咁款,係一模一樣.據講佢會喺初七搞造勢大會,不才等睇好戲.除咗睇吓嗰位唔知陳生姓乜嘅老人家係咪會上台同佢攬攬,不才最想睇嘅,係究竟到時會有邊啲社會精英賢達肯露面黐埋佢度幫佢站台.不過,佢好嘢,揀咗個立法會議員唔得閒出席嘅日子嚟造勢,有借口呢批人嚟唔到,如果唔係,大家幫嗰班出嚟站台嘅建制派奴才議員全部cap曬圖,遲啲佢哋轉軚,重好睇.
鬍子叔叔呢邊,果然係學過功夫,出招快且準.一見呀唔得掂走出嚟宣布全面重推小三TSA,即刻食住個勢公布佢第一項政綱,建議取消TSA,擺明望住對面陣營最弱嘅位部嚟打.呢招,即刻贏曬,唔只贏到家長撐佢,連小學生都話想佢做特首.
真係唔好睇少鬍子叔叔吸民氣嘅能力,佢會係老中青幼通殺.鬍子叔叔之前已經識得善用social media兼且會由後生仔嘅角度講嘢,吸咗好多八,九十後嘅likes,依家連細路仔嘅都吸,重有,鬍子叔叔本身講嘢比較慢聲線比較沉,佢同長者嘅feel其實係好夾,佢重有個殺食嘅慈祥爺爺形象,唔係講笑,遲啲佢再向長者出招,一定可以霖盡香港嘅公公婆婆.
鬍子叔叔喺呢個零星期嘅表現,包括佢喺彭博嘅訪問,同埋趁赤口分享應節歌曲嘅po,都向大眾顯示到,佢對於社會問題嘅睇法算係比較有深度,個人亦都比較有品味,有風度,起碼似番一個國際大都會嘅呀頭應該有嘅水平.
不才嘅分析一直認為鬍子叔叔會係香港下屆特首,眼前數字2.0嘅假強勢只係習某刻意任由西環亂搞所營造出嚟嘅煙幕.不才唔太擔心今次特首選戰最後會整咗個greater evil出嚟,不才最關心嘅,係香港撐民主嘅人可以點樣喺呢個選戰沙蟹局入面,凝聚能量,唔好中伏,毋忘初衷,要換人,亦要換制度.
之前有讀者朋友留言問,可以點先唔俾人呃,我哋重有乜嘢可以做.
除咗keep住去揭穿數字2.0嘅假面具之外,不才認為,我哋依家要一齊disturb the sound of silence.
依家喺撐民主嘅陣營裡面,好似分咗兩大派,一派撐鬍子叔叔,另一派就覺得佢都係建制嘅人絕對唔會撐佢.不才就認為,其實邊派都好,兩邊可以一齊做,一齊disturb佢.
撐鬍子叔叔嘅朋友,唔好淨係喺佢FB度俾like,喺街度撞到鬍子叔叔亦唔好淨係掛住同佢selfie然後對佢講句:「加油呀!」要講加油,不如咁講啦:「加油呀!鬍子叔叔.你一定要贏呀!跟住呢幾年,你要加油幫香港實現到真普選呀!」鬍子叔叔話佢會喺條光纖隧道入面睇到牆上嘅塗鴉,咁,如果你係撐佢相信佢嘅,就更加要將香港人反對8.31,要求真普選嘅訴求,喺佢個FB page度大大力咁畫落去,大大聲咁講出去,千祈唔好放過呢個機會.情形就好似你對你公司個夾心人呀頭咁,你有無遇過或者自己做過呀?你公司個大老闆整埋啲無良政策,搞到你個department天怒人怨,你嘅呀頭係好人一個,但佢又未至於會走去同大老闆反曬檯咁幫你哋出頭,咁你會點?如果你相信你呀頭,咁你個department嘅同事就要一齊好冷靜有禮貌但係好鮮明咁將你哋對嗰啲無良政策嘅不滿一五一十咁講曬出嚟,猛咁去呻吓啲政策搞到你哋無曬士氣呀,搞到一個二個都唔想再咁搏命幫公司去湊客呀,諸如此類,諸如此類.咁你個好人呀頭,做得夾心人呢份衰工咯,就係預咗要執呢啲蘇州屎架啦,如果你哋成班靚死狗咁受曬嗰啲無良政策,聲都唔聲吓,你個呀頭就算真係想遲啲幫你哋搵老細斟都無彈藥啦,係咪?
至於認為鬍子叔叔屬於建制派始終係聽北京話所以絕對唔撐佢嘅朋友,咪多啲喺佢個page度留言,對佢講我哋係唔會接受8.31個爛框架囉,大家重可以喺佢FB度警告佢,叫佢千祈唔好諗住扮數字1.0咁選前選後兩個樣,甚至嚇吓佢,話如果佢第日選到就變咗數字N.0,咁到時我哋就必定會用狠過依家對數字1.0 N倍嘅力度奉還俾佢,諸如此類,諸如此類.咁大家依家又唔駛用啲臭罵鬍子叔叔人格呀動機呀嗰啲咁嘅留言方式嘅,無謂又同撐佢嘅人惹起好無聊嘅罵戰,製造自己人內部分化,唔值吖.
除咗繼續講要求無篩選嘅選舉制度之外,不才認為,大家不妨集中講吓要求加快立法會直選比例,同埋講一啲對保障言論同新聞自由比較關鍵嘅嘢,例如反對網絡23條,要求政府新聞處開放俾網媒採訪,取消特首校監必然制等等,呢啲,對於保障香港嘅公民社會能夠繼續監察政府,同佢抗衡,係好重要.
香港人要一齊disturb the sound of silence,重有一個平台,就係依家出面搞緊嘅特首選舉民間投票.不才認為搞呢檔嘢,係民主陣營喺呢個沙蟹局人面非常聰明嘅一步,攞番個話語權,唔好俾習某同埋成班建制奴才牽住鼻子走.
不才睇網上講呢個民間公投,係玩正負值,加插埋逆向投票,呢下正.尤其係喺呢個俾建制操控嘅選舉入面,呢個負值,就係一面照妖鏡,如果將來個選委會真係揀咗個負值嘅greater evil甚至greatest evil出嚟,咁香港人喺佢當選之後湧上街或者喺網絡度一齊熱烈招呼佢,就更加出師有名,嗰位未上任先負皮嘅特首,任期壽命大有可能比數字1.0更短.
網上話呢個公投重有一part會問啲議決題目,俾市民表達對依家特首選舉制度嘅意向.不才唔知係會點樣問法,估計應該會講埋8.31框架掛.不才認為,整埋呢part係超好嘅設計,因為即使我哋改變唔到呢屆嘅選舉制度,拎住嗰三百幾票亦唔會有能力要求到一個有機會贏嘅候選人將「推翻8.31」呢啲咁爆嘅嘢寫入個政綱度,但係,今屆變唔到,跟住呢兩,三年都一定要爭取到下屆變,如果唔係,就算呢屆出到鬍子叔叔呢個lesser evil,下屆佢七十歲,重連唔連任?唔通,五年後香港人又要再膽顫心驚等運到,睇吓到時大陸邊派勢力要擁邊隻魔鬼出嚟呀?咪喇掛.
爭取真普選,個戰幔已經再次揭開架喇.依家唔講,更待何時呀各位!我哋呢大批兩年幾前喺街頭dare disturb the sound of silence嘅香港人,呢舖,一定要繼續企出嚟,重要叫埋曬啲親朋戚友企出嚟,去留言,去投票,直至有日我哋香港人要有真普選嘅聲音唔會只係like silent raindrops fall and echo in the wells of silence.


text:
〈山神夫人信箱-旅行篇〉
「山神夫人:
點睇而家啲山民去旅行嘅風氣?
山民上」
迷惘嘅山民:
是咁的
作為一個成日身痕想去旅行既無雀腳仔
小妹有啲感受想抒發 歡迎理性討論
或者交流旅行心得 或者撩我一齊出走都cum… come
話說近幾年既旅行模式 由經旅行社報團食玩瞓瞓瞓
轉變到搶廉航平機票 窮遊 深度遊乜乜乜
最近睇到篇文章話有首位女性環遊世界就黎行勻196 個國家
我覺得佢好西利 但係令我驚訝既係樓下既留言
幾乎清一色都恥笑緊佢走馬看花 只係路過 去黎無意義
其實點解旅行係愈平愈好呢 點解旅行一定要捐窿捐罅呢
要放鬆或者想陪二老做孝子既 咪報團舒舒服服囉
要窮遊既 咪揹個背囊買張機票出去截便車couchsurfing 囉
要影相爬山深度遊既 咪長槍短炮帳篷仔去攀山涉水囉
大家追求唔同 旅行方式無話邊個更高尚嫁喎
唔想比咁多錢 鍾意尋幽探秘係你既事
人地鍾意打卡到此一遊 鍾意瞓四季酒店日日食自助餐
鍾意特登搭機去飛田新地同妹妹深入文化交流 點都好
你有咩資格有咩理據批評人地既旅行係無意義既呢
道理同你鍾意譚仔 佢鍾意三哥一樣姐
都係食米線 都係旅行 鹹魚青菜各有所愛咁解姐
總結 旅行高唔高汁呢 係衡量各人消費力同需求既
子曰一千個讀者眼中有一千個哈姆太郎呀嘛
每個人對旅行既意義都會有唔同既解讀
當然 如果你有窿路平啲享受同樣既服務 讚你 係本事囉
延伸閱讀 張飛人 >
> 話你乜乜驚你嬲典型飯後笑話
雖然方丈份人 好聽啲叫隨意 難聽啲叫求奇
不過一直以黎出走都叫死好彩 無乜撻Q
如果同我一樣獨自去偷歡 記得提高警覺
另外正所謂錢解決到既問題就唔係問題
海外提款記得開 信用卡記得帶 八成問題輕鬆解決
記住前人教訓 超重無錢走呢篇新聞 我可以笑三年
仲有窮遊呢家野 小心偷雞唔成蝕把米
如果有旅伴 記得確保所有人都接受到呢個質素
黎緊sembreak 繼續毒在異鄉為異客
我自己就覺得 睇到自己想睇既野 我就滿足嫁啦 HEHE
山神夫人
* * * * * * * * * * *
浸大山神現開設山神夫人信箱,由情感豐富嘅山神夫人,用佢嘅冰雪聰明,為你解答校園,感情以致生活各種難題.
歡迎來信或pm,電郵地址為:hillgod@life.hkbu.edu.hk,主旨請注明「山神夫人信箱」


text:
今日係小小豬32個月,我地去做左一件好特別嘅事,就係帶小小豬去到政府兒童醫院做評估.
事緣係小小豬返左兩星期學之後,老師就同我地講佢嘅言語及理解能力都好似比較較弱,叫我地多加留意.
當然我地係知道因為我地平日同小小豬係屋企講英文多,所以佢對講同聽廣東話係差啲,英文就完全冇問題.不過返學校係用廣東話上堂,所以老師就覺得有問題出現.
雖然我地都唔覺得小小豬係有問題,不過既然老師叫我地留意,所以就帶小小豬去到健康院作評估.其實小小豬係健康院初步評估話大致上都沒問題,不過我同佢講話老師有問題,所以醫生就話幫他排政府做詳細檢討,但有可能要排九個月左右先可以做到.
我本着「有事治療,冇事補身」的心態,我就讓慢慢排啦!
終於係上星期收到電話,叫我地帶小小豬去做檢查.真係如果唔係佢打嚟,我都已經忘記左依件事啦!不過都已經算快左,我地排左八個月就有啦!
今日我同大肥豬帶小小豬去大口環兒童醫院做評估啦~
當日就有兒科醫生同言語治療師為小小豬做評估,開頭都以為係好簡單嘅,不過原來成個過程都長達兩小時.由最衫嘅量高磅重,護士同言語治療師分別同小小豬玩遊戲及問問題,又做一啲大肌肉活動,之後醫生同我傾吓小小豬嘅日常生活.
經過一輪觀察同玩遊戲之後,兒科醫生同言語治療師都認為小小豬智力係完全冇問題,仲讚佢好叻仔添!有啲唔應該係依個年齡識嘅,佢又會識.好似識分晒啲顏色同圖形(當然係英文講啦);隨意抽A-Z都認到個字母;只係見到成組英文字會識讀嗰個英文(如:APPLE,DOG,UMBRELLA.....等)
不過,有一啲係佢依個年齡應該識嘅,佢又唔可以做到.好似係玩情景玩具方面就非常弱,完全唔識得以正確方法嚟玩.另外,眼神接觸方面亦都比較差,同埋有些情況比較固執.
說話方面都唔係太好,同言語治療師玩時都經常以中英混合一齊回答,有時言語治療師用中文同佢講時,小小豬都好似唔明白,要治療師用英文問佢先可以答到.
最後評估結果:小小豬言語發展較慢,社交溝通方面都比較弱,建議都從依兩方面接受治療.兒科醫生都俾左好多服務俾小小豬,嚟緊就先返去再做測試聽力,之後就排期做言語治療同早期訓練,希望可以幫到小小豬.
講真,我真係唔覺得小小豬係有問題,都係因為我地同佢講英文多先會係咁,只要係屋企講少啲,加強返佢講中文,就可以得啦!當佢講嘢叻啲,自自然然就同人溝通得好啲,社交方面亦都唔會有問題啦!不過,玩情景玩具方面我地又真係忽略左,因為我地都好似冇乜點買依方面玩具俾佢,等我地同小小豬換一換啲玩具,希望可以改善一吓佢依個弱項啦!
我依然係會持着「有事治療,冇事補身」的心態,我都會如常帶小小豬去做訓練,做多啲訓練都唔錯嘛!當排到期做言語治療同早期訓練時,就當帶小小豬去玩PLAYGROUP啦!
**我的微博..關注吧**


text:
「父母」
每個父母都想望子成龍,尤其係中國人嘅社會.我從來都無否定過讀書嘅緊要性,雖然自己唔係讀書嘅材料.自問都係高中啲成績先至好返啲,不過最終都係讀咗一年大學之後就無再繼續,直至前幾年先至有個大學學位.我諗如果我係香港讀書嘅話,我相信我亦都係嗰啲一敗塗地嘅學生.當然每個人都有唔同嘅性格同出路,而我亦相信「近朱者赤,近墨者黑」,所以有時唔係淨係希望自己個仔讀間好學校咁簡單,而係佢身邊嘅朋友同環境係更加重要!
「學校」
係唔係一定名校就係好學校,當然名校都有分好多種.我梗係唔希望郭大少係一隻填鴨,亦都睇到香港教育制度下培育出嘅下一代嘅問題.所以我比較著重品德,而身邊嘅朋友好取決於佢嘅成長環境.小朋友大部份嘅時間都係學校入面,所以要揀一間好學校係幾緊要.其他嘢我相信可以自己係校外去教育佢.不過到最後都要睇佢自己,就算我哋盡量俾最好嘅嘢佢,或者以為幫佢做咗個我決定,但係到頭來都係要睇下佢夾唔夾間學校.不過揀學校都真係唔係一件易事!真係辛苦晒老婆!
「教育」
教育嘅意義係希望將知識一代傳一代,而讀書叻係唔係就代表一切?其實現今社會因為條件越來越好,好多人都會讀到大學畢業,所以依家大學畢業好似已經變成一個年輕人最基本嘅要求.雖然自己嘅路有少少唔同,亦都覺得自己算係比較幸運,因為最起碼當初有公司肯俾機會我嚟個讀書唔成嘅人.不過無論係點,自己已經係人哋嘅爸爸,所以觀點又會有少少唔同.當然我都係個啲望子成龍嘅人,不過有一條底線無論點我都希望堅守嘅就係郭大少一定要開心.
Also published on Medium.


text:
果種又warm 又 woody 嘅感覺,一試難忘
Sitka 同 Mahogany,可以話係最基本嘅 Tonewood 配搭,但係用咗落 Bourgeois 度,成件事就不再平凡.
由第一次見識到Bourgeois 嘅震撼,到真係揀定我嘅 dream combo,其實用咗唔係好耐.首先要超級感謝峰幫我分析咗好多唔同嘅 options,令我可以喺連自己都唔知想點嘅情況下搵到我嘅 perfect guitar.
對於鍾意慢歌嘅我黎講,mahogany 底側板係當之無愧嘅不二之選.果種又warm 又 woody 嘅感覺,一試難忘.至於面板,對外貌協會嘅我黎講就梗係要靚啦.縱橫交錯嘅 bearclaw 紋,高調得黎又帶點不羈,加上佢嘅 tone 又夠曬 balanced,無得輸!
呢兩個 option 簡直物超所值
除咗又有內涵又有樣之外,呢把結他仲加咗畫龍點睛嘅兩個 option - aged-tone 同 large soundhole.對於追求朦朦朧朧又好鬼有氣氛嘅果種聲嘅人,呢兩個 option 簡直物超所值,可以話係賦予咗個結他一種時間同空間上嘅昇華.嗰種澎湃,嗰種氣勢,如狂風巨浪,一發不可收拾.
正所謂 Bourgeois 在手,天下我有.左手按弦,右手勾弦,連接嘅係可以洗滌世間一切混濁嘅忘我享受.
其實我想講嘅係,有人問,一把結他,咁貴,你又唔係話彈的好,值得咩?我話,人一世物一世,搵到自己鍾意嘅嘢係幸福嘅事.希望所有人都搵到自己愛嘅嘢,並可以一直愛下去.


text:
MIRROR演唱會嘅舞台安全問題,令唔少鏡粉一邊睇show一邊擔心12位鏡仔安全.主辦單位去到第3場盡量安排佢地喺「平地」演出,之前見到傾斜嘅高架橋,Anson Lo(盧瀚霆)向後仰飛落台嘅表演全部cut走.周四更加發生嚴重意外,吊在半空的大銀幕突然墮下,壓傷至少兩名在台上的舞蹈員阿Mo和阿峯,令全場譁然,兩人其後送往伊利沙伯醫院治理,目前阿Mo清醒留醫深切治療部(ICU),阿峯則受輕傷.
為舞台效果而設嘅升降設備用工作人員操控,但係演唱會進行中指令無數,好多時都有出錯,但係足以令藝人同工作人員出事.以往更有歌迷睇show期間命喪紅館!
古巨基跌落台 好彩冇事
2018年基仔嘅紅館演唱會第二場開場冇耐,佢就向後跌落台底,演唱會因此暫停10分鐘,全場觀眾嚇到鼻哥窿都冇肉!好在之後基仔冇事出返來繼續唱.小編有睇呢個show第一場,見到舞台前方有個升降台,用來將基仔出場用嘅時光機收埋,而升降台前面只係得好少位,而基仔又會趁時光機降落台底嗰陣喺台前方同大家講嘢.睇show嗰陣已經覺得牙煙,點知真係出事!
林子祥做嘉賓中伏 8呎高處墮下聽力受損
2003年阿Lam為汪明荃演唱會做嘉賓,台中間一個圓形升降台因為故障未能升回台面,形成一個8呎深大洞.阿Lam唱完歌之後真係唔為意,墮入呢個「深淵」,當時一度昏迷,更要入住ICU.後來雖然冇大礙,但係聽力因此受損,長期耳鳴兼聽唔到立體聲.
林敏驄作品展開show前3個鐘冧台
林敏驄2017年喺紅館開作品展,開騷日黃昏時份,台上一個直徑2米嘅圓形升降台突然大幅傾斜6呎,企起上面嘅9個人墮下,大會立即報警求助,大批消防同救護趕到.傷者主要係舞蹈員,而草蜢嘅蔡一智都因此受傷,當晚草蜢因此只得2位成員上陣.
郭富城舞台斷威也
叫得「舞台王者」,郭富城嘅演唱會梗係多舞台效果.2012年城城嘅紅館show舉行期間,佢身處嘅升降台突然斷「威也」而急墮3米,令城城跌喺地.好在唔係太嚴重,城城好快又勁歌熱舞了.郭富城亦都喺最近大談舞台安全,城城以過來人身份分享:「自己會有3,4日時間踩台,兩日時間太短,而場務同事會特別提醒舞台地勢,危險位置,而自己踩台時亦會特別記住細節,仲會事前租地方搭建1︰1的舞台熟習.」
劉德華歌迷紅館跌死
去過紅館都知,觀眾席樓梯十分斜,好驚差錯腳碌落山.1993年劉德華舉行紅館個唱,大會喺現場上空放氣球,歌迷都會搶嚟留念.有位男歌迷搶波嗰陣失足碌咗落樓梯.其他人立即報警,歌迷頭部受傷昏迷送院,華仔當時十分擔心.後來歌迷搶救無效不治,令華仔相當自責.紅館亦有好一段時間唔俾演唱會以同類手法派紀念品.
原文刊登於 Yahoo娛樂LOL,am730獲授權轉載


text:
前「TVB小生」謝天華喺2013年TVB經典劇集《神槍狙擊》中,其中「單手攀石」講電話呢一幕,神乎其技嘅演出曾經掀起全城熱話.
事隔7年「10A港姐」麥明詩向佢致敬,佢喺社交平臺重演呢場經典場面嘅相,見到佢一身行山LOOK單手攀石,不過呢次唔是拍劇,真係藝高人大膽呀.
網民貪得意問麥明詩係咪親身上陣?又質疑佢係咪P圖效果,仲有網民叫佢萬事都要小心,始終身手一定同謝天華有一段距離.
講到麥明詩,其實佢喺TVB工作期間,拍攝過唔少電視劇,仲係TVB力捧對象,形象正面緋聞又少,唔愛夜蒲聽話乖巧,呢種港姐係TVB高層嘅最愛.
麥明詩除咗拍劇之外,更拍攝過幾部電影,不過都係飾演啲小配角,但係對于一個新人嘅藝人嚟講,佢算係機會多多.
麥明詩其實係一個有計劃野心派嘅人,佢攞咗港姐冠軍驚畀人話係「花瓶」,諗住好好投入沉淀自己演技,不過4年時間過去,觀眾對佢嘅評價仲係一樣,無論點做佢都冇自己嘅代表作.
因此,麥明詩唔想再浪費時間喺演藝事業上,就喺舊年麥明詩放棄做「TVB親生女」轉簽一年一騷綠葉約,轉行做律師顧問.
但諗唔到嘅係,麥明詩淡出幕前先開始行運,皆因告別作《殺手》呢排熱播,佢憑借盲女角色大獲好評成功彈起,一場激動爆喊鬧爸爸嘅戲,連TVB視帝黎耀祥都畀搶鏡,演技獲網民激贊.
舊年淡出娛樂圈嘅麥明詩,佢日前上《#后生仔倾吓偈》做節目嘉賓,曾經埋怨過做白領好辛苦,而且收入過之前自己做藝人少咗一半,更傳聞佢想返TVB拍劇,主動向TVB高層樂易玲提出返娘家.
唔理點樣,都係希望麥明詩喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
開門見山:你唔會搵到另一個老師,識得咁樣開一期課堂,幫你加強Trigonometric Functions喺DSE嘅搶分能力.點解會有咁嘅現象?而你又點解極度需要呢個課程呢?
M2早期明明已經有一課Trigonometric Functions,過咗去就算啦?仲回望過去為乜呢?我可以非常肯定咁話你知,Trigonometric Functions係M2最被低估嘅一課.原因有兩個:
第一,係M2最初嘅課題,未學微積分已經要學,有啲學校仲教得早過M.I.;
第二,CORE亦有教Trigonometric Functions,有啲部份直頭係重疊嘅.
每年我都見證住大量,係大量嘅M2學生,到咗中六先知瀨嘢!尤其是操Past Paper嘅時候,終於發現Trigonometric Functions係隨處可見,任何Topic都會撈埋sin cos tan嚟考!
因此,你要有Cross-Topic嘅心理準備……不特止!你平日嘅訓練,就已經要為Cross-Topic而專誠設計,咁先算係準備得最充足,避免DSE撈埋考嘅時候,被Trigonometry拖低30至40分!
呢套課程會由你已有嘅知識開始,用 DSE 實戰角度幫你 K.O. 所有你搞唔掂嘅 Concepts,Skills,題目,一站式解決晒你嘅煩惱. 掌握我嘅「Cal 機搶分技能」,「常用考試外掛」,你就可以喺考試達致「零失手」,穩 4 望 Lv 5+ !


text:
「成長」
好多人都會話自己嘅工作好忙又或者因為要搵錢所以就無乜時間陪小朋友,而小朋友成長嘅速度真係實在太驚人,不知不覺時光飛逝佢哋已經識行識走,生活入面再唔只係得父母.你以為佢哋好細個唔識嘢,乜都唔知?其實佢哋對四周圍嘅環境同事物好敏感.好多人話等佢大個先至彌補,但係當佢哋大個咗之後,佢哋有自己嘅生活,根本就無需要再依賴父母.所以到最後錯過咗就係錯過咗,無得返轉頭!
「照顧」
係香港好多父母一日都唔知有幾多時間可以見到自己嘅小朋友,好彩嘅可能係朝頭早出門口前同佢打過招呼,如果小朋友早瞓嘅話真係分分鐘放工返屋企都未必見到.所以大部份嘅親子時間都只係得返星期六日同一啲假期.如果經濟容許嘅,媽媽或者可以全職照顧小朋友,而爸爸就繼續出外工作.但係其實作為父母,你想係小朋友成長中扮演一個乜嘢嘅角色?選擇權其實係自己手中!
「珍惜」
作為爸爸,努力工作就不在話下,因為要養妻活兒,而現今社會亦有好多好勁嘅媽媽,係工作上亦有好大嘅成就!但係除咗工作之外,到底有幾多時間真係照顧同陪伴自己嘅小朋友.曾經睇過一篇文章「爸爸不是沒時間陪小孩,而是給自己太多時間」,老實講我想話有時唔係真係爸爸,有時媽媽亦都係!篇文最尾有句真係講得好啱「再不陪小孩,等你想陪的時候,他就大了,你也老了.你們之間僅存的只剩一點血緣關係而已.」大家真係好好珍惜自己嘅小朋友,因為佢哋只會長大一次!
Also published on Medium.


text:
靚魔女翁虹日前搞咗個派對,慶祝自己入行三十周年兼生日,佢一班好友都出現為佢慶祝,其中一張系同胡定欣嘅合照.
系唔系覺得兩人同框嘅畫面有D熟口熟面嘅感覺?胡定欣后尾上載相到社交網站兼親自解釋:「大家重記唔記得《大唐雙龍傳》入面,我師傅翁虹嗎?時間過得太快,戲喺03年拍,之后見過一次到而家,已經14年冇見!今年系師傅入行30周年,佢透過楊怡揾我,請我出席今晚晚宴!”
唉,竟然系通過楊怡聯系到嘅胡定欣,兩個人嘅關系,果然撲朔迷離.
胡定欣仲大贊翁虹天生麗質,美麗動人,簡直似系25歲生日.兩個人年齡相差有13年,不過同框好似睇唔出年齡差.
睇翻翁虹1989年參加亞洲小姐競選冠軍出道時個樣,真系身材樣貌同而家相差無異!真系好會保養喇.
講起畀兩人結緣嘅《大唐雙龍傳》,呢部改編自香港武俠小說嘅古裝玄幻劇,到而家仍是好多人心中嘅經典.
除咗劇情背景龐大復雜,劇度各個主配角演出都系可圈可點,尤其系里面嘅美人兒,好多都系當年TVB嘅后生細花旦,性格鮮明,令人眼前一亮.
例如當年扮女主角李秀寧嘅楊怡,經過《大唐雙龍傳》之后,幾乎套套劇都系主角要角,好快就成為TVB嘅大花旦.
楊怡當年嘅面線條好柔和……
不過最令人驚艷嘅角色,都要數胡定欣嘅婠婠,一個刁蠻任性,又為愛癡狂細妖女,令人又愛又恨,這時胡定欣不過出道一年,有種本色演出嘅感覺.
翁虹喺呢部劇度飾演陰暌派嘅祝玉妍,系劇入面嘅大反派,同時,佢系一個癡情女子,翁虹同胡定欣當時喺劇中飾演嘅系兩兩師徒.
冇諗到咁快,呢部劇已經過去十五年,胡定欣終于喺萬年配角捱到大花旦,而翁虹而家都系事業家庭兩得意,唔知兩人會唔會有再次合作嘅機會呢?


text:
香港補習文化盛行,為咗唔想落後,唔想喺 DSE 得到理想嘅成績,繼而考入心儀嘅學系,唔少同學都會補習.根據 2020 DSE 考評局 HKEAA 嘅資料,一共有 9,986 位同學報考 2020 DSE BAFS.雖然 BAFS 唔係最多人報考嘅選修科,但每年都有大約一萬人報考,競爭激烈
,好多同學都希望可以喺呢科坐四望五,甚至坐五望星.AfterSchool
今日一次過講吓 BAFS 嘅補習種類,分析各個補習模式嘅好處同壞處,俾大家選擇適合自己嘅補習老師!
Source: 考評局
credit: unsplash @Mira Kireeva
滑動查看更多
credit: unsplash @Patrick Tomasso
滑動查看更多
同學去補習嘅一個大忌係未認清自己嘅目標就急急補習.補習之前,大家切記要諗清楚自己期望透過補習得到啲咩:可能係想搵老師清 concept,想要多啲補習資源,或者自己面對緊一個學習嘅樽頸,想搵老師幫助自己進步等等.認清咗呢個目標之後,同學就可以朝著呢個目標,唔會漫無目的咁補習.
當然,喺開始補習之後,同學記得都要定期檢討補習嘅成效.如果唔係,就可能浪費時間同金錢!
同做其他科嘅 Past Paper 一樣,大家千期唔好盲操 BAFS Past Paper!喺做 Past Paper 之前,一定要清 concept,溫好要背嘅內容,確保自己唔需要再睇 notes,然後先開始做 Past Paper.
做完 Past Paper 之後,記得一定要改卷,然後睇吓自己錯咗啲咩題目,分析自己究竟係未明白題目係點樣做,concept 未清,錯 careless mistakes,定係其他原因.之後,如果仲有未清嘅概念,就一定要重溫課題,同埋一定要確保自己明白咗個 concept,下次唔會再錯.咁樣做 Past Paper 先會事半功倍!
當然,如果遇到啲真係唔明嘅內容,而學校老師又未必解答到你,咁補習都係未嘗不可嘅解決方法.補習老師可以幫你清 concept,亦都可以幫你改善答題技巧.但同學都要留意,雖然補習老師嘅幫助可以令你得到好成績,但係自身嘅努力亦都超級重要!有補習老師嘅加持之外,同學記得都要自己努力溫書,做 Past Paper,搵吓自己 concept 未清嘅內容,咁樣補習先會真正有進步!
唔同科目都有唔同嘅溫書技巧,而喺溫 BAFS 嘅時候,同學記得要逐個逐個 topic 咁溫,同時可以清清 concepts.同好多其他 electives 一樣,到 DSE 嘅時候,都唔會就咁逐個 topic 出,好大機會會撈埋唔同 topic 一齊考.如果同學唔係 100% 明白某啲 topic,喺做 paper 嘅時候,就可能會唔識做.同樣地,喺補習嘅時候,同學可以按照自己嘅程度,by-topic 咁補 BAFS,首先清 concept,然後 by-topic 咁做題目,跟住先喺補習老師嘅指導下,試吓做啲 mixed-topic 嘅題目.
另外,如果同學仔背好咗 Business 同 Finance 先,咁做 paper 都會事半功倍!
credit: unsplash @Markus Spiske
好多時我哋試過靠自己嘅努力,希望可以喺 BAFS 得到好啲嘅成績.但係,如果試過唔同嘅方法都唔得之後,同學不妨試吓補習,或者可以幫到你突破樽頸位.
喺呢個網絡發達嘅年代,補習都開始移師去到網上.因為喺網上補習可以慳返啲搭車時間同錢,補習嘅片有可以無限 loop,唔明睇到明為止,所以唔少高中同學都開始選擇網上補習平台.講起網上補習老師嘅選擇,當然不得不提 AfterSchool 嘅 Benson 老師!詳情可以睇睇以下呢條 link:
升中五,中六嘅大家唔經唔覺已經喺疫情之下讀咗 BAFS 一至兩年,期間一定有遇過唔少嘅難關.相信同學都一定試過唔適應高中嘅學習模式,唔知道應該要點樣處理 BAFS 嘅內容,覺得啲 concept 好深,唔想溫書,試過已經好努力溫書,做足 Past Paper,但仍然考得唔好等等.
雖然 DSE 唔係容易過嘅一關,但係大家一定要堅持落去,加油!BAFS DSE 對於高中同學來講一定唔容易,但大家可以試下想像:喺 DSE 放榜過日,大家辛苦努力過後得到彪炳嘅成績;再喺 JUPAS 放榜嘅時候,大家 BAFS 嘅成績幫助大家成功考入夢寐以求嘅 A1… 呢刻嘅汗水係唔會白費嘅!一至兩年好快過,大家記得要把握時間,好好溫書同裝備自己,唔好令自己嘅青春留低任何嘅後悔!
BAFS 補習有咩選擇?
BAFS 補習通常有私補,小組補習,大型補習社同埋網上補習,同學喺選擇補習方式之前要衡量佢哋嘅利弊啊.
BAFS DSE 有咩溫書方法/技巧?
唔少同學為咗喺 BAFS DSE 得到理想嘅等級,選擇搵補習老師幫助自己.同學記得要保持良好嘅補習心態,知道自己補習嘅目標,唔好為補而補,並且定期檢討補習嘅成果.另外,同學都要有策略咁操 BAFS Past Paper,唔好盲目做卷,而且要配合平時 By-topic 嘅溫習,咁先會事半功倍.
DSE 補習系列文章:
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
冇乜生意之下,成班同事圍埋吹水,講下大家入行以嚟有幾多pair男女會員係成功步入教堂.
我自己入行日子唔算太耐,得一單咁大把,同事就經驗豐富好多,不過大家都講起一個現象,就係有唔少女會員都係受咗愛情重傷之後,嚟到識完個男會員就好快拍拖,然後喺好短時間內結婚,有幾個都係一年內,有人見過最快3個月,你又唔好以為一定係大咗肚喎,呢啲個案未必係奉子成婚.
作為一個男人,我好自然會諗女方係咪之前太傷心,所以搵到個ok既,就嗱嗱聲嫁咗去算數,咁樣似乎唔係嫁畀愛情,換轉係我,應該會好介意,我同事Debbie姐就分享咗佢好多年前一個親身經歷.
Debbie姐話,當日個女仔係畀個朋友夾硬拉過嚟join speed dating,一對一,一個package包咗幾次嗰隻,配對好就幫雙方約出嚟食飯.
喺呢度解釋返少少嘢,等大家睇得清晰啲,我公司基本上可大分為兩隻plan:A)群體嘅dating,可能係14男14女,亦可能係30男30女,費用平均300蚊;B)一對一,費用係4位數或以上,睇package,直接幫雙方約去餐廳單獨食飯.
入返正題,Debbie姐話當日個女仔識咗一位男會員,後者又真係對佢好好,食完一餐飯出咗兩三次街,已經知道兩個人拍緊拖,半年後更加宣布婚訊.個男會員期間有keep住同Debbie姐討教,例如一啲女性心理,或者問下有冇咩浪漫餐廳推介?所以Debbie姐同嗰個男會員嘅關係都好close,真係好似導師同學生一樣.
結婚當晚Debbie姐都有去飲,新娘台上台下都喊得好犀利,好多人覺得新娘喊係因為得到幸福,Debbie姐話佢看在眼裡,覺得嗰種喊係一個女仔唔可以同最愛嘅人結婚而流出嘅眼淚.
婚後兩個月左右,對新人去完honeymoon,男會員就好似以前咁搵Debbie姐傾計,話其實自己feel到個老婆唔係太鍾意佢,首先係外型上,個女仔係好典型嘅靚女,五官細緻,身型都好好,行喺街上絕對係回頭率好高嗰隻,而男方本身就係敦厚老實型,毫不起眼.其次係個男會員話,平日生活交流當中,好多眼神同埋互動都會感覺到,但又好難具體搵一件實例說明,不過兩個人相處,感覺嘅嘢係呃唔到人.
咁跟住之後點呢?對唔住,我老細無端端話冇嘢做可以提早收工,明日再續,今日開放討論先.😂


text:
To 餵人奶or not to 餵,this is the question.
揀埋身親餵嘅,但又想了解餵母乳嘅慘況,呢邊:育兒 – 哺乳埋身篇
揀餵母乳又唔想埋身嘅,唔想承受隻鱷魚/恐龍嘅撕咬,呢邊:育兒 – 哺乳泵奶篇
揀奶粉嘅,相信小朋友有陽光,空氣,水份就會長大嘅,呢邊:孕期 – 奶粉選擇
乳鐵蛋白
人奶裏面有乳鐵蛋白,特別係黃金初乳入邊含量係最高.去到三個月嘅時候,乳鐵蛋白嘅含量就會下降到普通水平.有啲媽媽去到六個月嘅時候,乳鐵蛋白嘅數量就會再跌啲,但有啲媽媽就可以維持不變,直到12個月.但整體而言,比起奶粉入邊嘅乳鐵蛋白,人奶嘅乳鐵蛋白都比較容易吸收.
產後頭10日(有啲研究話係一個星期),出嘅喺黃金初乳,入邊嘅乳鐵蛋白(「每10,000克原乳只能提取1克乳鐵蛋白」)含量係最高嘅(~15-20%).然後10日(有啲研究都係話一個星期)出嘅係過渡乳,乳鐵蛋白會低番啲.然後再10日(有啲話係產後28日之後)出嘅係成熟乳,乳鐵蛋白嘅含量會得返5%.
怪唔之得健康院話最好維持母乳餵哺到半年,而世衛嘅建議就係最好餵到一歲.可能因為香港地,要返工媽媽餵一年人奶,好唔make sense.不過到六個月,即係半歲嘅時候,BB都可以加固,吸取其他營養,所以都唔係一定要餵夠一年嘅.都係果句啦,有得餵咪餵囉,既然都冇嘅,咁都要餵奶粉㗎啦,都冇得你揀.
乳頭sensor
見育兒 – Fun Fact > 乳頭sensor
褒獎人奶講座
第四次產檢:(第一次政府產檢),由於成個政府產檢嘅過程太豐富,太發人深省,所以需要一個更長的篇幅,去詳盡地講解.
上回提要,終於等到入房聽褒獎人奶,逼死喂奶粉之媽媽嘅講座.講解選擇喂人奶有八成嘅好處,其餘兩成係因為受到環境影響,媽媽先至選擇唔喂人奶,咁唔喂人奶BB就唔係咁好咁囉.
唔好唔喂人奶呀,奶粉係萬惡嘅根源,包括左「奶粉聲稱由零歲可以食到一歲,咁一歲都食得飽嘅份量,零歲嘅時候仲唔營養過盛?!開奶水份多咗又唔得,水份少咗BB營養又唔夠.人奶就係最天然又可以提供天然嘅抗體,又會夏天,冬天自動調節水份等等.」
又話BB係母體裏面嘅抗體淨係可以用到六個月,要完成發育過程,抗體嘅需求就要到兩歲,所以keep住六個月到兩歲嘅時候繼續喂人奶,咁就係對BB最好啦.唔使驚人奶嘅份量多同少,最緊要親喂,奶量就會慢慢上升.BB向出世之前會儲定糧同抗體,第一餐嘅份量好少,因為個胃得波子咁大,所以佢嘅食量就只係奶茶嘅茶匙.
未出世嘅時候BB係一個黑瞇擝嘅環境,一出世bb就需要親密嘅接觸增加安全感,親喂對媽媽嘅好處呢,就係喂奶收身收得快啲嘅,甚至乎佢會將之前懷孕期囤積嘅脂肪都會抽取埋入人奶入邊,唔好嘅嘢(例如毒素)就靠母體用肝臟,腎臟排毒,唔會過咗落人奶到.BB病痛少咗,奶粉錢又慳返,仲唔使浪費時間去煲奶樽,奶嘴添啊.
長遠而言,親喂人奶仲會對社會有正面嘅影響,有足夠抗體嘅BB係唔會加重政府醫療制度嘅負擔呀.(乜料啊)
然後仲有個問答Q and A環節,完全逼死在座嘅準媽媽.我仲記得佢問我條問題係,如果食咗藥,仲可唔可以喂人奶?我係新一代煩膠女子,點會咁易跌入問題嘅圈套,所以我係即刻答:要視乎食嗰隻藥係「醫生開完話可以喂人奶啊」定係「街邊買嘅成藥」,如果係對喂人奶有影響嘅藥,就唔應該繼續喂人奶.無懈可擊嘅答案.個資深姑娘比我K.O.左,佢應該係預期準媽媽答「唔可以」,然後佢再鬧返我哋,話我哋唔啱.結果係佢無得發洩,自己gu左度肚.鬼叫你條問題有漏洞呀.
親喂嘅好處,bb除咗人奶,唔需要額外補充水份,因為如果親喂嘅時候母乳就已經響調節好bb需要嘅水份.唔需要定時定候喂幾多餐奶,一放BB埋身佢想食嘅話佢就會啜,佢唔想食嘅話,你塞佢食佢都唔會吸.膠奶嘴會因為地心吸力自動出奶,BB如果食慣咗就會唔肯啜人奶.膠奶嘴嘅堅硬程度,仲會影響牙肉出牙嘅時間,同埋影響往後牙肉疾病嘅風險添呀.
驚辛苦終於捱過咗呢一個人奶講座.
生仔都要生三日
產後打大佬
餵奶篇
- 孕期 – 奶粉選擇
- 育兒 – 人奶 vs 奶粉
- 育兒 – 哺乳埋身篇
- 育兒 – 哺乳泵奶篇
- 育兒 – 電動奶泵嘅選擇
- 育兒 – 奶袋篇
- 育兒 – 塞奶篇(D118)
- 育兒 – 返工泵奶篇
- 非官方非正式之塞奶原因
- 育兒 – 追奶之路
尿片篇
洗錢篇


text:
「標題」
相信好多人都曾經試過係網上面睇到一啲好吸引嘅標題,然後好自然就會㩒入去睇篇文.點知入咗去就發現中咗伏,根本同標題講嘅嘢係兩回事.當然而家係網上面有好多內容農場,佢哋一般都會用標題去吸引你去㩒入篇文章,目的係製造人流.人流多嘅話,廣告費就會相對提升.不過內容質素就不值一提,所以係網上面睇任何嘢都要睇清楚篇文嘅出處,因為啲標題有時真係幾過份!
「扭曲」
而家啲媒體為咗吸引讀者可以去到幾盡?當然首先就係要有一條吸引眼睛嘅標題,但係標題還標題,好多時同內容毫無關係,甚至乎內容嘅可信性極低.只不過如果為咗吸引目光,為求目的而去扭曲事件,用一個無道德可言嘅標題去吸引目光嘅話,其實嚟個歪風真係唔值得去鼓勵.理解媒體有訪問量同流量嘅壓力,只不過靠一啲歪曲事實嘅標題去吸引讀者嘅話就真係有啲過份!
「傳媒」
如果一間傳媒為咗吸引讀者而用一啲嘩眾取寵嘅標題,其實係可以理解.只不過如果將事件完全扭曲,甚至乎與事實不符嘅時侯,究竟傳媒嘅道德底線去咗邊?有時睇到嚟啲編輯手法真係覺得好過份,真係為咗做新聞而做,因為標題同內容都好失實.有時真係唔好只係相信單一媒體嘅報導,要知道事件嘅來龍去脈真係要睇多幾,如果唔係真係好容易俾佢哋誤導咗.
Also published on Medium.


text:
《M記咖啡新地食評》
頭先落麥記落ORDER,我一埋櫃枱講:「要孖芝餐,孖芝唔要茄醬唔要青瓜,加八蚊加雞翼,薯條走鹽,飲熱朱,加多個咖啡新地.」
阿姐不甘示弱地反問:「咁孖芝要唔要芝士同肉?」
我小吃一驚,但我唔會忘記自己一開始嘅目標就係咖啡新地,呢種程度啲旁枝未節點會影響到我?我鎮靜咁答:「要.」
由於新地一定要跟餐上唔可以後拎,所以我托住個餐同新地一齊上去,直到吃完雞翼,半個包同大半包薯條至開始向新地落手,𠴱時新地都只係微融,抗融度都有返咁上下.杯咖啡新地齋望落地有啲PLAIN,表面係普通嘅軟雪糕,底層有啲曲奇碎,不過就附送一小杯M記齌啡,望落去同樣平淡,總之咖啡新地嘅兩個COMPONENT都平平無奇啦.
但等我倒杯咖啡落新地時,我見證到熱力學嘅奇蹟.一開始,咖啡好似係全球暖化下淹没亞爾卑斯山嘅海洋一樣,填平杯內嘅空間,剩返純白雪糕尖好似冰山一角突出於咖啡海;好快,地心吸力發揮作用,咖啡受地核吸引湧向杯底,密度較低嘅軟雪糕(麥當勞!叫咗你唔好打咁多空氣落軟雪糕度啦!)向上浮起,唔少氣泡向表面湧去,簡直好似中學CHEM LAB入面加酸入砂糖時,一大舊黑炭自平地崛起嘅震撼場面一樣.
融合過程完成後,新地會變成咖啡牛奶嘅半融軟雪糕,都幾好食㗎.吃到底層曲奇碎,撈埋一齊好似食咖啡曲奇麥旋風咁(唔知大家記唔記得,好多年前咖啡同曲奇,奇趣豆一樣,係麥旋風三大巨頭之一嚟㗎.)
結論係跟餐10蚊雞嚟講,咖啡新地真係幾抵玩,淨係視覺效果都值回票價.


text:
係咁先啦歌詞 | 蘇豪MC $oHo & 許賢KidNey ft. 吳家忻Kayan9896 | 新歌快遞 | 歌詞彙
作曲:鄧東成 EAST CITY
作詞:MC $oHo
編曲:鄧東成EAST CITY
監製:李一丁
主唱:蘇豪MC $oHo & 許賢KidNey ft. 吳家忻Kayan9896
係咁先啦歌詞
走先喇係咁先喇 下 次 再 玩 吖
再見喇係咁先喇 下次見啦吓
走先喇係咁先喇 下 次 再 玩 吖
再見喇下次見啦 有下次嘅話
見大家都飲到咁上下
望下隻錶嘩就嚟無尾班車啦
準備起身 你哋拉住我
話我飲唔夠 好似想同我死過
你哋唔明我幾憎搭 N259
而家唔走 飛的都至少兩舊
要平就要落 旺角轉小巴走
但係呢啲嘢 我點會講出口
喂啊 唔係啊 喂 真係要走喇
唔係啊 喂啊 真係要走喇 喂
喂啊 唔係啊 喂 真係要走喇
唔係啊 喂啊 真係要走喇 喂
係~係兄弟 咁~點吖
唔好玩?好玩!但 都係要走㗎!
(即刻諗藉口唔畀你再挽留
即刻諗藉口唔畀你再挽留)
唔係唔係唔係你聽我講 聽我講 真係要走喇
要走就要走 要夠膽講出口
要走就要走 搵呢到嘅出口
走先喇係咁先喇 下 次 再 玩 吖
再見喇係咁先喇 下次見啦吓
走先喇係咁先喇 下 次 再 玩 吖
再見喇下次見啦 有下次嘅話
Fing開啲手 我衝落樓
走嘅時候有 少少內疚
係咪掃咗佢地興 係咪太 不近人情
開始反省 我好似有啲明
Party冇咗我冇咁Fun
就係留住我嘅原因
其實大家高興先係最緊要?
我應該返去陪佢地到聽朝!
喂 係啊 我返嚟 喇
係啊 喂 有冇掛住我啊
喂 係啊 我地飲杯先啦
吓 咩話?你話轉頭先啊?
吓 佢地頭先唔係 係咁留住我既咩?
點解 而家 個個醉哂 冇人理我嘅?
來讓我跟你走
回程順路 8折可享有
如唔順路就請放手
無謂尷尬啦好友
來讓我一個走
Sayonara 各位親友
無謂要我找借口
不如誠實吧 你我都玩夠
走先喇係咁先喇 下 次 再 玩 囉(再見囉)
再見喇係咁先喇 下次見啦吓(Anneyong)
走先喇係咁先喇 下 次 再 玩 吖(Ciao Ciao)
再見喇下次見啦 有下次嘅話 (byebye)
係咁先啦歌詞 | 蘇豪MC $oHo & 許賢KidNey ft. 吳家忻Kayan9896 | 新歌快遞 | 歌詞彙
備註:歌曲《係咁先啦》試當真試映劇場嘅同名作品
- 豪哥同許賢 化名「MC $oHo」及「KidNey」ft. @kayan9896 踩過音樂台出歌 #係咁先啦
- 有唔少網民睇完歌詞後分析,歌詞其實暗指香港人移民,如果你細心分析歌詞,再睇埋試當真同名影片《係咁先啦》,你會發現的確值得深思.
- 感覺個party就係HK, 當中有想移民嘅人(豪哥),亦有離開過再番黎嘅過來人(許腎),睇埋MV,其實仲有已經移民嘅kayan9896.
- 如果冇過份解讀嘅話,真係不得不佩服豪哥同試當真.
- 唔知你又點睇呢?


text:
講到2月,絕對唔能夠忽略嘅就係情人節啦!
有句說話,「溫拿有伴一起過,魯蛇回家被裡窩」,都知道人哋脫單唔可恨,但係自己母胎SOLO就好可憐,點做好呢?
唔洗緊張,今日集比小編幫大家整理咗台日嘅姻緣廟同戀愛神社,出去行一轉,相信你嘅魯蛇日子好快就可以有改變!
台灣
喺台灣有幾間香火鼎盛,相當出名嘅月老廟,霞海城隍廟大家一定都聽過,不過除咗城隍廟,其他地方都有相當靈嘅月老廟哦!親自行一轉絕對唔一樣.
台北-龍山寺月老廟
龍山寺已經成為台灣十大必到景點之一,唔單止外國觀光客多,連台灣本地人都會去燒香拜拜,據聞香客眾多又好靈,想脫單嘅話建議可以去拜一下.
台北-霞海城隍廟
被譽為全台最靈嘅月老廟,唔單止拜過嘅都話靈,甚至有人就係拜完脫單仲結埋婚,帶住喜餅嚟還願!想要求到好姻緣嘅人一定要去.
(截圖自霞海城隍廟網站)
霞海城隍廟嘅官方網站都貼心幫大家寫好拜月老嘅流程同注意事項,廟方都咁認真,快啲去拜訪一下,求個紅線啦!
台中-樂成宮
邊個話靈嘅月老廟只有台北有?
台中樂成宮都係榜上有名,唔只求感情靈,樂成宮本身都係國定三級古蹟,拜月老求感情嘅同時,都可以仔細觀賞一下樂成宮,好好體驗一下古蹟建築嘅氛圍!
(截圖自樂成宮網站)
台南-大天后宮
講到月老廟或者古蹟,被譽為台灣嘅古都──台南梗係當仁不讓!
唔畀台北專美於前,台南嘅大天后宮求姻緣都係赫赫有名.
DCARD上亦有唔少成功脫單嘅經驗post,去台南吃美食嘅時候記得去大天后宮拜個月老啊!
另外要記得,拜完求到嘅紅線記得要過香繞三圈先有用哦!
介紹完台灣,要嚟講下連日本人自己都會去參拜嘅「戀愛神社」啦!
日本
京都-車折神社
位於嵐山嘅車折神社,係日本藝人經常去參拜祈求事業順利嘅神社之一,不過其實唔只係藝人運,主殿都可以祈求戀愛運,所以單身者如果嚟到嵐山,一定要去參拜一下!
京都-地主神社
講及提升戀愛運,締結良緣等關鍵字,可以排上前三名嘅神社非地主神社莫屬!
地主神社嘅鳥居上掛住大大嘅「緣」字,淨係見到都覺得一定靈!
神社境內仲有兩粒戀愛占卜石,據聞如果可以合埋眼,一路穩穩陣陣不偏不倚咁行到另一粒石頭嘅所在位,而且成功摸到嘅話,代表戀情即將來臨哦!
東京-冰川神社
邊個話締結良緣嘅神社只有京都才有?
東京嘅冰川神社都係關東地有名嘅戀愛神社,唔單止有象徵戀愛運入手嘅得意鯉魚籤(鯉,日文發音こい,音同「恋」),神社每日仲會提供限量20顆親自加持過嘅姻緣石,幫你增強結緣能量,嚟到東京絕對要親自行一轉!
東京-今戶神社
位於東京淺草區嘅今戶神社唔只求戀愛有名,境內隨處可見各款嘅貓咪御守,裝飾同繪馬等等,相當吸引人,就算唔缺姻緣,愛貓人士一定要嚟參觀下!
今戶神社嘅特別點除咗到處充滿貓咪之外,圓形嘅繪馬亦係一大特色,以圓形嘅繪馬象徵「圓滿」,「緣滿」,非常有創意!
睇到呢度,如果你係已經有伴嘅朋友,恭喜你!
如果係即將步入禮堂,正喺度籌備婚禮嘅朋友,小編更加恭喜!
準備婚禮嘅重點唔少得婚禮小物,煩緊禮物嘅準新人們,小編而家就嚟推薦幾個婚禮禮物畀你,祝福留畀自己,分啲喜氣畀單身嘅朋友!
- 訂造飲品袋可以訂造嘅飲品袋,可以將圖案印刷喺帆布上面,印上西裝婚紗嘅樣,將結婚嘅喜氣分畀親友,將飲品袋當係婚禮小物,都有「套住」嘅含意,代表將鍾意嘅對象睇好唔走佬!
- 訂造叉電線/傳輸線別好懷疑,叉電線/傳輸線唔單止實用,仲可以訂造造型!
根據新人鍾意嘅外型,提供訂造開模,絕對獨一無二又得意.
叉電線更象徵住「連接你我」,同樣係充滿祝福意義嘅婚禮小物哦!
台灣嘅月老廟雖然唔同日本嘅神社,有種類豐富多樣嘅繪馬或者係戀愛御守,但用創意嘅結婚禮物嚟同大家分享喜悅同祝福,其實亦都係嶄新又有創意嘅選擇.
唔少人喺拜完月老,到談婚論嫁,完成終身大事之後都會帶喜餅,新人不妨都可以帶個婚禮小物同喜餅一齊感謝月老,又創新又有誠意.


text:
今晚其實無諗住會整呢個餸 o架,原本係諗住蒸魚嘅,不過去到街市兜咗幾個圈都搵唔到啱食嘅魚,之後喺其中一個魚檔度見到有魷魚賣,$15 兩隻,仲好大隻 o添,而且都算幾新鮮,加上又諗到我個 To Do List 內有個釀魷魚筒想整好耐,咁啱喇,就買佢返屋企啦!
材料:
魷魚
白糯米
黑糯米
蝦米
芡汁料:
蠔油
生抽
麻油
糖
紹酒
粟粉
水
食譜參考自杜紹鵬嘅《米香美饌》.
- 糯米,黑糯米洗乾淨後,浸水 6 個鐘;蝦米洗淨,用水浸軟後切碎,備用.
- 用浸蝦米水撈勻糯米,再拌入蝦米碎,隔水蒸約 30 分鐘至熟.
- 魷魚去衣,切去眼,鬚,軟骨同墨囊,洗乾淨,用抹手紙索乾水份.
- 糯米飯釀入魷魚筒內,然後用牙籤將開口封好,隔水蒸 8 - 10 分鐘至熟.
- 將芡汁料煮滾,之後淋上蒸好嘅魷魚筒上即成.
Notes:
- 原食譜除用蝦米碎之外,仲有用金華火腿碎.
- 黑糯米比白糯米需要較長時間蒸熟.
- 黑糯米唔可以單獨釀入魷魚筒內,因為黏度唔夠,蒸熟後切開時會鬆散,所以一
定要溝白糯米.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
我自細在一個單親家長大,算係半個基督教嘅家庭長大(婆婆,公公,有幾個姨媽係基督徒).所以自細都有返過教會,因為係單親家庭長大,所以我比其他小朋友更反叛 ,當時媽咪覺得無辦法照顧我,所以我經常去唔同嘅宿舍住,亦試過入女童院!直到中學我唔再需要住宿舍開始,我慢慢學壞.因各種原因令到我有抑鬱同自殺傾向,慢慢更踏入吸毒嘅路上.當時我係同朋友去玩先會食下,但再加上開始要同媽咪两個人去承擔屋企所有開支,我亦係當時選擇咗一份唔太正經既工作,雖然搵好多錢,但一啲都唔開心,直到我識到一個比我大好多既男人,佢亦因為我慢慢開始染上吸毒嘅習慣,當時佢話會好好照顧我,點知一年之後佢因為毒品而出賣我,亦因為呢件事令到我既抑鬱自殺傾向再次走出黎,呢件事之後我更加唔信我身邊既所以有人包括我自己媽咪.所以一直都靠自己同毒品去渡過自己既每一日,直到我識到另一個男仔,我地好快拍拖,佢本身都係吸毒者,所以大家累鬥累咁過每一日,亦因為食毒品要好多錢,我就連買賣毒品都做埋,其實當時我知道媽咪一直係好旁惶無助,亦知道佢每個星期日返教會好好去為我祈禱,我亦相信神聽到媽咪既禱告.所以大約過左半年既生活,突然有一日我好似叮一聲咁覺得自己唔可以再咁落去,我要有好既身體先可以同當時既男朋友去結婚生BB,過正常人過既生活,所以係個一刻,我係媽咪面前倒哂所有毒品,並同媽咪講我以後唔會再食,唔會再令你傷心.我就從個一刻開始冇再食毒品.我係靠著自己同神既意志去戒毒,係呢段時間真係好難受,心癮問題,身體上既問題等等,我一直好努力咁去戒,但原來我身邊個個仲不斷繼續吸毒.好彩呢段時間我一直都有堅持住同媽咪返教會,去親近神.所以我先可以繼續咁堅定唔再吸.雖然係呢半年裡面我都有好多唔同既誘惑,令到我好想食返,例如自己肥左好多,好多唔開心.最重要係2011年我爸爸發現自己有末期肺癌,當時既我其實本身應該仲好憎我爸爸同爸爸既太太(因為係佢地令到我有一個咁唔完整既家),但因為信主之後,主耶穌係聖經入面令到我學識真正既愛,包容,寬恕,因為每個人都曾經係罪人,但耶穌基督都依然咁愛我地每一個.所以我決定同媽咪去再見爸爸一家,爸爸病既時間我一直都有為到佢去祈禱,每當我見到佢辛苦既時候我一直為佢祈禱,我好記得有一次爸爸痛到神智不清既時候,我祈禱:神呀!雖然爸爸未係一心堅定去跟隨你,但同樣係你既兒女,求你唔好再讓到爸爸受到呢啲既折磨,讓到佢可以清醒甘去走埋佢人生上既路,求你減輕佢既痛楚!Amen!
雖然係一個好簡短既禱告,但神真係聽到孩子所想既,無幾耐爸爸就清醒返,亦感覺舒服咗好多亦無咁痛了.之後無幾耐爸爸就離世了,當爸爸剛斷氣時,我當時既男朋友竟然係醫院食大咗,個刻我又傷心又嬲!但感謝主繼續我既身心都支持住我!無比我係我最傷心既時候做錯事行返之前既路!我相信係神既帶領,所以開始覺得佢冇為我而去諗將來,諗去戒毒,個一刻我怕會被佢再令我自己既定力唔夠,所以我決定分手.無幾耐我就認識到我依家既老公,我同我老公一齊咗無耐就結婚喇,所以我更加相信一切既事情都係主去為我挑選,挑選出最好最合適既比孩子!特別係認識主耶穌之後我發現自己既抑鬱同自殺傾亦慢慢消失左,亦開始向身邊未信主既朋友講下主耶穌,亦嘗試慢慢叫下佢地反教會!我相信日後我可以再為主做更多既事!


text:
第一章: 自我介紹篇~
大家好,小妹叫做Ivy,之前同大家一樣都係一名普通既打工仔,做美容既~ 好多熟客仔都成日問我,點解你會開始搞網店?
其實初初真係咩都唔識, 我都只係一個師奶仔, 平日返工放工都好累,搞到禮拜六日又唔多想出街,只係想喺屋企休息下~ 但間唔時又會想買D野俾我個寶貝女玩下,買D衫仔俾佢著下, 就係咁開始左上網購物~
坐喺屋企訓喺張床攞住部電話上網睇下,又唔洗出街行黎行去,又唔洗同人逼,又唔洗行到身水身汗, 最重要係買既產品分分鐘仲平過自己出街買~
喺屋企嘆住冷氣Click兩Click就買到,轉個頭又寄到屋企收貨; 如果趕住要又可以自己上門去攞~
其實我都幾鍾意買新野黎試下,我地個網店大部份產品都係我自己買黎試,試左自己覺得好用先介紹俾大家(你地睇下,我個寶貝女都要做Model架~哈哈),所以大家想知D產品點用或者用後感都歡迎黎問下我架~
開始時,試左幾間唔同既網購網站,有D資料唔齊又無乜產品介紹; 有D貨不對辦,寄到返黎同本身張相完全唔同; 有D送貨又遲,遲左成個禮拜,追佢地又唔覆; 再衰D呢,送件爛既過黎,影晒相投訴埋都仲要唔肯退款~
試過幾次不愉快既經歷就開始諗如果我自己搞網購既話一定唔會俾哩D事情發生,仲要俾佢地做得更出色更有系統~之後就搵左幾個志同道合既朋友一齊研究鑽研一下網購既運作就開設左哩個網購既網站~
至於哩個網購網站既靈感來源係來自我同我既契女既一次經歷:有一次去接我契女放學返到佢屋企佢同我講: 佢有個同學仔今日帶左個好得意好靚既米妮頭飾,跟住就不停叫我買俾佢~見個佢出動到眼淚攻勢真係心都軟埋,咁我咪應承佢囉.
第2日接佢放學既時候膽粗粗咁就去等佢個同學仔放學順便問佢媽媽喺邊度有得買~好遺憾地得到個答案係喺大阪買既~我契女自己都聽到,而佢都好聽話含住淚光咁欣然接受~
見到個佢咁識諗都好欣慰,但亦因為咁,我夜晚刻就的起心肝去搵個米妮頭飾,上網搵左好耐最終都俾我搵到,但果個頭飾原來係大阪特別版,仲要個網站唔提供海外訂購~果一刻真係個心都沉埋~
之後一次機緣巧合,我同一班朋友仔去大阪旅行 (唔記得同大家講: 其實我另一個嗜好就係去旅行,遲下我會寫幾篇旅遊分享俾大家~),我腦海第一時間諗起大阪特別版米妮頭飾,我一落機就第一時間衝去果間野都搵下~結果皇天不負有心人真係俾我搵到.
返到黎送俾我個契女既時候,見到佢個開心樣,果種滿足感真係難以形容~就係因為哩次經驗,我都好想試下去幫其他人搜羅下佢地想要既產品~ 正如我喺網站簡介講既一樣,如果大家在海外或在其他網站報刊雜誌圖片看到心儀產品,歡迎向我們查詢代購.
我地哩個網站都希望可以讓各位顧客可以安坐家中,也可以以最實惠的價格,選購最優質的貨品.
JaBo Baby 係我既心血結晶,因此哩個網站名都用左我兩個寶貝起名: JaBo Baby 開頭個2個英文字Ja取至我個寶貝女 Jamie頭2隻英文字, 而尾個2個英文字Bo 就取至我另一個寶貝,我隻狗狗 BoBo.(相中就係我兩個寶貝喇~)
我好開心可以喺度同大家分享我既一切,正如我開哩間網店一樣,可以喺度分享我在世界各地搜羅不同款式的嬰幼兒產品俾大家.
最後小妹喺度同大家許下一個承諾: 就係小妹我一定會盡最大的努力為各位親愛既顧客帶來更多又實用又新穎又實惠既產品,預必令大家買野買得安心又稱心滿意.今次就講住咁多先,請大家繼續多多支持小妹同埋JaBo Baby !


text:
我都幾鍾意食香蕉,貪佢又香又甜,高纖維得嚟又飽肚,除咗可以就咁食之餘,食麥皮時加香蕉粒仲可以代替糖,壓成香蕉茸搽上烘脆多士上可以當果醬用,當然,更加可以用嚟整蛋糕啦!我依家只會去超市買果啲已經開始熟嘅香蕉,一來平啲,二來就係唔駛慢慢等佢熟,有時即日買返屋企已經可以食得,方便好多,唔駛慢慢等熟,有得睇無得食.
但係,香蕉有樣嘢麻煩,就係一但出現梅花點後,就幾乎全部一齊熟哂,有時食唔切的話,會變得熟過頭,好腍,甚至會發黑,為咗唔想嘥嘢,以前我會同老豆兩個人夾手夾腳嗱嗱聲全部食哂佢,但係依家可以唔駛咁啦,因為 Louisa 教咗我將啲熟香蕉剝皮,之後放入盒內,再放入冰格雪藏,咁就唔駛夾硬食哂佢啦!
解凍後嘅香蕉同新鮮香蕉無乜分別,唯一唔同嘅係水份相對比較多,所以唔好太早拎出嘅解凍,棧越整越濕!而且,冷藏過嘅香蕉解凍後一樣會變黑,所以最好都係臨用之前半個鐘先拎出嚟解凍.如果真係變得深色的話,可以加入適量檸檬汁拌勻,咁香蕉就會變番白 o架喇,因為檸檬汁係一樣抗氧化能力好高嘅食材,可以將已經氧化變黑嘅香蕉回復原本顏色.
今日晏晝先啱啱用咗啲冷藏香蕉嚟整合桃香蕉蛋糕,聽日會拎一條過去送俾學生 Michelle.至於味道同效果,同用新鮮香蕉整完全無異,一樣咁香濃,好味!


text:
13 DECEMBER 2016(TUE)
朋友係要去見嘅,所以當朋友問我有冇興趣一齊去歎可愛嘅熊仔下午茶,貪玩嘅我就當然即刻二話不說答應啦.既可以充充電,又可以食個可愛下午茶,都幾好玩哦,所以今日趁小小豬返左學之後,就去DK Cuppa Tea歎佢地最新嘅「皇家奇想曲」下午茶啦~
其實DK Cuppa Tea嘅下午茶我都成日聽朋友介紹,每一次嘅主題都係好吸引,有木馬,貓仔,鴨仔....好多都好特別.今次就英倫熊仔為主角,總之就係熊...全部都係熊啦!
先嚟一杯暖烘烘嘅薰衣草朱古力茶,淡淡嘅朱古力味有帶點薰衣草真係好特別,我自己都飲咗好多杯呀~
等咗一陣,我地嘅下午茶已經準備好,真係超靚呀,如果小小豬在場一定尖叫不停,因為佢就係最鐘意啲毛毛熊公仔~
我個人就最鐘意那朱古力皇冠下嘅黑松露芝士蛋糕,將黑松露混合係芝士蛋糕之中,估唔到個味係咁夾,真係超級好食,香而不膩仲一啲都唔覺得甜,絕對係我嘅大力推介呀!當然旁邊嘅小熊守衛牌唔可以錯過,以黑朱古力精細地刻畫,造得都好仔細,真係有啲唔捨得食.唔食唔食...都係要食(唔好浪費嘛),一向黑朱古力都俾我有一陣苦澀味,不過依個又真係一啲都唔覺,令我對黑朱古力改觀了~
印有英國旗圖案嘅榛子馬卡龍,唔甜得嚟個榛子味好出,真係好想食完一粒再一粒呀~
玫瑰朱古力心太軟蛋糕,暖暖嘅甜點充滿濃郁朱古力同埋玫瑰嘅香味~
除左甜點之外,SET內亦配有鹹點,同樣都好有驚喜.法國鵝肝配上小餅乾,芝士拼盤,提子鬆餅同埋莎樂美香腸薄片.不過論最吸引我嘅,就一定係英式芝士肉醬肉丸,估唔到一個簡單嘅肉丸,可以變出咁有特式,同平日食嗰啲真係好食好多呀~
食飽飽之後,店員就會同我地玩個小遊戲,係五張「魔法咭」內隨心抽一張,之後就會為我地介紹屬於我嘅香薰精油及其療效~
原來我係啱用香柏木,佢嘅代語就係耐性,力量同可靠性,又好似幾準哦,我依排嘅力量又真係好弱,充滿負能量,睇嚟又真係要搵啲可靠性朋友幫幫我呀~
最後,下午茶還附送皇室小熊明信片,將願望寫上之後,就可以放到店門外的皇家郵寄筒寄出,睇下自己嘅願望會唔會成真啦~
食左一個又靚又好味嘅下午茶,又同朋友暢談一番,真係充滿力量,又可以返去服待兩位老細了.
依個SET供應到二月尾,就到時間一定要帶小小豬嚟,有咁多熊BEAR BEAR陪佢食嘢,佢一定勁興奮呀!
**我地的FACEBOOK PAGE,齊齊來交流親子.育兒.烹飪啦**


text:
香港 HK VS 英國 UK | 香港長大嘅英國留學生話你知兩地文化差異/ 生活習慣嘅不同之處 !
1. 呢到d人無酒不歡🍺 我都唔知點解呢到d人咁鐘意飲酒😂係可以朝頭早已經飲緊.而近傍晚嘅時候d酒吧就會勁多人,多人多到會企喺個bar門口飲酒lol 2. 呢到好多地方冇閂𨋢門🚪嗰個制 呢樣野其實如果有黎過英國嘅都應該會察覺倒😂但我都係而家先可以習慣倒.作為一個香港人,已經習慣曬急促嘅生活習慣,所以黎到呢邊一時之間唔習慣都好正常💩 雖然佢冇閂𨋢門嗰個制,但通常如果按咗你去幾樓嘅話度門就會知道要閂😅 3. 呢到唔興lunch/ tea/ dinner set 佢呢到通常都要分開叫頭盤,主菜,甜品同飲品💸💸 作為一個學生,我就覺得分開咁逐樣逐樣叫真係好貴,完全唔抵😭 所以我真係好掛住香港d餐廳呀!性價比超高lor😍 4. 呢到用硬水 唔知大家有冇留意,香港用緊嘅係軟水,而英國用緊嘅係硬水.硬水有咩唔好?好傷頭髮😢😢 5. 呢到d人會直接飲水喉水 雖然呢到d水喉水係真係可以飲嘅,但我都唔係幾放心😂 我至少要過濾咗先會印或者就直接煲滾佢再飲. 6. 呢到好少人用現金 我黎到呢到之後幾乎冇用過現金,因為用contactless嘅debit or credit card/ apple pay實在好方便,佢周圍都會接受呢個付款方式.Contactless嘅debit card好似仲可以當八達通咁周圍搭車😮 7. 呢到有好多學生優惠 對我黎講,呢到d野相對香港黎講係偏貴嘅.但好在佢都有好多學生優惠,而且仲係喺衣食住行方面都有優惠架!你下載unidays同student beans就會有一大堆優惠.又或者你平時留意吓d餐廳,佢地好多都有提供學生優惠架.不過,我覺得我唯一最唔滿意嘅就係佢張student oyster card🧐 我本身冇睇清楚以為佢同香港嘅學生八達通一樣,誰知原來佢係原來買travel card先有30% off,而且整張卡嘅時候我仲要畀20磅手續費... 8. 呢到嘅tube冇wifi/data 如果約人喺tube入面等,要用最原始嘅sms先得(不過有時都可能會send唔倒🤦🏼♀).同埋如果自己一個人搭車去遠d嘅地方嘅時候真係會無所事事😂 所以,呢到d人好多都會選擇睇書😱


text:
大學應唔應該去上莊?
黎到11月,又係各大院校招莊,傾莊嘅日子.成日話大學五件事,究竟自己應唔應該上莊?下面嘅經驗可以幫到你!即刻睇睇上莊前一定要知嘅五件事啦!
莊員
一支莊咩都假,最重要嘅一定係莊員.入左大學已經有兩個幾月,如果你想上嘅係大莊,可能已經舉辦過幾次試莊活動.如果你覺得自己同大部份嘅"未來莊員"的價值觀經常大相逕庭,就一定要小心考慮係咪正式上呢支莊.係一年嘅莊期入面,舉辦嘅大小活動可能多過二十個,執行方法有分歧不緊要,但價值觀沖突很難磨合(例如運動比賽,有人認為體育精神及公平性重要,有人認為勝負比較重要).
如果你覺得自己同大部份嘅"未來莊員"的價值觀經常大相逕庭,就一定要小心考慮係咪正式上呢支莊.
上莊期間,見莊員的時間可能比見家人的時間還要多,一齊因為莊務走堂,比人con,食頹飯.佢地見過曬你最樣衰,最頹同最真嘅一面,捱過一年莊期,呢班人好大機會係一世嘅朋友黎!
有一種關係叫莊員@Mokie Mok
頂唔頂得順con會同老鬼?
每個soc/hall嘅莊都肯定有老屎忽,佢地一定會用以前嘅睇法同經驗黎質疑你.上莊果陣,你可能都有想改變嘅事或者文化.但老鬼好多時唔想你去改變,唔跟從佢地嘅做法就會當你錯,覺得你嘅方案唔可行,插到你一棟都無.有一些老鬼更加係為con而con,「點解唔笑住答問題」,「笑笑口點解咁唔認真?」.不過有一班好莊員傳紙仔幫你打氣,好快就捱得過.
雖然老鬼可能好無聊,或者雞蛋裡面挑骨頭,但無可否認佢地都係愛呢個地方,先會放工攰到隻狗咁都番黎con會陪你通頂.佢地都經歷過做莊員嘅日子,有時諗多諗,可能佢地講嘅野都有參考價值架!
老鬼都係愛呢個地方先會放工攰到隻狗咁都番黎con會陪你通頂,有時諗多諗,可能佢地講嘅野都有參考價值!
能力適唔適合?
可能你會覺得上莊最緊要咪又係醒目同做到野,但除左呢d,仲要求好多其他隱藏能力.例如經濟能力,上莊係一樣燒錢嘅事,好多時搞活動買物資都要自己出住錢先,仲要無時間做part time,屋企support唔到開支就麻煩啦.仲有交際能力(虛偽嘅能力),好多時出席社交場合(Inaug),點樣去"so guest",點樣去同人講野而避免是非同敏感話題等等.
香港大學五件事: 上莊, 唔係化妝咁簡單 @Lai UP / 說英文的香港人
傳統文化的壓力
如果你上嘅莊係有點歷史,好大機會都會有所謂嘅"傳統",傳統文化,傳統活動等等.例如上莊前一定要做某些奇怪事情(比JJ鞭打),dem一個好奇怪嘅cheers或者beat,運動比賽幾多屆冠軍等等.這些十幾年或者幾十年嘅文化,你可能唔鐘意,但又唔可以唔做.如果你想改變,老鬼就會出現不停插你.或者已經拿了十年冠軍的運動比賽,到今年終於輸了.如果抗壓力不夠,這些龐大的壓力,可能會令你莊期那一年都生活得很痛苦.
自己的目標是什麼?
上莊的確可以令你的大學生活有返色彩,同一班莊員一齊搞好多活動,著住套suit周圍走.但如果只係純粹想得到生活體驗嘅人,我勤你唔好上莊,因為有機會害死一班莊員.如果純粹想過下癮嘅,到ocamp果陣做組爸媽同oc仲好!同埋,唔好諗住上莊對搵工有幫助,公司只會覺得你花左d時間唔知係邊度.
不過,上過莊嘅都知道,上莊時果種熱血,想做好一件事果種衝勁,可能之後一世人都唔搵唔番.同埋,上莊的確可以認識到其他唔同major嘅人,擴闊自己嘅人脈.正所謂出外靠朋友,筆者出到黎做野,都會成日問以前上莊認識嘅人意見.例如design就搵番VA嘅朋友問,整website就問competer science嘅朋友,整片就問番media嘅朋友.
好多人覺得上莊好傻,無實質得益又做到狗咁,但其實賺到既野其他人唔會知!
最重要係賺左班莊員
每一支莊甚至每一代都有獨特嘅style,有d比較正經,有d係邊做野邊玩,有d就hea住做.無論你地完成幾多件豐高偉蹟都好,諗番轉頭,如果無莊員去同你分擔喜悅或者傷心嘅話,個種感覺係好孤獨.希望想上莊嘅各位關心下"未來莊員",吹下水或者飲下野,一年之後,你會發覺最重要嘅係你賺左呢班莊員.


text:
不是潮州人,但對潮州嘅食物總有一份特別嘅感情.
城中嘅地道潮州餐廳,都會特地去試一次,如果餐廳有Special Menu,更加會去特別試吓,呢個就係今次去凱悅軒嘅主因.
當然你不要期待到好似食好蔡館,或者是好酒好蔡又或是九龍城嘅地道潮州打冷店嘅火花,呢度俾你嘅係細水流長嘅家常巧手式.
先拔頭籌嘅係欖角梅膏骨,看樣子已經想高舉奥運10分牌,腩肉肥瘦適中,唔會死係得個肥美肉感,鹹鹹嘅肉骨加上梅子,絕對令人覺得開胃,送飯更是一流.
蝦乾春菜豆醬雞球煲,絕對是令人感受到春天的氣息,春菜嘅獨特香氣令到呢個菜式添上一個獨特嘅個性,豆醬嘅濃郁令到個雞更加出色,每啖都是嫩滑得驚人,猶如遇上青春少女嘅如沐春風.
個人最喜歡雲腿肉枕白菜,個樣好特別,真係成個枕頭咁,甜到飛起的津白菜包着瑤柱,蘿蔔,蝦餃,金華火腿,仲有豬肉,加上晶凝通透嘅汁,又係清麗脫俗的代表.
尾聲係豆醬蟲草花撈魚飯,我成日都好想食潮州嘅經典魚飯,但係呢度同埋我認識潮州嘅麻甩魚飯唔同,將烏頭魚拆魚肉加上萵筍絲同蟲草花嗰種繽紛味道,令人難忘.
潮州點可以唔食糖醋煎麵,平時你會吃到非常粗獷嘅感覺,但呢度嘅煎麵每條都非常之細緻,加上糖和醋,雙重夾擊,飽肚得來又有甜品嘅氣息.
沒有叫這裏最經典嘅甜點,當然為咗食佢嘅冰花綠豆清心丸.清心丸嘅煙韌絕對無令你失望,滿口都係綠豆香,不能錯過.
呢個咁精彩嘅潮式菜單將會提供到去8月31號,有興趣嘅快啲訂位啦.
凱悅軒
尖沙咀河內道18號香港尖沙咀凱悅酒店3樓


text:
正呀!觀塘區極邪惡Tea time!
我Dining娜作為國際級吃貨,一日點止食3餐!一講到食tea,就諗起炸髀薯條,西多……總知就係愈墮落愈快樂!前排聽講觀塘Moreish & Malt出咗極邪惡tea set同挑戰味蕾嘅Monster Shake,特登約埋班好姊妹拋開卡路里一個下晝,睇下佢有幾正!
餐廳位於打工仔地頭觀塘商業區,之前都介紹過,就係surprisingly好鬼chill同好有feel嗰間,貼滿晒懷舊poster,仲有個open bar,有成20款手工啤酒及cocktail揀,真係啱晒同friend飲番杯呀!
不過,我今日係嚟食tea嘅!睇下個menu,tea set都有好多選擇,仲款款都係邪惡嘅Comfort Food添.有選擇困難症嘅我,梗係嗌幾款開心share啦~ 話口未完,今日嘅大佬就出現喇……
講到邪惡,邊個夠Monster Shake嚟!Moreish & Malt有3款Monster Shake,由朱古力醬,朱古力碎及朱古力粉三重朱古力,加埋忌廉,雲呢拿雪糕同牛奶打成,聽落都知朱古力味爆燈!Toppings仲有homemade布朗尼芝士蛋糕(OH MY GOD)同朱古力條添!
另外仲有兩款生果口味,士多啤梨狂迷就加咗新鮮士多啤梨打成,酸酸甜甜無咁heavy;香蕉龍捲風就絕對係蕉味濃,加埋焦糖爆谷喺頂,救命呀我停唔到口呀!Monster Shake原價要$88,但而家只係$58咋~出面一定搵唔到咁平呀!
打完大佬,梗係要食下鹹嘢中和番!扒吞拿魚芝士三文治大大塊芝士鋪喺脆卜卜嘅多士上面,吞拿魚沙律餡用蛋黃醬調味,夠晒重口味!當然少不免要有我嘅最愛—薯條!
嗱,呢個set就夠晒滿足喇!一set有齊扒吞拿魚芝士三文治,炸蝦配wasabi蛋黃醬,薯條,仲加個dessert添,撐枱腳就啱晒!
香烤雞胸加上濃郁BBQ醬,鍾意食美國菜嘅一定冧.
後記
唔好睇啲tea set咁豐富,其實全部都係$45起!加多$38仲有Monster Shake飲添~除咗邪惡comfort food之外,仲有好多好嘢食㗎~打住「小美國」旗號,佢哋嘅steak都唔講得笑!想健康啲,都有salad同pasta揀~如果去開觀塘區又想食下特別嘢,呢度真係唔錯嘅選擇~
地址:觀塘鴻圖道48號新榮大廈地下B舖(顯示地圖)
電話:3580 7133
網址:www.moreishandmalt.com


text:
阿信屋實在是我們窮撚的偉大救世主,唔係有佢,呢個時勢仲邊有可能$3X買到一包5kg越南米?去百佳惠康買五斤泰國米澳洲米的話價錢起碼兩三倍啦,隻越南米又唔係唔好食分別只係濕身少少,所以屋企附近開分店之後,我老母入糧貨寧願行多幾步路都唔幫襯百佳惠康.不過低處未算低,今期流行螺絲粉長通粉蜆殼粉400g通通$4.1一包,400g概念係夠煮四大碗,而且有會員卡七折三蚊一包,就算冇得平到盡街坊價都有八折先三個半(其實到而家我都未知幾時當我會員幾時當我街坊,是但啦八折都好平啦已經),然後落街市買$20免治牛肉,撈埋可以整到四兜免牛意,隻粉又要好食&食得飽喎,自此老母成日叫我經過阿信屋就買幾包,我亦成世人第一次開始帶飯,因為當而家出街食飯四十蚊已經係基本消費時,廿幾蚊夠一家人食一餐,$5食得飽你,真係慳到好多.同埋真係好食嘛.
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年9月5日 星期五
每週一相片大行動 2014 Week 36:多謝阿信屋,令我可以用$5食到餐又飽又好味的意粉
訂閱: 張貼留言 (Atom)


text:
太平山頂一直都係香港其中一個旅遊景點,但你又知唔知原來太平山頂凌霄閣旁邊有一條小路徑,條路徑係一個輕鬆的行山路線嚟呢?平時都有唔少人襯住星期六日一家大細嚟到太平山頂行下山.兩個鐘左右嘅路程,輕鬆到連小朋友都可以行完全程架.
前往山頂嘅公共交通工具有好多,可以喺中環,金鐘,灣仔等坐巴士或者小巴上嚟,又或者坐纜車上山又得!喺市區搵個地方食飽個肚仔就係時候出發啦,落車後仲可以去凌霄閣影陣相添.凌霄閣係個個遊客都會嚟參觀嘅景點,但我地今日志不在此,因為好戲在後頭嘛.行完凌霄閣之後,就可以係山頂廣場邊一條山徑開始行山啦.行山嘅路線就係由山頂盧吉道起為起點,盧吉道浴路都是綠樹成蔭,石屎平路十分好走,因為位置向海,所以土壤嘅水份都好充足,因為咁啲樹都生得特別高大荗密.
大概行左45分鐘就會行到盧吉道,夏力道同克頓道嘅分岔路口啦,依個時候都可以飽覽維港景色.睇完靚景就行去克頓道就可以到龍虎山,龍虎山並唔高,山峰不過300米,最出名嘅不過係松林廢堡.松林廢堡嘅原名係松林炮台,在龍虎山嘅松林炮台上彈痕仍然清晰可見,咁係因為當時炮台用嚟保護維港西面出入口架.
一直沿住山路行就會行到落西營盤啦,西營盤附近都有好多野食架,小編就食左間叫Seoulmate Café,入面嘅裝修好靚,紫薯拿鐵都好好飲,值得一試呀.為食嘅小編用食起行,用食結束,咁就過左充實嘅一日啦!
建議行程:
12:45 由港島市區出發
13:30 到達山頂廣場
14:00 於盧吉道開始
16:00 到達西營盤終點
參考路線:


text:
第一支煙,佢好似得19歲
/ 我覺得做一個無情嘅人會好過有感情
//
你問我點嘅女人喺最靚
以我性格 「唔係唔著衫,係佢被我壓住 性 交 緊 個時 」
對於無愛嘅行為 我都係稱之為做性交
我唔會稱呢個為做愛 做愛喺一件好浪漫嘅事
///
「我哋今晚去酒店啊?」
「我想同你傾耐D」
「買外賣去酒店食,可以傾耐D,同埋可以飲酒」
「都得嘅,但係我唔過夜咖」
「好啊,我都係想同你傾計」
「甘邊到等啊」
「旺角」
盡可能地我都會表現到自己目標喺想同你傾計
望一望個錶 仲有3個鐘 我就會去做運動
心入面有少少期待 睇佢相 似一個好天真嘅女仔
抱住隻公仔笑 哈哈
係 無錯 酒店好重要
無酒店 我點同佢性交
反正依加發生性行為都唔會再係為生仔
而係嗰一剎那快感
透過填滿空洞後 產生一種有伴慰藉
//
「一晚啊 唔該」
「好啊 靚仔」
「我哋呢到呢好乾淨㗎 日日洗床單 嗱 枱面上個兩支水都可以飲㗎
安全套呢 我哋會送兩個 你BOOK成晚呢 唔夠呢就自己係櫃桶到拎 之後再同我計番就得啦
哈哈哈」
「好」
時鐘酒店嘅啊叔 永遠都係有少少猥瑣 但又唔得人討厭嘅語氣
佢好熱情甘向我簡介
喺我擺低飯盒同酒之後
手機就彈咗天真少女嘅MESSAGE
「我就到啦」
心入面有一絲興奮 但我想打開飯盒先
不過基於禮貌角度 都係等埋佢先
/////
knock knock
係我期待的少女上嚟了~
「Hi」
「你好」
「原來時鐘酒店係甘乾淨咖」
「係啊 係呢 你肚餓未啊
我買咗外賣可以食咖啦」
我一路講一路行去枱邊 拆外賣 擺一盒俾佢
我就行番去床邊食「豆腐火膜飯
一開始 我都會坐到離佢遠少少
始終佢好似係一個少女
對待少女要慢慢放低佢戒備心
「喺呢,你幾歲?」食一啖江湖傳說 - 豆腐火腩飯
「19歲啊」佢飲啖凍檸茶
「我約你嚟時鐘酒店,你又會肯嚟嘅」
「hahaha幾得意啊,唔係Coffee shop」
我同少女嘅對話都一直停住喺 - 我問佢答
有趣嘅係 - 佢對我反而無甘大好奇 無問我太多嘢
再講多一陣間 ,我就開始Firt下佢
講咗3句之後,捉 準 時 機 ,快狠準
我靠少女嘴唇 唔好話軟 係佢個口好甜 可能因為凍檸茶
錫個時,手都唔可以停
我慢慢摸伸手去佢心口
「C」
我個嘴貼住佢口講咗佢個Cup
「喂啊」
少女含羞地又細細聲講咗句
錫到差唔多,係時條要向下心口了
少女開始自己除衫
我向心口個兩團肉肉進攻
一口輕吸輕咬
再用舌頭係佢C Cup到打轉
一手向下進攻
我慢慢甘係到進攻 再去撫摸陰道前面個兩舊肉肉
希望我可以到佢「水」道渠成
「嗯」「啊」
少女個啲叫地 柔情似海甘係耳邊徘徊
呢啲聲好好聽 可以嘅話 我想錄低做朝早鈴聲
提醒我人生仲有得性交
去到中段
我開始加快節奏
Feel到個種熱流 已經夠我插入
我開始除褲戴上安全措施
禮貌性講句
「我想要」
「你都甘啦」
一插入之後 我人生嘅空洞好似都因為同少女性交而變得實在
嗰一刻少女眼神開始變得迷濛迷人
配合埋節奏性身體扭動
成個畫面靚到仆街
我哋無咩點玩POSE 因為我唔想同佢太纏綿
始終我哋係性交
啪到差唔多 我嘅軍隊都跟住少女嘅叫聲
少女Feel到我加快節奏
竟然用手去預備好用紙巾俾我
- 原來少女都唔係真甘純 -
我哋啪完之後 ,少女去咗沖涼
喺沖涼個時,我都入咗去幫佢沖
再係廁所就地正法 抱佢到洗手盆不停進攻
佢一直咬住下唇甘嗌
我再一次進攻完佢
「你沖涼啦,我係外面」
講低完呢句 我番番上床
唔一小心瞓左
到我醒咗 佢都如佢所講嘅 我唔過夜㗎
今晚我都好滿意
啪完 ,我自己坐係床 點番支煙
望住啲煙霧 忽然我努力地回想佢個樣
但我好似淨係記得我哋情慾場嘅畫面多D 33B
唉丫 我無同佢講拜拜
「拜拜 Nice」
我send message補俾佢
之後我都無過夜 時鐘酒店得一個人太空洞
番到屋企飲咗支酒,點多支煙
食完之後我擺咗支煙係酒樽
第一支煙 - 少女 原來都有啲料到


text:
九十後,即係指1990~1999年出世嘅一代被選中嘅細路仔,佢哋呢個年代出生嘅人,有好多精彩嘅娛樂文化陪住佢哋成長.書本嘅,有金庸,倪匡呢種大作家,寫下一個又一個迷人嘅文學世界.電影嘅,緊要數一代笑匠周星馳,《鹿鼎記》,《唐伯虎點秋香》等等,而家睇都會令人笑到肚痛.但真係要講最為影響人心,唔係文字,唔係影像,而係九十後每個人都聽過嘅歌曲!
片/九十後有咩集體回憶?網民細數鄧麗欣經典名歌
Image source:IG/stboo
文/積遜猿
香港九十後,全部都二十喇,唔再係當年嘅青澀幼稚嘅細路仔,細路女,已經向緊三十大關邁進喇!呢一代成長嘅人,正式進入社會無耐,面對工作,生活等等事情,難免會感到壓抑.唔開心,好多時都會回想返細細個,咩都唔識,小小事就可以開心滿足嘅日子.最近網上討論區「連登」,就有位九十後巴打,開咗個Post講鄧麗欣 StephyTang,話佢係90後既回憶.呢個講法,好多巴絲打都非常同意,引起網路熱議.
開Post嘅巴打首先講咗佢認為Stephy最出名嘅歌,一定係〈不要離我太遠〉,仲大讚王偉文填詞經典,「真係可以loop足一日」咁話.好多人都話,已經好耐無聽Stephy嘅歌,估唔到今日聽返,突然有好多回憶出返嚟.佢又形容話,今時今日,香港嘅樂壇已經無咗呢種類型嘅歌手,真係好可惜
佢哋一數Stephy嘅歌,即刻又忍唔住係咁舉其他經典例子,好似呢首〈再見不是朋友〉咁,就好多人都鍾意喇!又有巴絲打形容,而家聽返呢首分手歌,別有一番感受.因為細細個未必有咁多戀愛經驗,直到大個咗,拍過拖,亦都好可惜嘅失過戀,再聽返先發現原來首歌咁有意思.
不過講到Stephy最紅嘅K歌,〈電燈膽〉,一句「能承認嗎?我怕當那電燈膽」,真係九十後見到字都有Stephy把聲彈出嚟!當年成堆學生放學一齊去唱K,一定次次都有點呢首歌,搞到無人未聽過,無人唔識唱,真係陪住咗九十後呢一代人嘅成長.聽嘅,唔止係歌,仲有當年開心嘅青春回憶.
有網民List咗佢嘅鄧麗欣歌單,唔知你又同唔同意呢:
經典系列
好心好報
好好戀愛
十分愛
旋律系列
他不准我哭
黑白照
藍孩子
我的最愛
等你約會我
個人最痛系列
七年
其他網民又點樣講Stephy做為九十後回憶,一齊睇睇喇!
「講真當年的確個個都笑佢唔好聽,但又真係耳熟能詳,播返好多佢舊嘅歌都識唱大部份.」
「樂壇欠佢一個交代,佢為90後既青春付出左咁多.」
「講起Stephy就諗起方力申,好想佢地復合,佢兩個係90後既金童玉女.」
延伸閱讀►►►


text:
夜晚食飯前,同阿仔讀左一次貼係雪櫃上既兩張紙,一張中文一張英文既「規矩」.
原意係想佢重溫一次以發現自己做得唔好既地方,例如仍然係會手多多,人地拎住既野會唔問就攞.又例如係街唔小心撞到人,唔會立即主動講sorry,不過對我就每次都記得!呢樣就有進步,所以我讚佢做得好,但要記得係街對外人都要講呀!
講講下先發現,原來阿仔有幾樣野已經做到啦!有明顯既進步!例如借左人既野要還,同埋岩岩講既道歉.於是我就拎返佢做得到既例子黎大讚佢有改善.
跟住由果一刻開始,佢變得好乖,我睇得出佢係刻意去做好自己!呢樣野證明小朋友確係好需要鼓勵架!
又講下而家實行緊既獎勵計劃.
之前我係用每個項目黎俾貼紙,如: 朝早起身叫人早晨,自己去刷牙,有禮貌等等.儲夠一定數量既貼紙就有獎勵,例如去冒險樂園波波池,去玩具反斗城(但冇講明會買玩具),想買玩具就要儲更多貼紙啦!而且我又分為「大玩具」同「細玩具」,細玩具即係價錢平D既.佢都有為左得到貼紙而努力,亦都曾經得到過唔少“獎品”添!不過由於我成日都唔記得左貼貼紙,甚至有時連佢自己都唔記得,所以雖然果陣係有效,但我覺得個方法要改改.
大約兩星期前開始用手畫星星黎記錄佢做得好既野,冇特地指明做乜可以得到.又寫明儲夠10個星星就可以買一架Tomy既車仔俾佢 (因為佢已經有兩個Tomy既大型玩具,一個係停車場,一個係我唔知點形容,都係有條有高有低有斜路又可以入電玩既……行車玩具,用返Tomy既車仔先夠fit).由於佢好想得到,所以非常有效架!
之但係我又覺得儲10粒星星太容易,雖然我俾星星會嚴謹左,但我認為係生活上好多小節既野都係應該要鼓勵!所以就將D星星分拆!意思係,要儲夠3個心心(口頭去計),先可以得到一粒星星,而車仔仍然照舊,10粒星星先有.
由於佢有時既行為的確唔好,我好想罰佢!於是又諗到用扣心心做懲罰!如果做錯既係比較嚴重既,例如打人,咁就會扣星星!
呢種方法對我仔就好有效!我相信好多小朋友都會!


text:
碎濕濕,其實好好味😋
已更新:7月21日
如果有好多份大大小小包住嘅神秘禮物俾小朋友揀,大家都知道,多數嘅小朋友一定揀最大嗰份.
同樣,家裡雀鳥如果有好大兜糧揀嚟食,佢地一定先食大粒嘅糧,或者佢鍾意嘅嘢食先.因為呢個係動物嘅本能,大大份無洩底丫嘛.食完呢啲後,佢地就會食一啲佢地認識或者信任嘅食物.最後,如果唔夠飽,至會食一啲細粒或不認識嘅糧食.
大家又唸下,街上啲白鴿麻雀成日係地下啄下啄下咁食嘢,啲嘢細到你我根本睇唔到.其實雀鳥視力比我地犀利好多,同埋佢地嘅嘴同舌頭都非常靈敏㗎!
所以,大家其實唔洗擔心啲糧太碎雀食唔到㗎.不過講到尾,大家亦要理解:食種子會有好多殼剩,食合成糧亦會有粉剩,就好似我地食薯片餅乾咁,咬一口一樣有碎又粉跌落嚟㗎.所以如果剩底啲粉就由得佢啦.
如果寶貝剩下好多碎糧(不是粉)唔食,咁原因係兩個:1)落糧落太多,導致佢唔食碎糧都好飽或勉強夠飽,所以唔食啲佢懶得嘗試嘅嘢;或 2)你太錫佢啦,佢地好聰明知道你底線,知道你會加糧俾佢所以咪揀飲擇食,所以又係唔食啲佢懶得嘗試嘅嘢,等你添加咯~
所以我地要唸下一啲方式誘導佢地嘗試不同嘅食物,當佢地試過之後,其實會發現羽衣の家啲糧又粉至粒都係咁好味更重要係,對任何食物保持開放態度其實係好重要嘅求生技能,所以一定要教教佢地,唔可以縱啊!如果遇到以上情況,可以whatsapp我同你一齊調教餵飼方式.💪


text:
「性格」
而家啲細路真係唔可以用我哋以前嘅標準去衡量.佢哋學嘢嘅速度一定比我哋嘅年代快.有時同郭大少去返學真係睇到唔同嘅小朋友係有唔同嘅性格.不過雖然佢個性比較急,但係見到佢有進步都好開心.而家佢真係好有性格,除咗有自己嘅主見之外,食嘢真係呃佢唔到.佢食之前會望下係啲乜嘢,慌死我哋呃佢咁.其實要郭大少食嘢兼且坐定定嘅話真係難過登天,每日都攪到我哋兩個筋疲力竭!
「歲半」
郭大少今日一歲半啦!咁啱撞正年三十晚,所以今晚除咗同屋企人食團年飯之外,就係同郭大少慶祝!又到咗每月做記錄嘅時候.而家佢已經重過個保齡球,有時長時間抱佢真係手都軟.相信之後打返保齡球一定覺得啲波好輕!今個月終於學識玩拼圖,講多咗好多嘢,認得好多物件,但係繼續睇心情同揀嘢食.唔知點解近排除咗朝頭早之外,好多時都唔要我淨係要扭媽咪抱!
「慶幸」
我最興幸嘅係佢鍾意睇書,因為我真係可以睇睇下書會瞓著嘅人.郭大少嘅佔有慾好強,而每次當我哋同其他小朋友玩嘅時候佢都會呷醋,之後就推開人唔俾我哋同其他小朋友玩.最嚴重嘅係連我拖老婆隻手都要撥開我,真係呢.不過都開心嘅,因為證明我哋係佢心目中有幾緊要.希望佢大咗之後都咁黐我哋啦,如果唔係我哋使乜咁辛苦自己去湊大佢.講到尾都係希望俾最好嘅成長環境佢啫!
Also published on Medium.


text:
El Chalten,可說是安地斯山脈( Andes) 的開始,亦都被譽為阿根廷行山既首都,更加係出發去Monte Fitz Roy的起點.你問我乜係Monte Fitz Roy?一座3405m 高既雪山,亦都係Lonely Planet 阿根廷既封面.
由Buenos Aires坐飛機到El Calafate, 放低大部份行李係hostel(回程先玩Calafate, 遲下再講), 輕裝出發去Chalten trekking去了, wakaka, 我地大少腳已經好痕喇! …..經過約3小時風光如畫嘅路程, 我地終於來到Chalten 既tourist center喇! 果度會有專人約略解釋一下每條trekking路線嘅難度, 方向, 有咩風景等等, 我地就按時間, 能力去揀邊條路線最適合自己(咁大少實覺得每條都得)
Chalten第一個俾我嘅感覺, 咦, 咩咁細嘅, 可能得個維園咁大喳,但D食宿, 舖頭都集中係小小嘅市中心, 大部份人都係市中心整頓, 之後再出發去trekking或者camping, 呢度有十幾條路線可以行, 所以一D都唔細, 我地會留係Chalten留3日, 要諗清楚揀邊條route呀! 時間有限嘛!
第一日我地去左行ROUTE A, 來回24KM, 要6HRS, 因為出名trekking, 而唔係hiking, 所以上落起伏唔大, 唔太難行, 沿路D植物係香港見唔到嘅品種吧!
慢慢沿著山俓走入有D似電影世界嘅森林, 真係好舒服,自問係終香港都已經成日行山,但呢到感覺好闊,個天好大,左右兩邊都係大山,有種心曠神怡既舒服.如果你只見慣的石屎森林, 呢個絕對能令你驚嘆! 行到呢條路終點係一個位於Cerro Terro雪山下, 冰川旁, 名叫Laguna Torres嘅湖,簡簡單單坐係湖邊,望住個雪山,很淒美, 很寧靜, 一副與世無爭嘅樣子, 真係可以望幾個鐘,我都係第一次睇呢種景色呢~Umm, 總之, 呢一日trekking, 呢一個湖 令我畢生難忘啦! 另外湖邊有個camp site,早知係來camping 啦,又可以睇日出.我地仲見到有人準備第二日再出發去Ice Climbing 上雪山頂呢 )
第二日係Chalten, 我地揀左條easy D嘅ROUTE B, 等我地輕輕鬆鬆行吓山, 又可以影多D相, 我同大少慢慢慢慢上山, 回頭一睇, 縮小了的Chalten市就在眼前, 完全感覺到自己係地球另一邊, 因為這裡跟香港高樓大廈完完全全不一樣, 行左兩個鐘左右, 我地來到Laguna Capri, 呢個湖附近特別多人camping, 我地見到人地大大小小嘅tent, 都好羨慕, 又好想有機會係度試吓camping, 可惜最終都無機會, 逗留左係湖邊hea左一陣, 我地又沿原路返市中心, 其實Chalten大部份路線都係原路來回, 所以回程可以省卻搵路時間.
第三日黃昏我地就要返Calafate, 所以沒有去trekking, 反而去租左mountain bike去睇waterfall, 沿Route E短短地踩入去, 上上落落都幾攰 (我話攰係不代表大少立場), 風景當然好好啦! 我地踩下停下, 影下相, 個幾鐘就入到個waterfall, 當然你話壯觀又唔係架喇! 勝在可以親近又可以影下相咁, 玩左一輪水, 我地打道回downtown啦!
唉, 點知回程落斜時, 我架bike太快失控, 炒左車囉, 好好彩唔係山涯果邊, 唔係就大件事, 世界果然有好心人, 有架車即刻停低睇下我情況, 我右手, 右腳比較傷, 但仍然可以慢慢推番架bike返去, 之後去左downtown唯一一間小醫院, 雞同鴨講咁洗左傷口, 開左藥單去另一間買紅藥水, 藥係醫院係無得買, 旅程開始無耐就整親, 行動係有D唔方便囉! 不過都慶幸無大礙.
下畫5點坐車返Calafate, 返到去8點, 結束左我地愉快3日trekking嘅時間, 但8點天都未黑, 呢度屬於南美洲南面, 夏天日長係好耐, 成十一點個天先黑晒, 哈哈, 時間變得比較見洗囉 攪到會夜瞓左, 因為天唔黑, 唔願瞓囉!
後記: 旅途上, 我同大少都不時討論離開香港可以撈咩, 大家都覺得可以係Chalten開間腳底按摩店, 來呢到嘅人一定trekking, 之後一定好想massage架, 一定有得做啦! 當離開Chalten的時候, 我有唔捨得呀! 之後暗暗同自己講, 希望有一日可以再來, 再來行晒其他route, 再來慢慢享受........


text:
Day 83 留院日常之三
留院好似住青年旅舍一樣,一張床位,一堆陌生嘅人,大家黎自唔同嘅地方,做唔同嘅工作,但都因同一個原因而相遇係呢個地方-病
每晚訓你隔離嘅人都可能唔同,今日同房嘅,可能聽日就會出院,大家只係大家生命中嘅過客,即使再碰面都未必會認得
今日都係好平常咁過,早午晚三餐, 敷藥瞓覺玩手機.每日都會收到前一日既收費單,日日都幾百,做一大堆檢驗,又大小便,又抽血
睇三套電影
第一套係台灣嘅 ,青春愛情小品
第二套係香港嘅 ,講走水貨iPhone
第三套係外國嘅 ,一套野外求生嘅片
睇完127小時,感受最深.一來佢係真人真事改編,二來係主人公果份堅持同毅力真係唔人人做得到.被困幾日,斷水斷糧下切手脱困,我自己如果旅行時遇到咁嘅情況,可能已經捱唔住死咗,切手承受嘅痛苦應該唔係我哋所想像到
但呢套電影令我諗起happy tree friends隻鹿
https://youtu.be/RO7Q1tMGE7g
咁諗睇戲法,令我回想起以前,我都唔知點解自己會咁鍾意睇電影.細過就睇DVD/星期六日,明珠台,後來識用電腦睇就用PPS/BT,放暑假嘅時候, 其本上每日一定要睇一套電影,除咗鬼片咩類型都睇
後來智能電話嘅出現,就開始養成咗搭車睇書嘅習慣.可以咁講,電影同書都係我自己一個人嘅時候最重要嘅朋友,佢地令我暫時忘記孤單嘅感覺
一個人睇戲,一個人睇書,一個人食飯,一個人是踩車,一個人旅行.當所有野都習慣咗一個人做,就開始覺得自己係人群中格格不入了
係因為習慣一個人而覺得孤獨,定係因為孤獨令我慢慢習慣一個人
有人話過,朋友就是自己選擇嘅家人.多謝你地嘅出現令我唔再咁孤單,係孤獨嘅時候我就會諗起大家一齊經歷過嘅野,開心嘅難忘嘅呢啲回憶.我唔知我地將來會有變成點,但我都會懷念我地年輕時嘅單純,無拘無束,瘋狂以及遺憾
無錯,就係講緊你,我知你地有追post架


text:
10 AUGUST 2010 (TUE)
雖然係食左訓覺藥,不過一個人訓係病床上始終都係又驚又緊張,所以都訓得唔係太好,可以話唔係太訓得著.
做好晒所有準備,諗住可以順順利利,可以係原定BOOK好時間迎接小小豬.
點知當我訓到半夜時分,突然好想去洗手間,就係我小解之後,我發現啲小便同平日的係好唔同,我猶豫左一陣就開始識驚,雖然個肚冇痛,不過都好怕嗰啲係羊水,所以就按鐘CALL姑娘睇.姑娘睇完之後,再同我上病床做檢查,原來嗰啲真係羊水,我係已經穿左水啦.
姑娘同我主診醫生通電話後,決定要提早幫我做手術,等小小豬早啲出世.當時真係好驚,驚到做乜都唔知,只係識得打電話同大肥豬講我個情況,叫佢即刻嚟醫院.依個時候我真係好緊張,就連手術衫都唔識得換,要姑娘邊安慰邊幫我著.
姑娘佢地好快就幫我準備好晒,推我落去做手術.當我落到手術室等候區時,終於都見到大肥豬趕到嚟,見到佢我個人都定左啲.之後就見到我主診醫生同麻醉師,唔知係唔係我太緊張關係,原本我係安排左半身麻醉,不過最後醫生們都決定幫我做全身麻醉.
我推入手術室做好晒全身麻醉之後,就開始做手術.當完成手術之後就開始醒,麻醉師啲時間真係計算得好準,迷迷濛濛醒就見到大肥豬企左係手術室門口等埋我上病房.
上到病房時個人都開始醒,當我見到大肥豬時,佢就俾左小小豬相我睇,仲同我講小小豬仔仔有七磅十五安士呀~
因為我地之前係安排左陪產,所以大肥豬都入左手術室見証小小豬嘅來臨,所以就可以影小小豬嘅第一張相,仲可以第一個抱小小豬添.(其實我真係好羨慕...邊個叫我太驚慌攪到要全身麻醉呀~)
大肥豬係病房陪左我一陣之後,由於病房係唔可以陪夜,但個時間又差唔多天光,所以大肥豬就留左係醫院大堂等,等到可以上病房時間先上嚟再陪我.
訓醒一覺就見到大肥豬坐左係我床邊,知道佢捱左成晚夜又冇覺好訓,我都真係既感動又心甜呀!
由於我唔可以落床,所以全日我都係未見過小小豬,只係識得訓同睇係小小豬同大肥豬張合照.
就連下午嚟探我嘅小豬媽同小豬爸都可以去嬰兒房見小小豬,嗰時都真係有啲唔開心.不過之後我地以餵奶之名,終於都可以見到小小豬,仲影左第一張合家幅啦~
當然唔少得我同寶貝仔影嘅合照啦~
雖然比我地原先安排嘅時間早左來臨,令我驚慌又緊張,仲要俾醫院當左做緊急服務收多啲費用.不過見到小小豬嗰一刻真係好開心,什麼都冇所謂啦~
除左小豬媽,小豬爸同LULU妹嚟探我之外,嘉汶表妹同姑姐都嚟左探我同小小豬,仲俾左封利是同BB卡我地呀~